
Vatican City, February 5, 1966 


Dear Father Kucingis, 


I have the honor to communicate 
that the Holy Father has learned with much satisfaction 
of the Silver Jubilee of the founding of Saint Casimir!s 
Parish in Los Angeles, California, which will be Solemnly 
celebrated on the nineteenth of June of this year. 


Rejoicing with you, as the Parish 
Priest, and with your parishioners, for the manifold 
Spiritual fruits which have resulted for your Parish 
from the generous labors of the priests &nd faithful 
over these past twenty-five years, His Holiness cordially 
imparts to you, to tho clergy, religious and laity of 
saint Casimir's Parish, in pledge of abiding divine 
assistance and abundant heavenly blessings, His peternal 
Apostolic Benediction. 


With sentiments of esteem and regard, 


I remain 


Sincerely yours in Christ, 


t 
The Reverend John A. Kucingis Veg 


Saint Casimir's Parish 
2718 St. George Stroet 
Los Angelos, California 





J. E. KARDINOLAS JAMES FRANCIS McINTIRE, 
kuriam valdant arkivyskupiją, šv. Kazimiero parapija pasiekė didžiųlaimėjimų 


ARCHDIOCESE OF LOS ANGELES 


1531 WEST NINTH STREET 
LOS ANGELES, CALIFORNIA 90015 


DUnkirk 8-8101 
February 24, 1966 





Right Reverend John A. Kucingis 
ST. CASIMIR'S PARISH 

2718 St. George Street 

Los Angeles, California 90027 


My dear Monsignor Kucingis: 

| observe with much pleasure that you will soon commemorate 
the 25th Anniversary of the establishment of your parish in Los Angeles. 
This is a memorable occasion, and | am sure that the accomplishment of 
yourself and your devoted people is a source of much comfort and con- 
solation to you all. 

| share with you in the joys of this celebration, and ask the 
blessings of Almighty God upon you most bountifully, and particularly 
through Mary, His beloved Mother. 


Praying for you all blessings, | am 


Faithfully yours in Christ, 


ARCHBISHOP 
of 


Los Angeles 





AS BRIZGYS, 


J.E. VYSKUPAS VINCENT 


dažnas 


x. 


JOS Svecias. 


koloni 


u 


ietuvi 


Los Angeles 


yc 

Brangūs Los Angeles lietuviai, 


Ir asmeniui ir bendruomenei yra naudinga prisiminti savus 
laimėjimus ir pralaimėjimus, gerus darbus ir klaidas. Tai mums 
padeda teisingiau save įvertinti. 

Prisimindami savo religinio židinio kuklią pradžią ir per- 
žvelgdami visa, kas buvo išgyventa iki šiai dienai, tai kukliai 
pradžiai besivystant į tai, ką turite šiandien, ir jūs teisingiau 
įvertinsite save. 

Po antrojo pasaulinio karo lietuviai savo inicijatyva ir su- 
siklausymu daug kur laimėjo gerą vardą kitų tarpe, daug ką 
gražaus sukūrė savo dvasiniam labui. Už Europos iš naujai susi- 
kūrusiųjų parapijų gražiausias laimėjimas yra Los Angeles Svem- 
to Kazimiero parapija. Los Angeliečiai gerai žinote, kokios reikš- 
mės jūsų vardui kitų akyse turi šis jūsų religinis židinys 

Tiesa, kad be vadų ne ką pasiekia visuomenė, tačiau ne dau- 
giau reiškia ir vadai be visuomenės. Senas yra posakis: Sandaro- 
je auga maži ir dideli dalykai, nesandaroje sugriūna ir didžiau- 
si. Šioje sandaroje kasdien laimėdami po truputį, laimėjote jau 
daug, laimėsite dar daugiau. 

Jūsų pastangų, aukų ir laimėjimų liudininku budamas nuo 
1949 metų, džiaugiuosi kartu su jumis ir kaip lietuvis vysku- 
pas jumis didžiuojuosi. 

Dievas telaimina ir toliau jūsų Kleboną Prelatą Joną Kučim- 
gi, dabartinius ir buvusius jo pagelbininkus, visus jus, jūsų mo- 
kykloj besidarbuojančias seseles ir kitus mokytojus, kad Švento 
Kazimiero parapija toliau augtų į negęstantį žibintą, šviečianti 
Dievo šviesą lietuviškomis spalvomis. 


Su nuoširdžia jums meile Kristuje, Jūsų 


VINCENTAS BRIZGYS, 
Vyskupas lietuvių reikalams už Europos 

ULIUS MACIEJAUSKAS, 


PRELATAS J 


klebonas 


ir pirmasis jos 


ūrėjas 


k 


ijos į 


imiero parap 


Kaz 


Los Angeles šv. 


TAIP RAšĖ PREL. J. MACIEJAUSKAS... 


“Vasario 16 diena Los Angeles mieste buvo nepaprastai iškil- 
mingai paminėta. Šv. Kazimiero parapijos choras per kelis mė- 
nesius ruošėsi prie tų iškilmių. Todėl savo dainomis žavėjo iškil- 
miu, dalyvius... Man prisėjo pirmam prabilti. Savo kalboje aš 
padaviau tokį užmanymą: norint gelbėti Lietuvą, reikia visų pir- 
та gelbėti pabėgėlius iš Lietuvos ir juos partraukti į Ameriką, 
ir antrą mintį padaviau, kad auklėtų savo vaikus lietuviškai, 
kad jie mokėtų ir lietuvių kalbą ir mylėtų Lietuvą, kitaip senes- 
niesiems mirus, lietuviai pranyks Amerikoje“. (Kalifornijos Lie- 
tuvis, 1946 m. kovo mėn., nr. 2, psl. Ž). 


“ „didžiausia organizacija yra Šv. Kazimiero parapija, ku- 
ri sėkmingai veikia, nors klebonas pabaigė 78 m. amžiaus ir 55 
m. kunigystės laikotarpį. Man pačiam apie save neišpuola rašyti, 
bet rašau neieškodamas pagyrimų, nes suprantu, kad tie pagyri- 
mai yra tiktai dūmai, ir jie mano senos galvos neapsvaigins. 
Priminiau apie save dėl to, kad mano pavyzdį sektumėte, kad 
dirbtumėte gailestingus darbus, neišsikalbėdami senatve, Ида etc. 
Juk ir šv. Povilas pasigyrė: “Būkite mano pasekėjai, kaip aš 
Kristaus” (Kalifornijos Lietuvis, 1946 m. rugp. mèn., no. 7, psl. 
3). 


- 


“Ilgai nelaukdamas užpirksiu naujos bažnyčios statybai vietą. 
Labai prašau geradarių, kad prisiųstumėte savo vardą ir kiek ža- 
date paaukoti naujai bažnyčiai. Pinigų tuo tarpu nesiųskite — 
mes norime tiktai žinoti, kiek galėsime maždaug surinkti; tada 
galėsime padaryti projektą, kokią bažnyčią galėsime statyti. 
Nors aš ir nesulaukčiau to momento, kada bus šventinama nau- 
joji bažnyčia, bet norėčiau kuo greičiau pašventinti pamatus. 
Pradėtąją statybą užbaigs mano pagelbininkas kun. Jonas Ku- 
činskas, kuris turi daug sumanumo ir energijos“ (Kalif. Lietu- 
vis, 1946 m. lapkričio mėn., nr. 10, psl. 7). 

PRELATAS JONAS A. KUčINGIS, 
antrasis ir dabartinis Los Angeles šv. Kazimiero parapijos klebonas. 


IZANGOS VIETOJE 


Gyvenamasis amžius ir ypatingos sąlygos, kuriose kūrėsi ir 
augo Los Angeles šv. Kazimiero parapija yra verta tinkamo dė- 
mesio. Todėl, švęsdami jos 25-riy metų sukaktį, be kitų daly- 
kų norime jq atžymėti ir atskiru leidiniu: Sv. Kazimiero Parapi- 
ja Los Angeles Mieste. Tai daryti mus skatino keli dalykai. 

Los Angeles šv. Kazimiero parapija yra II Didžiojo Pasauli- 
nio karo produktas. 1938 metais Prel. Julius Maciejauskas, at- 
vykes į New York aplankyti pasaulinės parodos, dėl prasidėju- 
sio karo, negalėjo grįžti į savo namus. Draugų kunigų skatina- 
mas, vyksta į Los Angeles ir čia, nugalėjęs žmogaus jėgas vir- 
šijančias kliūtis, 1941 metais įkuria lietuviams parapiją, paves- 
damas ją Lietuvos kunigaikščio, šv. Kazimiero, globai. 1947 me- 
tais, gegužės 14 dieną, iSklebomaves vos septynerius metus savo 
įkurtoje parapijoje, miršta, palikdamas gražiausį kaip kunigo ir 
žmogaus pavyzdį. Todėl, $vesdami šią parapijos sukaktį, su pa- 
garba ir meile lenkiame prieš jį savo galvas ir jo atminimui 
pagerbti leidžiame ir skiriame šią jubiliejaus knygą. 

Toliau, šv. Kazimiero parapijos atsiradimas nėra vien kuni- 
go darbas. Nuo jos pradžios šalia kunigo visuomet matome ma- 
žesnį ar didesnį ir ištikimų žmonių būrelį, kurie kartu su savo 
dvasios vadu, anot šv. kun. Jono Bosko, tikėjo net prieš viltį, 
kad jų darbas nežus, bet eis pirmyn, tapdamas dideliu faktoriu- 
mi lietuvių gyvenime. Todėl jie savo kunigu pasitikėjo, su 
juo dirbo, kentėjo, aukojo... Todėl ir jiems, mirusiems ir gy- 

viems, o ypačiai Viktorijai Masiliūnaitei, pirmajai savo stambiu 
auka parémusiai pirmąją parapijos bažnyčią, atminti, yra skiria- 
mi šios knygos puslapiai. Tikime, kad naujoji karta jų pavyz- 
dyje ras įkvėpimo ir energijos jų darbą testi ir tobulinti. 


Los Angeles šv. Kazimiero parapija yra pati jauniausia S. 
J. Amerikos valstijose. Ji yra pirmųjų ateivių sunkiai pradėta 
ir naujųjų ateivių, kurių parapijoje priskaitome iki 70 procentų 
(neišskiriant ir dabartinį jos kleboną), išugdyta iki tokio laips- 
nio, kokio gali pavydėti ir senesnės bei didesnės šio krašto 
lietuvių parapijos. Ir jiems pagerbti yra skiriama ši knyga. 


Stebint kitas lietuvių parapijas šiame krašte, pastebima, 
kad dauguma iš jų savo pradžią gavo iš kokios nors prieš tai 
veikusios katalikiškos organizacijos. Los Angeles šv. Kazimiero pa- 
rapija buvo sukurta tiesioginiai kunigo, remiantis parapijos ba- 
ze. Šį pobūdį parapija yra išlaikius per visus 25-rius metus, po 
savo sparnu glausdama visus lietuvius ir jiems visiems tarnau- 
dama. Tačiau tai sakydami, nenorime mažinti ir organizacijų 
svarbumo. Anaiptol, organizacijos, būdamos sudarytos iš geriau- 
sių ir veikliausių parapijos žmonių, jos dar labiau praplečia ir 
praturtina parapijos gyvenimą ir jos apaštalavimo darbą. Todėl 
ir jos turi didelių nuopelnų visuose parapijos laimėjimuose. Ir 
joms pagerbti yra skiriama ši knyga. 

Ši knyga yra skiriama pagerbti ir padėkoti visiems buvu- 
siems, mirusiems ir esantiems mano, kaip klebono, bendradar- 
biams broliams kunigams: Jonui Tamuliui, Longinui Jankui, Vac- 
lovui Siliauskui, Antanui Bučmiui, kan. Antanui Steponaičiui, 
Antanui Valiuškai ir Petrui Celiešiui, kurie, ilgiau ат trumpiau 
dirbę šv. Kazimiero parapijoje, kantriai ir atsidavusiai dalijosi 
ir dalijasi parapijos rūpesčiais ir darbais. 

Šią knygą skiriame ir šv. Kazimiero Parapijos ir Šeštadie- 
ninės mokyklų Seselėms ir pasauliečiams mokytojams, kurie taip 
uoliai dirba, auklėdami jaunąją mūsų kartą krikščionybės ir lie- 
tuvybės dvasioje. 

Ją skiriame ir ištikimam parapijos palydovui šv. Kazimiero 
chorui, buvusiems ir esančiam jo vadovui ir visiems nariams. 
Per visus 25-rius metus, nuo to laiko kai Bronė Starkienė ir 
Jean Gražis-Sliakienė pradėjo jį organizuoti, ėjo ir eina ištiki- 
mai kartu su parapija jos vargo ir laimėjimų keliais. 

Šią knygą skiriame ir uoliausiems parapijos bendradarbiams, 
buvusiems ir esantiems šv. Kazimiero parapijos komiteto pirmi- 

ninkams ir nariams, už jų nepailstamą darbą savo bažnyčios ir 
žmonių gerovei. 


Pagaliau ši knyga yra skiriama visiems ir visoms, mirusiems 
ir gyviems, žinomiems ir nežinomiems, mūsų parapijos тете- 
jams ir darbuotojams, kurių nė vardai nėra paminėti šioje kny- 
goje, tikėdami, kad jų geri darbai yra užrašyti “gyvenimo kny- 
goje" ir Gerasis Dievas jiems gausiai atlygins. 


Be to, ši knyga nebūtų išvydusi saulės šviesos, jei ne gabu- 
sis Jurgis Gliauda, kuris yra šios knygos atsiradimo didžiau- 
sias kaltininkas. Už tai jam priklauso visų mūsų didelė ir nuo- 
širdi padėka. Taip pat dėkojame ir lituanistui Feliksui Kudir- 
kai, peržiūrėjusiam šio leidinio kalbą, Tėvui Kornelijui Buč- 
miui, “Darbininko” redaktoriui, Brooklyn, N. Y., už žymią pa- 
galbą ir patarimus, Leonui Kančauskui, Leonui Briedžiui ir Pra- 
nui Gasparoniui už parūpinimą nuotraukų, ir visiems, šiuo bei 
tuo prisidėjusiems prie šios knygos išleidimo. 


Taigi, Los Angeles šv. Kazimiero parapija, baigusi savo 25- 
riu metų amžių ir turėdama šimtus ištikimų ir darbo nebijančių 
žmonių, su viltimi žiūri į ateitį, tikedama, kad Dievas ir toliau 
ją laimins, jog ši krikščionybės ir lietuvybės tvirtovė prie vilio- 
jančių Pacifiko krantų visada būtų tobulėjimo ženkle ir susi- 
lauktų dar didesnių laimėjimų. 


Prel. Jonas A. KUCINGIS, Klebonas 

BE SAVOS PASTOGES 


Junipero Serra Zygis 


Kalifornijos misinės bažnyčios — apaštalavimo atramos — 
sudarė Amerikos vakarinio pakraščio civilizacijos, kultūros ir ti- 
kėjimo stuburkaulį. Per 600 mylių ištįso prieš bemaž 200 metų 
pradėtas ryžtingasis pranciškonų žygis į tada geografiškai neži- 
nomus plotus — į terra incognita — nešti Dievo žodžiui. 

Tėvas Junipero Serra, to žygio pradininkas ir įdvasintojas, 
1769 metais įsteigė pirmąją misine bažnyčią dabartinio San Die- 
go miesto apylinkėje. Per 50 metų tęsėsi atkakli kova su gamta, 
atstumais ir aborigenų laukiniškumu, kol dvidešimt viena misi- 
nė bažnyčia (paskutinė įsteigta 1823 metais) apvainikavo žygį, 
skirtą Dievo žodžio skelbimui ir Kalifornijos indėnų įvedimui į 
civilizaciją. : 

Misijos tapo milžiniškos svarbos organizacija laukiniame 
krašte, kur ilgainiui buvo auginami tūkstančiai galvijų, įveisti 
didžiuliai vaismedžių sodai, vynuogynai, įkurta naminė pramonė 
ir verslai. Išaugusiose prie misiniu bažnyčių sodybose savo noru 
ar priverstinai buvo apgyvendinami indėnai. Čia jie mokėsi raš- 
to, amatų, civilizuoto gyvenimo būdo. Jie buvo mokomi tikėjimo 
ir krikštijami. Junipero Serra garsas ir jo asmens nuostabumas 
veikė aborigenus magišku būdu. Tikėta, kad jo rankos uždėjimas 
gelbsti nuo ligų ir piktųjų dvasių. 

Jau sukakes 56 metus amžiaus ir negalavęs kroniškuų kojos 
raumens uždegimu, Junipero Serra pescais iškeliavo didžiulius 
dykumų ir kalnų plotus. Iš dviejų pagalių sudurtas kryžius, į- 
smeigtas dykumos žemėn, ženklino vietą, kur iškils misine baž- 
nyčia, kur varpai ir sakyklos skelbs Dievo žodį. Pranciškonai ne- 
šė į išgaišusį, saulės išsvilintą kraštą gyvojo vandens palaimą ir 
dykumą geidė paversti Dievo vynuogynu. 

Junipero Serra mirė savo įsteigtos misinés bažnyčios glüdu- 
moje, ir Carmel bažnyčios altoriaus papėdėje ilsisi jo palaikai. 

Dievo žodžio skelbimo misijos uždėjo savo nuostabų įspau- 
dą visai Kalifornijos žemei. Miestai ir upės, kalnai ir tarpekliai, 
slėniai, keliai ir gatvės pavadinti šventųjų vardais. Kalifornija 
yra šalis, kur kas žingsnis prisimeni tuos didžiuosius misininkus, 
kurie apkultūrino kraštą, čia šventųjų vardais krikštydami žemę 
ir žmones. ! 

Aplink misines bažnyčias spietėsi žmonės, augo kaimai ir 
miestai. Šventųjų vardai daug kur tapo tik didmiesčio sinonimu. 
Kai kur, tačiau, misinės bažnyčios liko vienos, žmonių sodybos 
ten nesusikūrė. Pastatai seno, griuvo. Dabar jie restauruoti, ap- 
augę šimtamečiais medžiais ir graudžiai liudija praeitį. 

Didmiesčiai augo neribotu, fantastišku greičiu. Jie rijo ža- 
lius misinius laukus, plačiuosius apelsinų sodus, naikino pirmąjį 
kolonizacinį Zavesi. Ir mažytė vietovė, kuri buvo pavadinta El 
Pueblo de Nostra Senora la Reina de Los Angeles (Mūsų Valdo- 
vės ir Angelų Karalienės miestelis), sutrumpėjo savo pavadinimu 
iki beprasmiškai skambančio Los Angeles vardo. 


Pirmieji lietuviai Kalifornijoje 


Los Angeles išplito iki kolosalinio pločio. Dabar jis yra be- 
ne didžiausias plotu Amerikos didmiestis. Kelios dešimtys mies- 
tų suaugo į bendrą plotą; gatvės ir greitkeliai susijungė į vie- 
ną labirintą, kur gyvena per septynius milijonus žmonių. 

Šuoliais auganti pramonė, dideli uždarbiai, neiprasto švelnu- 
mo šiauriečiams subtropinis klimatas masina naujakurius. Pasto- 
viai apsigyventi Los Angeles miesto plote atvyksta per 1000 
imigrantų iš kitų šiaurinės Amerikos valstybių per vieną dieną. 

Lietuviai, gal būt, vėliau už kitus patyrė apie Kalfiornijos 
klimato žavumą. Senesniuose imigracijos analuose nesurandami 
lietuvių vardai. Iki geležinkelis buvo nutiestas, Kaliforniją pasiek- 


18 


ti tebuvo galima tik avantiūristiniu būdu, keliaujant per dyku- 
mas ir karingųjų indėnų teritorijas. 


Galima spėlioti, kad 1831-uju metų sukilimo dalyviai, atsi- 
bastę Amerikon, galėjo rastis ir prie Pacifiko, juo labiau, kad ne- 
trukus, 1849 metais, aukso klodų atradimas Kalifornijoje pavertė 
šį kraštą visų drąsiųjų ir visų avantiūristų svajone. 


Žinios apie lietuvius šių šimtmečių sąvartoje jau yra rea- 
lios. 1886 metais Sacramento mieste buvo “Karalienės Jadvygos 
draugija". Tu metų “Vienybė lietuvninkų” rašė, kad toje drau- 
gijoje buvę šeši nariai. Jų vardai nežinomi. 


1905 metais Los Angeles mieste gyveną lietuviai suorganiza- 
vo SLA kuopą, kurioje buvo 25 nariai. Aišku, nevisi lietuviai bu- 
vo organizuoti. Nevisi ir norėjo skelbtis esą lietuviai. Todėl prieš 
60 metų Los Angeles mieste jau būta nemažai lietuvių ir ju or- 
ganizuotų vienetų. 


Ir tuo metu kelionė per Amerikos platybes buvo sunki. To- 
dėl ryžtis keliauti link Ramiojo Vandenyno, pasiryžti gyventi už 
kelių tūkstančių mylių nuo klestinčių lietuviškų centrų Ilinoise, 
Pensilvanijoje, Mičigane ir rytinėse valstybėse ne kiekvienas pa- 
jėgė. Tais laikais kelionė iš Čikagos į Kaliforniją savo sunkumu, 
rizika ir kaina galėjo prilygti arba net būti sunkesnė už kelionę 
iš Lietuvos į Ameriką. 


Noras ištrūkti iš senųjų lietuviškų kolonijų visuomenės ar dėl 
prarastos reputacijos, ar dėl šeimos suirimo ne vienam buvo le- 
miantis Kalifornijon bėgimo veiksnys. Prieš 50-60 metų čia bu- 
vo beveik neįmanoma sueiti su savo tautiečiais; tai teikė abso- 
liutaus privatumo tikrumą, nenorint sueiti su lietuviais. Tas 
stengimasis dingti svetimybėje niekad neleis tiksliau apžvelgti ir 
įvertinti lietuvių imigracijos Kalifornijon šio šimtmečio pradžioje. 

Tačiau kai kurios lietuvių pionierių šemos neišnyko lietuvy- 
bei. Tik jais ir tenka bazuotis, norint istorijai atstatyti lietuvių 
"proistore" prie Pacifiko. 


"Kairumo" liga 
Lietuvių visuomenės fermentacija po rusų revoliucijos čia 
buvo gerokai neišbalansuota, labai kryptelėjusi į kairę. Daugiau- 


sia į Kalifornija imigravo tie lietuviai, kuriems mažai arba nie- 

ko nereiškė savos patriotinės ar religinės institucijos rytinėse 
valstybėse, nei vėlesnis domėjimasis atsikuriančios Lietuvos inte- 
resais. 


Toks elementas tada su lengvesne nuotaika galėjo iš kunku- 
liuojančių rytinių centrų išsitremti į Kalifornijos gyvenimo vie- 
nišumą ir rūgti čia primityviai suvoktoje savo kairumo ideolo- 
gijoje. Tas elementas neišaugino sau pakaitalo, savo naujos kar- 
tos; teliko tik seni, surambéje Žmonės, biją naujų vėjų, gaives- 
nių dvelkimų, nes senatvė visad saugosi ir vėjo, ir skersvėjo. 


Savo laiku tie lietuviai grupavosi, būrėsi, kūrė klubus. Jie 
traukė savęsp ir tuos, kurie nebuvo budresnės orientacijos, o 
tik norėjo sueiti su savo tautiečiais, pasikalbėti lietuviškai. Men- 
kas politinis išprusimas paskatino daugelį ir patriotiškesnių lie- 
tuvių lankyti "pazangiuju" gegužines, išsirašyti jų spaudą, stoti 
į jų draudimo ar šalpos vienetus. Dar 1951 metais “Dešimtme- 
tis" rašė: “Dar ir šiandieną čia gali rasti padorių lietuvių, ku- 
rie priklauso komunistų kontroliuojamai draugijai ir dėl ekono- 
minių sumetimų iš jų pasitraukti negali, nes prarastų savo ap- 
draudimo teises”. 


Šis elementas, griežtai smerkiąs lietuvių tautines aspiraci- 
jas ir tautos valstybingumą bei nepriklausomybės idėją, tam tik- 
rą laiką atstovavo lietuviams vietos tautinių mažumų pasirody- 
muose. “Vilnies"' ir “Laisvės” platinimo vajai neaplenkdavo nė to- 
kių lietuvių, kurie kitokiomis aplinkybėmis būtų griežtai pasmer- 
kę šios spaudos skelbiamus šūkius. Vėliau, lietuvių patriotiškam 
elementui ėmus ryškiau spurdėti, nuo bolševikuojančių grupių 
pradėjo atkristi daug tokių, kurie ten ėjo tik dėl noro “pasišne- 
kėti lietuviškai su lietuviais”. 


Atsvara “pažangumui" 


Jeigu 1905 metais SLA skyrius turėjo 25 narius (pagal “Тле- 
tuvių Enciklopediją“), sąmoningų lietuvių buvo, aišku, daugiau. 
Kilo natūralus noras kolonijai sukurti centrą. Čia mėginta įkur- 
ti “lietuvių nepriklausomą bažnyčią“, nors konkrečių davinių 
apie tai sunku rasti. 


Šimtmečio pradžioje nekvalifikuotos jėgos uždarbiai čia bu- 
vo menki. Tatai lėtino lietuvių imigraciją. Per trisdešimti me- 
tų laikotarpi (1909-1939) priaugo tik iki 840. 

Po antrojo pasaulinio karo  kairusis elementas pasirodė ga- 
jesnis. Pagal “Kalifornijos Lietuvį“ (1946, no. 5) buvo pastangų 
steigti “Nepriklausomą chorą“, “Lietuvių kultūros ratelį“, “Уа- 
jų Vilniaus ligoninei" etc. Radosi draugijų angliškais pavadini- 
mais: Baltic Cultural Society, Lithuanian Knitting Club. 


Kolonijos negausumas, pažiūrų įtampa ir fanatiškai kairaus 
elemento agresija buvo didžiosios kliūtys bet kuriems patrioti- 
niams užsimojimams ir religinei organizacijai steigti. 


Negausūs iš viso Los Angeles lietuviai nulietuvėjo įvairiais 
būdais: atkrisdami nuo patriotinių idealų, sutapdami su Lietuvos 
laisvės priešais ir natūraliai ištirpdami amerikiečių visuomenėje. 


1939 metų birželio 15 d. Los Angeles mieste buvo įsteigtas 
Lietuvos garbės konsulatas, paskyrus garbės konsulu lietuvių vei- 
kėją dr. Julių Bielski. 


Pirmosios mintys apie savo parapiją 


Tačiau tuo nebuvo pašalinta lietuviško centro stoka. Patriotiš- 
kai nusiteikę lietuviai, kad ir įvairių pasaulėžiūrų, nuolat jautė 
tokio kolonijos centro nebuvimą ir norėjo turėti tokį centrą, 
kur jie galėtų sueiti, remti jį, justi jo tikrą lietuvišką gaivumą. 
Tokiu centru iš tradicijos buvo laikoma sava, bendrinė religinė 
organizacija, artima, stipri, kaip šeima kiekvienam tos šeimos 
nariui. Tai buvo natūralaus, tautinio išsisaugojimo instinkto ap- 
raiška, kaip visose lietuvių kolonijose. 


Los Angeles kolonijos prigimtis, negausumas, didelis susi- 
skirstymas milžiniško miesto plotuose, kartais apatija, kartais ar- 
ši reakcija labai kairaus elemento į patriotinio ar religinio or- 
ganizavimosi projektus grasė žmones, ilgai trukdė pastangoms 
realizuotis. 

Tačiau drąsių partizaninių pastangų sukurti Los Angeles 
mieste lietuvių katalikų parapiją jau buvo žmonių tarpe. Pir- 
muoju lietuvių būrimosi religiniais tikslais reikia laikyti bene 
1931 metus, kada lietuvių visuomenininkas kunigas Pranas Gar- 
mus aplankė Angelų miestą. Lietuvos kariuomenės savanoris ir 
kapelionas kun. P. Garmus, atklydęs iš Wisconsin valstybės, kur 
jis klebonavo Sheboygan'o mieste, vedė čia misijas Šv. Kryžiaus 
(Holy Cross) bažnyčioje, atlaikė pamaldas su lietuvišku pamoks- 
lu ir kalbėjo lietuvių suėjime. 

Tos trijų dienų misijos buvo didelis inašas pastangoms steig- 
ti savo parapijai. Susirinko dešimties žmonių būrelis tam suma- 
nymui pagvildenti. Garsus lietuviuose aktorius Juozas Vaičkus, 
tada gyvenęs netoli filmų sostinės Hollywood'o, buvo išrinktas 
parapijos steigimo komiteto pirmininku. Kiti komiteto nariai bu- 
vo Antanas Malinauskas, Juozas Strongis, Maisienienė (Mission), 
dr. Julius Bielskis. Posėdžiai vyko Bielskių namuose. Tačiau tas 
komitetas, tam tikrą laiką judinęs sumanymą, jo nerealizavo. Vė- 
lesnės pastangos kurti parapijai neatsirėmė į to komiteto darbą. 


Kiek vėliau, lankydamasis Kalifornijoje, lietuvių parapiją 
įsteigti mėgino buvęs Cleveland'o lietuvių parapijos klebonas 
kun. Juozas Halaburda. Jau artėdamas į aštuntą dešimtį savo 
amžiaus metų, kun. J. Halaburda turėjo didelių organizatoriaus 
nuopelnų. Jis įsteigė parapijinę mokyklą, banką, eilę lietuviškų 
organizacijų, suorganizavo Cleveland'e lietuvių namų bendrovę. 
Čia jis ieškojo sąlyčio su negausiais vietos lietuviais veikėjais, 
lankėsi vyskupijos raštinėje. Bet jo pašlijusi sveikata neleido nė 
jam parapijos įsteigti. 


Kun. F. Kemėšis Los Angeles mieste 


1934 metais atvykęs antrą kartą Amerikon garsus visuome- 
nininkas turėjo sutaikinti katalikus su tautininkais. Ta sutaikini- 
mo misija jam vienam ir tegalėjo būti pavesta. Jis gerai pa- 
žino lietuvių visuomenės ideologines kovas ir taikomose grupė- 
se turėjo gerą vardą. Ilgesnį laiką išbuvęs rytinėse valstybėse, 
1936 metais kun. F. Kemėšis atsilankė Los Angeles mieste ir 
čia suvokė deganti reikalą paūgėjusiai lietuvių kolonijai turėti 
savą parapiją. Kun. Kemėšis kelis kartus aplankė arkivyskupą 
Cantwell, išdėstė jam lietuvių kolonijos pageidavimus, nupasako- 
jo kolonijos sudėtį. Lietuviai jau tikėjosi, kad tas gabus organi- 
zatorius, vosuomenininkas ir žinomas pamokslininkas bus pirma- 
sis jų parapijos klebonas. Tačiau parapijos steigimo klausimas 
nepajudėjo. Oficialūs sluoksniai, matyti, nepasitikėjo lietuvių ge- 
bėjimu išlaikyti savo religinį vienetą. Gal būt, ir kun. F. Kemė- 
šis labiau sielojosi Lietuvos gyvenimu, ne tolybėje užmestos lie- 
tuvių patriotų grupės sumanymais. Neigyvendines savo atsitikti- 
nai atrastos misijos — įsteigti parapiją Los Angeles lietuviams, 
jis grįžo Lietuvon. Rodos, jis neigyvendino nė savo pagrindinės 
tos kelionės misijos: sutaikinti katalikus ir tautininkus. 

Kitos nesėkmės 


Apie 1937 m. įsteigti čia parapiją norėjo Los Angeles mies- 
te lankesi kunigai Malinauskas ir Sitavičius. Neišliko žinių, ar 
jie ką nors konkrečiai darė tiems sumanymams realizuoti, ar lan- 
kėsi arkivyskupijoje, ar būrė tam reikalui lietuvius. 


1938 metais, vykdamas Pietų Amerikon, kunigas J. Janilio- 
nis net kelioms savaitėms sustojo Los Angeles mieste. Čia jis 
nuodugniai tyrė lietuvių kolonijos gyvenimą: kolonijos sudėtį, 
ideologinius pasiskirstymus, išsiblaškymo didžiulio miesto plotuo- 
se poveikį lietuvių visuomeniniam gyvenimui. Kunigas J. Janilio- 
nis lankėsi arkivyskupijoje, tarėsi lietuvių dvasiniais reikalais su 
arkivysk. J. Cantwell. Savo losangelinius įspūdžius ir pribrendu- 
si reikalą steigti čia parapiją kunigas Janilionis plačiai aprašė 
lietuvių spaudoje ir parapijos steigimo reikalą pagarsino visoje 
J. A. V. lietuvių visuomenėje. Gal, ir vėliau prelatas Julius Ma- 
ciejauskas, vykdamas į Vakarus, į Ramiojo Vandenyno pakraštį, 
žinojo iš kun. J. Janilionio straipsnių, kad Los Angeles lietuvių 
kolonija pribrendusi savo parapijai. 


Lietuvių parapijos steigimo sumanymo pionieriams teko tar- 
tis tuo reikalu su arkivyskupu John J. Cantwell. Tai buvo isto- 
rinė figūra arkivyskupijos gyvenime. Jis buvo nominuotas Los 
Angeles ir Monterey valdytoju 1917 metais ir valdė vyskupiją 
30 metų. Jam esant vyskupijos galva, vyskupija buvo padalinta 
į Fresno, Los Angeles ir San Diego atskiras vyskupijas. 


Airių kilmės J. J. Cantwell buvo atkeltas į Los Angeles iš 
San Francisco. 1922 m. buvo atskirta Fresno vyskupija; 1936 — 
San Diego. J. J. Cantwell tapo pirmuoju Los Angeles arkivysku- 
pu 1936 metais. Jo valdymas buvo labai našus: buvo įsteigta 
apie 100 naujų parapijų, 107 mokyklos ir pastatyta 190 bažny- 
čių. Katalikų paaugo iki 625,000. 

LIETUVISKASIS SERRA 


Prelatas Julius Maciejauskas 


Prelatas Julius Maciejauskas, didysis biržietis, gimė 1869 
metų liepos 1 d. Papyvėsių kaime, Pasvalio apskrityje, bajoro 
šeimoje. Lankęs Rygos gimnaziją, 1891 metais baigė Žemaičių 
kunigų seminariją Kaune. 1891-1896 metais vikaravo Ramygaloje; 
1896-1899 metais — Panevėžyje. 1899 m. spalių 28 d. jis buvo 
paskirtas Švėkšnos klebonu ir dekanu. Tuo metu Švėkšna, mies- 
telis prie Klaipėdos sienos, turėjo apie 1500 gyventojų. Prelato 
J. Maciejausko klebonavimas Švėkšnoje per 37 metus sudarė 
ištisą šio miestelio ir visos apylinkės epochą. Prelatas J. Macie- 
jauskas parodė nepaprastą pastoracinio darbo ir visuomeninės 
veiklos energiją. Jau kitais savo atvykimo metais (1900) jis pra- 
dėjo statydinti naują mūrinę bažnyčią. Statyba užtruko penke- 
rius metus (1900-1905). Švėkšnos bažnyčia pastatyta nepapras- 
tai įspūdingo gotikos stiliaus, savo dviem smailais bokštais įsi- 
rėmusi į aukštybes. Tai, gal būt, viena įspūdingiausių to stiliaus 
bažnyčių Lietuvoje. Jos frontonas, sienų puošmenos, palaipsniui 
išsivystantis pastatas ir atskirų, skendinčių aukštybėse bokšto 
stogų išsiskirstymas į ketvertą atskirų smaigalių visai milžiniš- 
kai bažnyčiai teikia polėkio ir grakštumo. 

Pastatęs bažnyčią, prelatas J. Maciejauskas įsteigė lietuvišką 
pradžios mokyklą (1907 m.), kuri vėliau tapo dviklase, 1919 m. 

$vék$nos bažnyčia, kurią 
1906 metais pastatė Prel. 
J. Maciejauskas 





paversta Saulės progimnazija, o dar vėliau ir pilna aštuonių kla- 
sių gimnazija. 1928 metais jis pastatė kitą didžiulį skoninga, 
kompaktiškos išvaizdos pastatą — gimnazijos rūmus. Prie gim- 
nazijos įkūrė moksleivių bendrabutį. Vargšams ir seneliams įstei- 
gė Labdaros namus su ūkiu, kurį pavedė globoti ir tvarkyti iš 
Karaliaučiaus ir Kauno atsikviestosioms elzbietietėms seserims. I- 
gijo namus ligoninei, kur dirbo gydytojas ir gailestingoji sesuo 
— akušerė. Pirmojo pasaulinio karo metu prelatas Maciejauskas 
buvo Vilniaus lietuvių komiteto pabėgėliams šelpti rėmėjas. Jo rū- 
pesčiu Švėkšnoje įsteigta Blaivininkų draugija, kuri turėjo arba- 

tinę ir skaityklą. Įsteigė Naudos kooperatyvą ir pieno perdirbi- 
mo bendrovę. Klaipėdos kraštui grįžus prie Lietuvos, jo rūpesčiu 
nutiestas plentas iš Švėkšnos iki Žagatpurvio, aprūpinantis geru 
susisiekimu atokiau nuo plento nutolusią Švėkšną. 

Rinkdamas aukas savo sumanymams įgyvendinti, jis kelis 
kartus lankėsi Jungtinėse Amerikos Valstybėse. 1926 metais da- 
lyvavo Čikagos eucharistiniame kongrese. 1932 m. aplankė Dubli- 
no eucharistinį kongresą. Prelatas J. Maciejauskas gerai pažino 
užsienio lietuvius. Jis net aštuonis kartus yra aplankęs Ameriką. 


Prelato organizaciniai darbai buvo nuostabiai suderinti su 
antro didžiojo Švėkšnos kultūrininko gydytojo Juozapo Rugio 
veikla. 1886 metais Švėkšnoje apsigyvenęs gydytojas Rugis ėmė 
kelti tautinį ir visuomeninį lietuvių susipratimą. Aktyvus varpi- 
ninkas, tačiau suderinęs savo veiklą su klebono planais ir dar- 
bais, gydytojas J. Rugis buvo vienas iš tų, kurie carinėje san- 
tvarkoje brandino lietuvių visuomenę naujoms pozicijoms laimė- 
ti. Gydytojas J. Rugis tragiškai mirė 1919 m. (Lietuvių Enciklo- 
pedija), būdamas savo profesinio darbo auka. 

Po trisdešimt aštuonerių kūrybingos veiklos metų prelatas 
J. Maciejauskas savo vardu susiliejo su Švėkšna, tapdamas to 
miestelio pažangos simboliu. 1918 m. jis buvo paskirtas Žemai- 
čių vyskupijos garbės kanauninku. 1927 m., įsikūrus Telšių vys- 
kupijai, buvo paskirtas Telšių vyskupijos kapitulos prelatu. Jį 
Lietuvos vyriausybė už nuopelnus tėvynei ir visuomenei apdo- 
vanojo Gedimino ordinu. Vėliau, apie 1937 m., prelatas savo ar- 
timų giminių buvo iveltas į finansinuis sunkumus. Senam pre- 
latui tais metais buvo pasiūlyta priverstinai pasitraukti iš Švėkš- 
nos klebono pareigų. Jam buvo paskirta valdžios ir vyskupijos 
pensijos 300 litų mėnesiui. 

Seniau didikai Pacai, Plateriai, Radvilos išgražindavo savo 
apylinkes rūmais ir mūrais; modernieji dvasios didikai nešė į 
savo apylinkes dvasinius turtus, palikdami po savęs didingas baž- 
nyčias, geras mokyklas, rūpestingas prieglaudas, skaityklas, ko- 
operatyvus ir, svarbiausia, išugdydami žmonėse pasitikėjimą sa- 
vimi, savo tautine sąmone. Senieji didikai ėmė lėšas iš savo bau- 
džiauninkų mezliavomis pripildyto iždo, naujieji dvasios didikai 
savo kūrybinio darbo pagrindus rėmė žmonių organizavimusi ir 
naujos visuomenės formavimu. Toki dvasios didikai Švėkšnoje 
buvo anksčiau gydytojas Juozapas Rugis, nuo 1899 metų dvasiš- 
kis, kunigas, vėliau prelatas Julius Maciejauskas. 

1937 m. tas didysis kultūrininkas, nenuorama, akcijos Zmo- 

gus tapo poilsiautojų, pensininkų. Sukakęs 69 metus amžiaus, 
prelatas turėjo sutikti su karšinčiaus dalia. 

Poilsiaudamas, 1938 metais, prelatas ryžtasi keliauti, pama- 
{уй tada visa рази stebinusią savo išradingomis išdaigomis 
New York'o pasaulinę parodą. Amerika jam nebuvo nežinoma 
žemė. Jis buvo perplaukęs Atlantą 8 kartus. Dabar jis plaukė 
per tuos plačiuosius vandenis devintą kartą. Jis turėjo daugybę 
pažįstamų Amerikoje. Proga dar kartą pamatyti Naują Žemę ir 
senus savo bičiulius traukė čia prelatą, nenujaučianti, kad čia 
jo lauks naujas misijų ir apaštalavimo darbas. 


Po Sveksnos — Amerika 


Jam nebuvo daugiau lemta sugrįžti į Švėkšną, kur jis pra- 
leido 40 metų savo ilgo ir kūrybingo gyvenimo. Antrasis pasau- 
linis karas sutrukdė grižimą, ir senukas, Švėkšnos pensininkas, 
prelatas Julius Maciejauskas turėjo užtrukti Amerikoje, kur jis 
1947 m. ir mirė. 

Užtrukęs čia, jis ėmė lankytis lietuvių kolonijose; retkarčiais 
vienur kitur pavaduodamas susirgusį ar išvykusį kunigą, vedė 
misijas, įsitraukė į keliaujančio misionieriaus darbą. Tai buvo jau 
tremtinio dalia tam dvasios didikui, kuris statė bažnyčias. Visą 
amžių rikiavęs didelius darbus, vadovavęs dideliems žmonių sam- 
būriams, jis turėjo sutikti su keliaujančio misionieriaus lazda. 

Kun. Juozas Jusevičius, Šv. Antano parapijos klebonas Oma- 
hoje, Nebraska, pats sėkmingas bažnyčios statytojas ir smarkus 
spaudos bendradarbis, patarė prelatui pavažiuoti toliau į vaka- 
rus nuo Nebraskos, ten, kur lietuviškų parapijų tinklas baigia- 
si. Tai buvo Kalifornija, auksinių vakarų kraštas, kur gyvena 
lietuviai be savo religinio centro. 

Ir Čikagos Marijos Gimimo parapijos klebonas kunigas Bal- 
tutis ragino prelatą aplankyti Kalifornijos lietuvius. Gal, prela- 
tas ir daugelis lietuvių kunigų gerai orientavosi Kalifornijos lie- 
tuvių gyvenime iš kun. J. Janilionio rašinių, gausiai pabirusių 
spaudoje prieš metus. 


Prelatas J. Maciejauskas Angelų mieste 


1940 metais prelatas atvyksta į Los Angeles miestą, rodos, 
jau su sumanymu steigti čia lietuvių parapiją. 

Jis tuoj pat suranda ryšį su tais lietuviais, kurie jau seniau, 
aktyviau ar lėčiau, judino čia savos parapijos steigimo rei- 
kalą. Atsiradus dvasiškiui, kuris tai misijai čia ir atvyko, buvo 
prašyta vyskupija leisti laikyti lietuviškas pamaldas. Pagaliau 
prelatui J. Maciejauskui buvo patarta tartis su kuriuo nors vie- 
tos klebonu dėl patalpų, kur būtų laikomos lietuviškos pamal- 
dos ir klausoma išpažinčių. Visa tai lyg ir sugrąžino lietuviškos 
parapijos steigimo problemą į 1931 metus, kada kun. P. Garmui 
buvo leista vesti misijas ir laikyti lietuviškas pamaldas Šv. Kry- 
žiaus bažnyčioje. 





Bronės Starkienės ir Jean Gražis-šliakienės chorelis, pradėjęs giedoti kartu su 
pirmosiomis lietuvių pamaldomis Los Angeles mieste. Iš kairės į dešinę: Kot- 
ryna Malinauskienė, Rozalija Janušauskienė, Jean šliakienė, Elzbieta Maso- 
nienė, Bronė Starkienė, Bruzgų dukros ir Ona Masonienė. 

Įtaigi seno prelato asmenybė daug nulėmė kurijoje. Apie pre- 
latą taip rašė Algis Regis (Kalif. Lietuvis, nr. 2-3, 1948): “Рге- 
lato asmeninė charakteristika perdaug turtinga, kad būtų įma- 
noma ją aptarti trumpame laikraščio puslapyje. Būdamas tylus 
ir kuklus ir stengdamasis su visais sutapti, velionis vis dėlto 
negalėjo nuslėpti daugelio savo būdo savybių, ryškiai išskyrusių 
jį iš eilinių žmonių. Iš tiesų kiek reikėjo intelektualinių turtų 
ir taurumo, kad visai neiprastose sąlygose, be sveikatos ir cen- 
to kišenėje per trumpą laiką nuveiktų tiek daug. Kas pažino Los 
Angeles tautinio ir religinio lietuvių gyvenimo problemas prieš 
prelatui atvykstant, tiems velionio pasiekimas ir šiandieną yra 
jo magiškos asmenybės, takto, sunkaus darbo ir didžios kantry- 
bės stebuklas. Siu dienų technikos sujauktoje visuomenėje prela- 
tas buvo vienas iš tų labai retų žmonių, nenuilstamai dirbęs 
ir tuo pačiu laiku su visais sugebėjęs sugyventi ir visus mylėti. 
Savo kilniu pavyzdžiu, savo proto skaidrumu ir intencijų tauru- 
mu jis daugelį išjudino iš indiferentizmo letargo ir paskatino re- 
liginių ir tautinių idealų entuziazmui ir konstruktyviam visuo- 
meniniam darbui. Visuomet aktyvus, atviras ir nuoširdus, jaut- 
rus ir sąmoningas kiekvienoje gyvenimo problemoje, nuolat pil- 
nas linksmo sąmojaus draugijoje, prelatas buvo lygiai mėgsta- 
mas senosios ir jaunosios kartos. Turėdamas idealaus kunigo pa- 
šaukimą ir būdamas griežtas pats sau religiniame gyvenime ir 
visuomeniniame darbe, prelatas gražiai išlaikė pusiausvyrą tarp 
Bažnyčios regulų ir susmulkėjusių pasauliečių gyvenimo normų 
bei aspiracijų, nedarydamas kompromisų ir misionieriškai ne- 
atstumdamas nepritariančiųjų. Dėl savo tautiečių meilės ir aris- 
tokratinės tolerancijos velionis net nevengė susitikti su sutrūni- 
jusiomis tautos atmatomis — komunistais, net atsilankydavo į 
vieną kitą jų parengimą". 


Lietuviškos pamaldos svetimose bažnyčiose 


1931 metais buvo sukurtas komitetas lietuvių parapijai įkur- 
ti Angelų mieste. Dabar visas reikalas ir visa veikimo iniciaty- 
va teko tik vienam asmeniui, Apvaizdos pašauktam į Kaliforni- 
ją misininkui, lietuviškam Junipero Serra, prelatui Juliui Macie- 
jauskui. Prelatui jau sukako 71 metai amžiaus. би nuostabia 
iniciatyva ir su nepalaužiama energija jis perima vyskupijos 
leidimą laikyti lietuviškas pamaldas ir paverčia jį parapija, 

Viktorija Masiliūnaitė, kuri padėjo Prel. J. Maciejauskui nupirkti namus, ku- 
riuose buvo įrengta pirmoji Los Angeles lietuvių bažnytėlė. 





Netrukus buvo gautas Šv. Povilo bažnyčios (Washington ir 
Bronson gatvių kampas) klebono kun. Blackwell leidimas laiky- 
ti lietuviškas pamaldas salėje, kuri buvo bažnyčios rūsyje. 

Rašo to įvykio kronikininkas (Kalif. Lietuvis, nr. 9, 1947, 
Padaubietis): “Į pirmąsias pamaldas susirinko keletas lietuvių 
maldininkų. Pamaldų vaizdas buvo liūdnas. Pamaldų vieta pri- 
minė Romos katakombas. Prelatas pasakė ilgą ir maldaujantį 
pamokslą, kviesdamas lankyti savo pamaldas, kviestis draugų, pa- 
žistamų"'. : 

Sauksmas nebuvo balsas tyruose. Rodos, 1931 metu parapi- 
jos steigimo veikėjai jau buvo visiškai dinge iš veiklos akiračio. 
Jų vardai neparėmė tos kuklios prelato iniciatyvos, tačiau mal- 
dininkų pradėjo rastis. Atsirado ir keli giedotojai, Bronės Star- 
kienės vadovaujami. Lietuviai mėgsta giedoti garsiai, ir netrukus, 
po trijų mėnesių, Šv. Povilo parapijos klebonas paskelbė lietu- 
viams žiaurų įsakymą: dėl keliamo triukšmo išsikraustyti iš baž- 
nyčios apatinės salės. Buvo kalbų, kad tam įsakymui buvo ir 
materialinis motyvas. Mat, ir nelietuviai ėmė nusileisti į apatinę 
salę, dalyvauti lietuvių pamaldose, duoti aukų. 

Po trijų mėnesių lietuviškos katakombinės pamaldos iširo. 

Prelatas pranešė kurijai, kad pamaldos Šv. Povilo bažnyčio- 
je nutrauktos, ir prašė leidimo ieškoti kitos vietos. Jis dar pri- 
minė, kad lietuviams būtų patogu turėti nuosavą vietą pamal- 
doms laikyti. Į tokią kuklią užuominą prelatui atsakė: jeigu turite 
pinigų, pirkite vietą pamaldoms laikyti. 

Tuo tarpu prelatas surado vengrų kleboną, kun. M. Lani, 
kuris suprato prelato misiją, užjautė jį ir užleido savo bažnyčią 
(Šv. Stepono, 3705 Woodlawn) naudotis lietuvių pamaldoms. Čia 
buvo galima ir giedoti. 

Žmonių ėmė rastis daugiau. Ateidavo ne tik besimeldžian- 
čių, bet ir smalsuolių. 


Lietuviai remia prelatą J. Maciejauską 


Prelatas J. Maciejauskas perka pajamų-išlaidų (ledger) kny- 
gą, kurioje surašo aukas ir išlaidas. Dabar ta knyga, daugelio 
rankų ir laiko aptrinta, yra vienas iš brangiausių parapijos isto- 
rijos dokumentų. 

Nuo 1941 m. sausio 2 d. jis surašo tame kasos žurnale pa- 
jamas ir išlaidas. Prelatas kvietė laiškais padėti jam įkurti čia 

lietuviams bažnyčią, rašė apie tai spaudoje, tad pirmųjų aukoto- 
jų tarpe yra ir ne losangeliečių. Pirmieji to “ledger”? aukotojai, 
prelato ranka įrašyti į jau pageltusius lapus, уга: Teklė Zur- 
kauskienė, 3941 X St., Omaha — 5 dol. Per kun. Jusevičių at- 
siųsta 8 dol. 25 ct. 


Tai pačios pirmosios dvi aukų-pajamų eilutės. 

Kiek vėliau randame ir pirmųjų rinkliavų bažnyčioje da- 
vinius. Rinkliavos tokios: pirmoji 7 dol. 05 ct. 

Prie to vidurkio, 7 dol. ar 8 dol., rinkliavos sustoja ilgą lai- 
ką. 1941 m. gruodžio 13 d. buvo mažiausia rinkliava — 2 dol. 
45 ct. Pirmoji stambi auka gauta iš senos losangelietės Elzbie- 
tos Morkus (280015 Ganahl St.) — 100 dol. 


“Prelatui tekdavo ir pabadauti, labai suspaustai gyventi, val- 
gyti pas gerus žmones” rašo Padaubietis (Kalif. Lietuvis, nr. 9, 
1947). Bet Švėkšnos dvasios didikas, bažnyčių statytojas ir or- 
ganizacijų tvėrėjas, su neatlaidžiu atkaklumu vykdė savo misi- 
ją. Matę tas sunkias sąlygas, žmonės ėmė nuogąstauti, kad senas 
prelatas apleis Los Angeles, kaip tai padarė daugelis, anksčiau 
čia mėginusių burti lietuvius lietuviškai garbinti Dievą. 


Tarp naujosios bažnyčios užuomazgos geradarių stambiausia 
buvo senutė, 81 metų amžiaus, Elzbieta Morkienė ir jos vyras 
Pranas Morkus. Dėl Morkienės atsidavimo naujosios parapijos 
steigimui ji buvo vadinama “parapijos mamyte“. Prelato ranka 
rūpestingai prirašytame “ledger”, pajamų skiltyje, nuolatos mir- 
ga Morkienės pavardė su stambesne ar mažesne auka. Tuo sun- 
kiuoju metu aukojo ir prelato bičiuliai: kun. Aleksandras Bal- 
tutis — 100 dol., kun. Kazys Malakauskas — 50 dol., kun. P. 
Garmus, lietuviškųjų pamaldų pradininkas Los Angeles mieste, 
— 10 dol. 


Jau matyti aukų nuo 1 dol. iki 5 dol. Retkarčiais švyti rie- 
besnis skaitmuo — 10 dol. Surengtas piknikėlis davė per 100 
dol. Faktai rodė, kad lietuvių yra Los Angeles mieste ir kad jie 
linkę spiestis aplink savo religinį centrą. 


Tačiau greta to pasklido žmonėse šmeižtai, vėliau persimetę 
ir į raudonąją spaudą — neduoti besikuriančiai parapijai pini- 
gu, nes ... organizatorius ar organizatoriai su tais pinigais pa- 
bėgsią. Puolimai buvo demagogiški, nešvankūs, kartais pasirašo- 
mi “geros katalikės“ slapuku (kai buvo sumanyta pirkti namus 
savai bažnyčiai). 


ГА 
M 
22 


Savos pastogės įsigijimas 


Vis dėlto viskas vyko taip, kaip dera vykti misijų krašte, 
Kalifornijoje. Pasirinkęs naujai misijų bažnyčiai vietą, tėvas Ju- 
nipero Serra įsmeigdavo į dirvonuojančią žemę dvi sukryžiuo- 
tas lazdas, ženklinančias kryžių, ir tardavo palaiminimo žodžius. 
Lyg legendoje apaštalo lazda pražydėdavo ir nešdavo vaisių, aug- 
davo pastatai, bažnyčia, kurdavosi gyvenvietė. 

Ir prelatas troško nuosavos vietos pamaldoms. Jis norėjo į- 
sigyti, kad ir kukliausią, bet savo pastogę. Tada jis gyveno neto- 
li Šv. Povilo bažnyčios, kukliame, privačiame bute. Toje apy- 
linkėje jis ir ėmė ieškoti tinkamų bažnyčiai namų. 

Pirmoji Los Angeles šv. Kazimiero parapijos bažnyčia, 2511 Third Avenue. 
1947 metais parduota ukrainiečiams katalikams. Dabar privati nuosavybė, 
gyvena negrų šeima, 

Jis surado 2511 Third Ave. seną, dviejų aukštų, devynių 
kambarių namą. Tai buvo tipiškas pasiturinčio žmogaus vienbu- 
tis, jaukiai drapiruotas nuo gatvės neaukštų dviejų palmių la- 
pais. Dalį patalpų prelatas suplanavo paversti bažnyčia, kitas 
išnuomoti, nes neturėjo iš ko gyventi, sau pasilikti tik mažą 
kambareli. 


UZ ta nuosavybe reikejo sumoketi 6,000 dol. 

Viktorija Masiliūnaitė paskolino pirkiniui 4,000 dol. Prelatas 
pridėjo likusią sumą iš savo nuosavų santaupų. Jis nupirko tą 
namą savo nuosavybe. 


Tada, talkininkų padedamas, apatinį namo aukštą pavertė 
bažnytėle. 

Tos mažytės bažnytėlės pašventinimą prelatas sujungė su sa- 
vo auksinio kunigystės jubiliejaus sukaktimi. Jis pranešė kuri- 
jai apie pirkinį ir pakvietė pašventinti naują bažnyčią. 


Viskas atrodė skurdokai. Tačiau kada reikalas tapo konkre- 
tus, žmonių skepticizmas pasikeitė entuziazmu. Viktorija Masiliū- 
naitė įsirašė savo vardą į parapijos istoriją, nes ji, nepaisydama 
šmeižtų ir grasymų, savo paskola igalino įsigyti pastatą pirma- 
jai Kalifornijoje lietuvių bažnyčiai. 

Pro platų bažnytėlės langą pamaldas lydėjo skaisti Kalifor- 
nijos saulė; maldininkai giedojo savo giesmes; buvo savų namų 
nuotaika. 


Ant skirto bažnyčios funkcijoms namo, virš stogo gegnių 
sankryžos iškilo kryžius. 


o 


SUZELUSI APASTALO LAZDA 


Pirmosios bažnyčios pašventinimas 


Šv. Kazimiero lietuvių parapijos jubiliejinis leidinys, skir- 
tas atžymėti parapijos gyvavimo dekadai (1941-1951), taip ap- 
rašo bažnytėlės prie 2511 Third Ave. vaizdą: 

“Pirmame namo aukšte buvo įtaisyta 70 sėdimų vietų baž- 
nytėlė. Jos priekyje, mažame kambarėlyje, buvo įrengta klebo- 
no raštinė, šalia antrame kambarėlyje zakristija, toliau tame pat 
aukšte virtuvėlė ir mažas valgomasis kambarėlis. Viršuje viena- 
me kambarėlyje buvo prelato miegamasis, o kitus 4 kambarius 
prelatas išnuomojo, kadangi kitokiu būdu nebuvo įmanoma pra- 
gyventi, algos iš niekur negaudavo (Dešimtmetis, 13 p.). 

Iš lauko, ties durimis, buvo pakabinta lenta, skelbianti: St. 
Casimir Catholic Church. Tik vėliau oficialus bažnyčios var- 
das tapo St. Casimir Catholic (Lithuanian) Church. Toks jis da- 
bar yra oficialiuose arkivyskupijos sąrašuose”. 

1941 m. birželio 1 d. pagrįstai laikoma šios parapijos įsteigi- 
mo data. 

Tą dieną prelatas J. Maciejauskas minėjo savo auksinį ku- 
nigystės jubiliejų. Iškilmingos pamaldos buvo atlaikytos Sv. Ste- 
pono (vengrų) bažnyčioje, kur, nuoširdaus klebono kun. N. La- 
nio prielankumo paguosti, lietuviai jau ilgesnį laiką glaudėsi 
su savo pamaldomis. 

1941 metais Los Angeles šv. Kazimiero bažnytėlės pašventinimas. Iš pažįs- 
tamų yra šie: inž. Labanauskas, Strongienė, Bruzga, J.E. Arkivyskupas J. 
Cantwell, Margarita Morosky, prel. J. Maciejauskas, Frank Mason, Mrs. 
Swyt, Povilas Sliakys ir Adelė Dėringienė. 


Po pamaldų visi maldininkai nuvyko 1 naujosios bažnytė- 
lės šventinimo iškilmes. Apeigų atlikti buvo pakviestas Los 
Angeles arkivyskupas J. Cantwell. Jis pašventino tą, tur būt, 
kukliausią tada jo arkivyskupijos bažnyčią. Arkivyskupas pir- 
mą kartą susitiko su lietuviais, kurių buvimu ilgokai buvo abe- 
jota kurijoje. 


Susirinko nemažas būrys maldininkų; greta lietuvių buvo 
daug nuoširdžių naujosios bažnytėlės nelietuvių rėmėjų, pvz., 
ekrano žvaigždės Ramon Navarro brolis dr. Samanego, o Joseph 
Fiedler, vokiečių kilmės prelato pagalbininkas, geras stalius, 
veltui sutvarkė bažnyčios vidų, net pridėdamas savų pinigų. 


Arkivyskupas nustebo, pamatęs pavyzdingą organizuotumą 
tvarkant labai kuklius maldos namus, atsidavimą ir meilę nau- 
jai bažnytėlei. Neturtas, kuklumas, nuoširdus džiaugsmas aky- 
se  —viskas tai galėjo paveikti arkivyskupo sentimentą nau- 
jakuriams. Pamaldose giedojo parapijos chorelis, Bronės Star- 
kienės vedamas ir Jean Gražytės talkinamas. Po iškilmių bu- 

vo vaišės, kur lietuvės šeimininkės turėjo progos pasirodyti 
savo kulinariniais sugebėjimais. 

Arkivyskupas J. Cantwell pareiškė pasitenkinimą lietuvių 
organizuotumu, pamaldumu ir leido veikti lietuviškai parapi- 
jai. 


Naujos parapijos apaštalavimas ir vargai 


Pirmųjų pamaldų po bažnyčios pašventinimo 1941 m. bir- 
želio 8 d. rinkliava buvo 8 dol. 95 ct, už žvakių uždegimą 
iš dėžutės — 3 dol. 40 ct. Tuo laiku parapiją palaikė aukos 
iš šalies. Tą pat birželio 8 d., pav., rinkliavų knygoje pažy- 
mėta kun. Malakausko 30 dol. auka. 

Dar ilgai rinkliavos neprašoko 12 dol. Pašalinių pajamų 
buvo iš parengimų: rugsėjo 14 d. piknikas — 32 dol., spalių 
11 d. šokių vakarėlis — 30 dol.; taip pat nuoma už patalpas 
— 49 dol. Pirmaisiais parapijos gyvavimo metais (1941) iš vi- 
so gauta pajamų (su aukomis) 1513 dol. 72 ct. 1942 m. sau- 
sio mėn. 1 dieną savo banko sąskaitoje parapija turėjo 149 dol. 
23 ct. Stambesni lietuviai aukotojai buvo Elzbieta Morkienė, 
Monika Slaterienė, Zigmas Kruminas, Ona Kurtis. 

Savos patalpos teikė pasitenkinimą prelatui (Dešimtmetis, 
14 psl.) ir jo mažam būreliui. Atėjo laikas pradėti ieškoti dau- 
giau lietuvių. Daugelis ateidavo į lietuvių bažnytėlę dėl smal- 
sumo; sykį pasirodę, daugiau neateidavo. Prelatas nepraleisda- 
vo jokio lietuvių pobūvio. Ten jis rasdavo naujų žmonių, pa- 
imdavo jų adresus, vėliau aplankydavo, kviesdavo ateiti į lie- 
tuvių bažnyčią. Nevengdavo nė komunistų parengimų. Kartais 
kildavo karštų tikybinių ginčų; būrys vyrų ir moterų apsto- 
davo senelį kunigą ir svaidydavo įžūlius klausimus bei prasi- 
manymus. Buvo ir tokių, kurie pasisveikinę spiaudavo lyg sau 
ant rankos ir ją nukratydavo, sakydami: “Susiteršiau ranką, 
besisveikindamas su kunigu“. Kartais tokie Žmonės, pasikvietę 
į savo susirinkimus, jį apdainuodavo, išjuokdavo, kad jis 
“žvejojąs pinigus, gaudas dūšias“ ir t.t. Prelatas tyledavo ar- 
ba dažnai kartu juokdavosi. Jis jautė, kad tie žmonės negali 
būti tokie, jie yra suvedžioti, juos reikia susigrąžinti, jie tu- 
res priklausyti kada nors jam... 

Religinei veiklai sustiprinti prelatas surengė misijas, ku- 
rias vesti pasikvietė jėzuitą Joną Kidyką. Jis čia darbavosi net 
dviem atvejais ir po kelius mėnesius. Sekmadieniais ir kitomis 

Pirmosios Los Angeles šv. Kazimiero bažnytėlės vidus, 2511 Third Avenue. 
Viršuje altoriaus užrašas: Ateikite pas mane visi. 


progomis sakydavo pamokslus bažnytėlėje, o šiaip dienomis, 
lydimas kurio nors parapijos žmogaus, lankė lietuvius namuo- 
se. Darbas buvo labai sunkus. Buvo ir tokių, kurie, pamatę 
kunigą, užtrenkdavo duris ir nejsileisdavo į vidų. Arba paly- 
dovą leisdavo įeiti, o kunigui liepdavo pasilikti lauke. Vis dėl- 
to misijų vaisiai buvo labai dideli. Svarbiausia, visa tai pa- 
jaudino žmonių sąžines, privertė juos pasvarstyti. Netrūko nė at- 
sivertimų. Vėliau, be kun. J. Kidyko, čia misijas vedė tėvas 
Silvijus, pasijonistas. 


Pasiryžimas skelbti Dievo žodį ten, kur jo nenori išgirsti, 
sudaro ryškiausią apaštalavimo elementą. Ne kiekviena bažnyčia 
iškyla, ir ne kiekviena parapija gimsta tokio religinio entu- 
ziazmo ženkle. Tuo Šv. Kazimiero parapija pagrįstai didžiuo- 
jasi. Tokiam apaštalavimo veržlumui atliepia prancūzų kuni- 
gų-parašiutistų žygiai, kai jie ėjo į labiausiai atkaklias antire- 
liginių nuotaikų vietoves, kartu ten dirbdami, kartų gyven- 
dami, kartu kentėdami proletarinio gyvenimo sunkumus did- 
miesčio pogrindžiuose ir kunigo rūbą iškeisdami į darbininko 
drabužius. 

Tai yra krikščioniškosios taikos nešimas į žmonių sielas. 
Ir naujosios bažnyčios dedikacija šv. Kazimierui lyg pabrė- 
žia skaisčios, mistinės lelijos reikšmę religiniame gyvenime. 

Lietuviai turi daug populiarių šventųjų, kuriems jie dedi- 
kuoja savo bažnyčias. Los Angeles mieste jie dedikavo ją šv. 
Kazimierui. Palmių krašte lyg ir gamta kvietė dedikuoti baž- 
nyčią tam, kurio šventės dienoje, Gradualo metu, skaitoma 
psalmė (ps. 91, 13-14): teisusis žydės lyg palmė, kaip Libano 
kedras viešės Viešpaties namuose. 

“Šv. Kazimieras yra pirmas ir vienui vienas ligi šiolei 
Dievo įžiebtas žiburys ant lietuviško tako, ant kelio pačiame 
krikščioniškosios Europos nuošalume“, rašo Simas Sužiedėlis 
šv. Kazimiero biografijoje. “Jo šventėse mišiose skaitoma šv. 
Luko evangelija apie uždegtus žiburius ir valdovo lūkuriuojan- 
čius tarnus (Luk. 12, 35). Kazimieras buvo pakviestas budėti 
savo tautos namuose ir šviesti Viešpaties kely tame dar ne- 
atpagonejusiame krašte”. 

Nenuostabu, kad Lietuvoje ir lietuviuose svetur šv. Kazi- 
mierui yra tiek daug dedikuotų bažnyčių. Jo vardas populiarus 
krikštynose. Pirmoji Šv. Kazimiero bažnyčia pastatyta Vilniuje 
1604 metais. Jo vardu vadina sambūrius, religines organiza- 
cijas, kapines. 


Pranciškus ir Elzbieta Morkai, daug pris:- 
dėję prie pirmosios lietuvių bažnytėlės įkū- 
rimo ir stipriai ją rėmę. 

Greta su apaštalavimu lietuviškose netikėjimo ir pagiežos 
bažnyčiai džiunglėse naujoji Los Angeles parapija stengėsi su 
pasitikėjimu atsiremti į geros valios lietuvius ir burti juos ap- 
link save. Prelatas žiūrėjo į Kaliforniją kaip į lietuvių atei- 


ties žemę. Kalifornija turėtų būti lietuvių atrasta, kaip savo 
laiku, po Filadelfijos jie atrado Čikagą. 


Lietuviai išgirsta prelato kvietimą 


“Dešimtmetis” tiesiog -vadina prelatą Julių Maciejauską 
“Kalifornijos atradėjų". Tačiau jis atrado tą egzotišką іг pa- 
trauklų kraštą ne sau vienam. Jis pradėjo garsinti spaudoje 
Kalifornijos patrauklumą. Čia ypač malonu apsigyventi vyres- 
nio amžiaus žmonėms, pensininkams. Kalifornija, kaip daug kar- 
tų padidinta Šveicarija, turi ir snieguotų kalnų, ir vešlioje aug- 
menijoje paskendusių slėnių: čia subėga jūra ir dykuma, pal- 
més ir pušys, gėlės ir poilsis. Šauksmas keltis į Kaliforniją 
buvo paskelbtas laiku. Jau ne tik tie, kurie bėgo iš lietuvių 
visuomenės pranykti didmiesčio masėje, bet ir tie, kurie ir 
prie Ramiojo Vandenyno geidė turėti tradicinį lietuvišką gyve- 
nimą, ėmė žiūrėti Los Angeles link. Į mažytę lietuvių kolo- 
niją ėmė lietis naujas kraujas. Į Los Angeles vienas po kito, 
vis drąsiau, vis sparčiau, vis gausiau, ėmė keltis lietuviai iš 
rytinių valstybių. 


Daug kam prelatas pats rašė laiškus nujausdamas, kad tas 
ar anas dar neapsisprendęs, kur leisti pensininko amžių. Kiti 
ir be asmeninio ryšio, pasitikėdami prelato autoritetu, domė- 
josi jo rašiniais, garsinančiais Kaliforniją. Kaip kadaise kun. 
J. Janilionis iškėlė Los Angeles lietuviškos kolonijos tautinio 
išsigimimo žymes ir tuo, gal būt, nugąsdino pasiryžėlius čia 
kraustytis, taip prelato rašiniai tikino, kad visi čikagiškiai, bos- 
toniškiai, detroitiškiai ir kt. lietuviai ras čia ne tik žavingą 
klimatą, bet ir įprastą lietuvišką gyvenimą. 


Vieni iš pirmųjų atvyko iš Chicagos Dirgėlai, Mitkai, Slė- 
niai, Ačai, Petrauskai, Naginiai, Deringiai, Žukauskai, Dudoriai, 
Varkalienės šeima. Šie pirmieji atvykėliai iš karto taip glau- 
džiai ir taip našiai įsijungė į parapijos gyvenimą, kad para- 
pija iš karto sustiprėjo ir jų rankų talka, ir jų pinigine pa- 
rama, ir jų atsidavimu lietuviškiems reikalams. 

Juozas Strongis, pirmasis Los 
Angeles šv. Kazimiero para- 
pijos Komiteto pirmininkas ir 
daug dirbęs parapijos labui. 
šalia jo Prel. J. Maciejaus- 
kas ir p. Strongienė. 





Pirmieji ledai buvo sėkmingai pralaužti, ir nuo 1941 me- 
tų iki šiol kraustymasis iš Rytų į Vakarus nesustoja, bet turi 
polinkį vis kas metai didėti. 


Parapijai stiprėjant nariais, stiprėjo ir jos biudžetas, pui- 
kus parapijos augimo rodiklis. 1942 metais parapija turėjo 
3,376 dol. pajamų. Toje sumoje vien tik prelato J. Maciejaus- 
ko rūpesčiu parapijai įtvirtinti surinkta 1513 dol. ir ta suma 
įrašyta į pajamų knygą “surinkta praloto kitose klebonijose". 
Parengimų, bazarų, šokių vakarėlių pelnas jau gerokai viršija 
praėjusių metų pelną. Pav., vasario 23 d. parengimas davė 
174 dol. pelno, lapkričio 27 d. bazaras — 393 dol., rugsėjo 25 
d. įraše prelatas pažymėjo: Zuzana Jurgelienė davė bažnyčiai 
šimtą dolerių sąlyginai; jei jai bus pinigai reikalingi, ta suma 
jai turės būti grąžinta, bet mirus pinigai lieka bažnyčiai, taip 
pat prašė neskelbti jos vardo. 

Kuklus parapijos tvirtėjimas 


Tretieji parapijos gyvavimo metai, 1943-tieji, į parapijos 
iždą atnešė 2,963 dol. Tų metų bazaras davė 472 dol. 


1944 metais parapijos pajamos jau peršoko 4000 dol. 1945 
metais surinkta aukų 4846 dol. 1946 metais — 5354 dol. Tų 
metų bazaras davė 1100 dol. Didėja rinkliavos; stambėja asme- 
ninės aukos. 1947 metais sumanyta statyti naują bažnyčią. 


Pajamų knyga laikui bėgant taps muziejiniu eksponatu. 
Tas dokumentas, lydėjęs kaip šešėlis parapijos steigimo epopė- 
ją, buvo paties parapijos steigėjo, prelato, vestas. 


Plačiu prelato braižu užpildyta 50 knygos puslapių. Jo ran- 
ka įrašytos ir pirmosios aukos naujos bažnyčios statybai: 1947 
m. sausio 19 d. Kazimiera Narbontienė naujos bažnyčios sta- 
tybai 50 dol, sausio 21 d. Morauskiene — 50 dol, Petras Bar- 
kauskas 50 dol., Jurgis Barkauskas 50 dol. 


Paskutinis prelato įrašas, prieš jo mirtiną ligą, yra 1947 
m. vasario 23 d. Įrašas byloja: indėnų ir negrų misijoms 24 
dol. Misijų krašte lietuvių sukurta misinė bažnyčia paskutiniu 
prelato įrašymu liudijo remianti misijas. 


Stambiosios aukos, fundacijos naujos bažnyčios statybai bu- 
vo gautos prelatui jau sunkiai sergant. 

Kuklios pradinės aukos 1941 m., lygiai ir visų kitų me- 
tų, pajamų - išlaidų knygoje patikrinamos bažnyčios “trustis- 
tu”. Pats pirmasis patikėtinių revizijos aktas: 


1941 m. lapkričio 23 d. susirinko бу. Kazimiero bažnyčios 
trustistai, patikrino bažnyčios pajamų ir išlaidų knygą ir rado, 
kad knygos vedamos tvarkingai ir trūkumų kasoj nėra. Pasi- 
rašė: A. J. Malinauskas, Joseph M. Strongis, Michael J. Jasai- 
tis, John R. Skiman. 

Pirmasis algos mokėjimas klebonui išlaidų pozicijoje įra- 
šytas gegužės mėn. Išmokėta 13 dol. 53 ct. Vėliau, nuo bir- 
želio mėn., mokėta po 50 dol. mėnesiui. 

Iš negausių įrašų, liudijančių parapijos tvarkymąsi, pajamų- 
išlaidų knygoje išliko šie aktai: 

1943 m. sausio 10 d. 

Susirinkę Šv. Kazimiero parapiečiai nutarė vietoje miru- 
sio a. a. Mykolo Jasaičio išrinkti į Šv. Kazimiero Liet. R. Kata- 
talikų paravijos komitetą, arba trustistu, Pranciškų Masoną. 

Pasirašė: Joseph M. Strongis, Frank Mikšis, Frances M. 
Bruzga, Emily Mason, Joseph Jurgelionis, J. K. Milius, Mar- 
garet Morosky, Charles Szlaitis. 


1943 m. liepos 11 d. 

Buvo susirinkimas Šv. Kazimiero Los Angeles lietuvių ka- 
talikų parapijos, 2511 3rd Ave., Lietuvių salėje. Didokas kam- 
barys trečiame aukšte. Susirinko apie 90 žmonių. Atidarė su- 
sirinkimą klebonas prelatas Maciejauskas, buvo išrinkti vienbal- 
siai kandidatai, pirmininkui atstovavo Antanas Bruzga, kandi- 
datai A. Bruzga, Z. Kruminas, P. Gražis, J. Milius. Atsisakius 
J. Miliui, trys pirmieji vienbalsiai buvo išrinkti. 

Antanas Malinauskas išsikėlė į San Diego, o Jonas Ski- 
minas nedalyvauja, tokiu būdu liko Šv. Kazimiero parapijos 
trustistai J. Strongis, P. Masonas, A. Bruzga, Z. Kruminas, P. 
Gražis. Taip pat buvo nutarta surengti pikniką rugpiūčio 15 
dieną. Pasirašė Stanislovas Slauteris, Francis Valuskis, Paul Slia- 
kis, J. K. Milius, Joseph Jurgelionis, Frank M. Mason. 


1943 m. rugp. 22 d. Los Angeles, Calif. komiteto nariai, 
susirinkę Šv. Kazimiero parapijos raštinėje, pasiskirstė parei- 
gomis šiuo būdu: pirmininkas Juozas Strongis, raštininkas (sek- 
retorius) Antanas Bruzga, nariai Zigmas Kruminas, Povilas 
Gražis ir Pranas Masonas. Parašai — Joseph M. Strongis, An- 
thony J. Bruzga sekr., Z. Kruminas, Paul P. Gražis. 


1947 m. sausio mėn. 12 d. susirinko parapijos salėje Los 
Angeles Šv. Kazimiero parap. parapiečiai ir svarstė, kurioje 
vietoje statyti naują bažnyčią. Balsavimu visi, išskiriant Vin- 
cą ir Emiliją Mitkus, nutarė pirkti naujai bažnyčiai sklypą 
prie W. Adams ir 2nd Ave. 

Pasirašė Joseph J. Strongis, Daniel Slėnis. 

Tie spalvingi protokoliniai įrašai tiksliai liudija, kas buvo 
parapijos organizavimosi ir įtvirtinimo pionieriai. Tai buvo 
daugiausia paprasti žmonės, bet patriotiškai ir religiškai nusi- 
teikę. Jie apstatė bažnyčiomis ir vienuolynais rytines valsty- 
bes. Ta pati gaivalinė organizuotumo dvasia žymi juos atsikė- 
lusius prie Ramiojo Vandenyno. Išlikę dokumentuose jų var- 
dai visad primins, kas žengė pirmuosius ir sunkiausius žings- 
nius su besikuriančia parapija. 

Pirmieji Šv. Kazimiero parapijos veikėjai nebuvo turtuo- 
liai, neturėjo mokslo titulų. Po savo dažnai suanglintais var- 
dais jie išlaikė nuostabų norą veikti lietuviškoje aplinkoje ir 


45 


lietuviškam reikalui. Parapijos istorijoje jie nusipelnė garbingų 
parapijos pionierių titulą. 

Jau mažai jų beišliko po dvidešimties penkerių metų pe- 
riodo atšvęsti sidabriniam parapijos jubiliejui. 55 asmenys per- 
ėjo parapijos komiteto įvairių pareigų ir įvairių laikotarpių 
veiklą. Penki komiteto pirmininkai vadovavo tame laikotarpyje 
komiteto darbams: A. J. Malinauskas nuo parapijos pradžios 
iki 1946 m., Juozas Strongis (miręs) nuo 1946 iki 1948 m., 
Zigmas Kruminas 1948-1950, Pranas Žukauskas 1950-1956 ir 
Pranas Speecher nuo 1956 iki šiol. Du komiteto nariai mirė 
per tą laikotarpį: Steponas Deringis ir Kazys Whitkin. 

GYVENIMO SESELIAMS ILGEJANT 


Parapija sukuria visuomene 


1941-1946 metais visą naujos parapijos stiprinimo naštą ne- 
šė jau 78 metus sukakęs prelatas Julius Maciejauskas. 1942 
metais beveik pusmečiui, nuo balandžio 1 d. iki rugpiūčio 30 
d., prelatas išvyko į plačiosios Amerikos lietuvių kolonijas. Per 
tą laiką jį pavadavo kun. Kazimieras Malakauskas, kuris vė- 
liau grįžo į New Yorko vyskupiją. Prelato kelionė nebuvo skir- 
ta poilsiui. Tai buvo Los Angeles garsinimo kelionė. Tai buvo 
sumanus parapiečių verbavimas tolimuose lietuviškuose centruo- 
se. Netrukus pasirodė ir tos kelionės vaisiai. Kartu su rašiniais 
spaudoje ta prelato kelionė daugelį paskatino vykti į Kaliforni- 
ją, apsigyventi Los Angeles mieste, tapti ištikimais бу. Kazi- 
miero parapijos talkininkais-parapiečiais. 

Parapija reiškėsi dviem kryptim: religine ir visuomeniš- 
kai-kultürine. Talkos visad reikėjo. Tik parapiečių talka sukel- 
davo parapijai pajamų: aukos, vakarėliai, bazarai, koncertai, 
piknikai... | 

BALF-o 13 skyrius įsteigtas Los Angeles mieste 1944 m. 
spalių 15 d. Jo steigimo judintojas buvo prelatas J. Maciejaus- 
kas. Pirmoji valdyba subūrė darbui gerus visuomenininkus: К. 
Lukšį, F. Masoną, B. Starkienę, P. Žilinską, J. Uždavinį. Stei- 
géju pažymėtas prelatas. BALF-o 13 skyrius ir užaugo para- 

Prel. Julius Maciejauskas su Balfui paruoštais siuntiniais 


pijos globoje. Prelatas išplėtė jo veikimą už parapijos apimties. 
1945 metais prelatas gavo vyskupo leidimą rinkti rūbus ir 
maistą visoje vyskupijoje. 

Senelis prelatas pats važinėjo po kitataučių klebonijas ir 
visa, kas ten buvo surinkta, gabeno į savo garažą. Čia gėrybės 
buvo pakuojamos, paruošiami siuntiniai ir siunčiama arba 
BALF-ui, arba tiesiog tremtiniams. Dažnai senam prelatui tek- 
davo ir kilnoti sunkias siuntas. Nuo to jis kartą sunkokai su- 
sirgo. Nepaprastas labdarybės ryžtas buvo atmokėtas laurais. 
1945 metais mažytė Los Angeles lietuvių parapija užėmė trem- 
tinių šalpoje trečią vietą visoje Amerikoje. | 

BALF-o paramos dvasia taip ir liko parapijos veikime. Per 
visą laiką, iki dabar, parapija remia BALF-a, teikia nemoka- 
mai patalpas parengimams, susirinkimams, talkina vajams. 

1950 metais BALF-o valdyba kelis losangeliečius pakėlė 
savo garbės nariais. Tai buvo klebonas kun. J. Kučingis, gar- 
bės konsulas dr. J. Bielskis, K. Lukšys, J. Kumeta, N. Mickus, 
Br. Starkienė, J. Uždavinys ir P. Žilinskas. Post mortem gar- 
bės nario titulas suteiktinas ir prelatui Juliui Maciejauskui. 

Rengiant piknikus, sueigas, pobūvius parapija daug déme- 
sio skyrė viešam žodžiui, prakalboms. Pats prelatas dažnai pra- 

bildavo į susirinkusius, nes piknikai, kad ir kurie ne parapi- 
jos surengti, buvo puikus forumas apeliuoti dėl lietuviškų rei- 
kalų ir į tuos, kurie nelankė bažnyčios. Vėliau kalbėtojų ne- 
stigo. Parapijos parengimuose dažnai kalbėdavo prof. K. Pakš- 
tas, kuris tuo laiku čia gyveno; inžinerijos studentas Laba- 
nauskas, J. K. Milius, dr. J. Bielskis, Bronė Starkienė. Paren- 
gimuose padėdavo savo talentais pirmoji bažnyčios vargoninin- 
kė Jean Gražytė ir vaidinusi amerikiečių scenoje lietuvaitė 
Wicky Swyt. 

Parapijos poveikyje lietuviškoji veikla Los Angeles mieste 
išsimušė iš savo merdėjimo ir pradėjo atstovauti tikriems lie- 
tuvių interesams. 


Bažnyčią lankančių nuolatos daugėjo. 70 sėdimų vietų ne- 
beužteko. 

Iš karto iškilo dvi problemos, lemiančios parapijos ateitį: 
naujų patalpų klausimas ir parapijos vikaro klausimas. 

Praplėsti esančias patalpas buvo beveik neįmanoma; lietu- 
vio kunigo, kurį būtų galima pakviesti vikaru, Los Angeles 
vyskupijoje nebuvo. 


Каз bus po manęs? 


“Kas bus po manes?" Taip dramatiškai įvardintas tas sun- 
kiausias periodas “Dešimtmečio” puslapiuose (15 psl.). 

“Dešimtmetis” dėsto: 

“Po visų laimėjimų prelatas nesijautė galįs ilsėtis. Jau- 
čiant savo gyvenimo metus baigiantis, jį kamavo viena min- 
tis: “Kaip laikysis mano sunkiai įsteigtoji parapija man mi- 
rusi“ 

Šis rūpestis slėgė jį labiau negu amžiaus našta. Problema 
buvo iš tiesų sunki, nes milžiniškame Auksinių Vakarų plote 
nebuvo nė vieno lietuvio kunigo per tūkstančius mylių. O kas 
pagaliau norėtų perimti mažutę, skurdžią parapiją? Malda, dar- 
bas ir pasiaukojimas žmonėms buvo vienintelė prel. Maciejaus- 
ko paguoda. Šiame periode jam į pagalbą buvo atvykęs kun. 
Kazimieras Malakauskas, bet jis, čia pabuvęs nepilnus metus, 
išvyko į New York'o vyskupiją". 

Prelatas siūlė perimti parapiją kun. J. Kidykui, S. J., kun. 
dr. J. Prunskiui, tėvams marijonams. 

“Biuletenėlis" parapijos talkoje 


Tuo periodu lietuviškoji veikla ir besiformuojanti lietuviš- 
ka visuomenė ėmė atkusti Kalifornijoje: San Francisco ir Los 
Angeles miestuose. 

Nuo 1946 metų vasario mėn. San Francisco mieste ėmė 
reguliariai rodytis (iki 11 numerio spausdintas rotatoriumi, o 
vėliau spaustuvėje, bet su raidėmis be lietuviškų ženklų) me- 
nesinis leidinys “Kalifornijos Lietuvis". Jį leido Antanas Ski- 
rius, vėliau sukvietęs į redakcijos štabą daugelį veikliųjų vi- 
suomenininkų. Tame leidinyje nuo pat pirmo numerio, prela- 
tas J. Maciejauskas ėmė vesti skilti: Šv. Kazimiero parapi- 
jos Los Angeles, Calif., biuletenėlis. 

Tai buvo didžioji talka parapijai — kuklus, bet labai nau- 
dingas forumas. Ta skiltis apėmė ne tik religinį parapijos gy- 
venimą. Anaiptol, tai buvo Los Angeles lietuvių visuomenės 
išsamus ir kruopščiai atidus veidrodis. 

*Biuletenelyje" apžvalgininkas rašė ir apie pavykusį va- 
karėlį, ir apie pasidarbavusius asmenis, ir apie choro veikimą, 
ir apie įvairius visuomeniškus įvykius. Visas reportažo tonas 
buvo maloniai bičiuliškas, nuotaika artima pasišnekučiavimui 
artimųjų tarpe. “Biuletenėlis" glaudžiai rišo vietos visuomenę 
su bažnyčia, pažindino ir ne su bažnyčios srities lietuvišku gy- 
venimu. 


Parapijos choro užuomazgos istorija 


Daug dėmesio čia rado parapijos choro veiklos aprašymai. 
Apie chorą dažnai rašė ir Kalifornijos Lietuvio bendradarbė Bro- 
nė Starkienė. 

Bažnytinio giedojimo pradžia buvo užuomazga sumanymo 
turėti parapijai pastovų ir gerą chorą. Choras turėjo dvi gar- 
bingas pionieres: Bronę Starkienę ir Rozaliją Janušauskienę. 
Tos dvi lietuviško bažnytinio giedojimo pirmūnės yra Šv. Ka- 
zimiero parapijos choro pati pirmoji pradžia. 

Savo apžvalgoje (Kalifornijos Lietuvos nr. 4) Bronė Star- 
kienė prisimena: “... kaip gyva neuZmirSiu, kai mudvi giedo- 
jova vieni dvi pirmutinį “Pulkim ant kelių” Ramiojo Vandeny- 
no pakrašty, Šv. Povilo bažnyčios rūsy. Neturėjome nei vargo- 
nų, nei pianino — tai buvo pradžia Šv. Kazimiero lietuvių 
parapijos Los Angelyje... 

P-lė Genovaitė Gražytė, rašė Bronė Starkienė Kalifornijos 
Lietuvio 2 nr., turi daug darbo ir labai atsidėjusi mums skam- 
bina. Būtų gera ir pianinas geresnis turėti ir, svarbiausia, ge- 
resni, didesni vargonai. Turint galvoj dabartinį choristų skai- 
čių, tie vargonėliai visiškai netinka. Be to, mūsų mažytei Ge- 
novaitei tenka juos pačiai pompuoti, minti ir kartu giedoti. 
Tai labai sunku... | 

Pirmoji choro užuomazgoje minėtina vargonininkė Geno- 
vaitė Gražytė (jai nuo 1945 m. liepos mėn. buvo mokama po 
10 dol. mėnesiui!). Vėliau buvo pakviestas muzikas Anicetas 
Šlapelis (nuo 1947 m. kovo mėn.). Ir jam buvo mokama pra- 
džioje po 10 dol. mėnesiui; tai faktiškai reiškė tik susisiekimo 
išlaidas. Vėliau, nuo 1947 m. birželio mėn., po 50 dol. mėnesiui. 


Pirmose žiniose apie chorą išliko prelato pažymėti pirmų- 
jų choristų vardai (Kalif. Lietuvos, nr. 1): Margarita Moraus- 
kaitė, Elena ir Liucija Varkalaitės, Teresė Vaitkutė, Stasė Šim- 
kutė, Emilija Masonienė, Izabelė Abi, Kotryna Malinauskienė, 
Juozas Žemgulis (jis ir smuikininkas), Jonas Ramašauskas, Juo- 
zas Šliakis, Juozas Dranginis, Pranas Skamarakas. 


Prelato gyvenimiškoji filosofija 


1946 m. liepos 14 d. prelatui Juliui Maciejauskui sukako 
78 metai amžiaus. Jo kunigystės ilgumas jau peržengė auksinį 
jubiliejų. Tais metais jis šventė 55 kunigystės metines. 


Parapijos komitetas, vadovaujamas Juozo Strongio (sekreto- 
rius Antanas Bruzga), tų dviejų savo klebono sukakčių minė- 
jimą nutarė atžymėti pagerbimo puota; taip buvo pavadintas 
minėjimas. 

Kalifornijos Lietuvio nr. 6 vietos poetas slapyvardžiu Pa- 
dangės Aras parašė garbiajam sukaktuvininkui madrigalą. Vie- 
nas iš įdomesnių to eilėraščio posmų: 

Nors garbingo generolo-praloto yra darbšti asmenybė, 
tačiau pradžioje teturėjo tik saujelę kareivių gerų, 

tikrai dievotų žmonių, kiti gi nutolę nuo Kristaus atžagarei 
bet su Dievo palaima nyksta ūsniai ir dirvoj bujoja kviečiai. 


Liesdamas savo biuletenyje tą “pagerbimo puotą“, prela- 
tas Maciejauskas pabėrė įdomių pastabų, kurios apibūdina ir 

jo asmenį, ir jo gyvenimiškąją filosofiją (Kal. Lietuvis, nr. 7, 
1946): 
"pagyrimo dūmai mano senos galvos neapsvaigina. Prisime- 
nu apie save tik dėl to, kad mano pavyzdį sektumėt, kad 
dirbtumet gailestingus darbus neatsikalbėdami senatve, li- 
ga etc." 


Tose pat pastabose prelatas išgyrė Опа LüZiene, didelę vei- 
кеја ir patriotę, gavusia 1939 m. Gedimino ordiną iš Lietuvos 
vyriausybės. Ona Lūžienė-Ramanauskaitė jau buvo sulaukusi 82 
metų amžiaus. Ji buvo ketveriais metais vyresnė už prelatą. 
Prelatas rašė: savo suvargusia ranka ji išrašo nariams (BALF) 
pakvietimus į susirinkimus ir užrašo susirinkimų eigą. 

Prelatas gyrė ir jau veikusį A.L.T. skyrių (pirmininkas 
K. Lukšys, sekretorė B. Starkienė, sekretorius P. Žilinskas) už 
tai, kad “visai Amerikai įrodo savo darbais, kad jie ne vien 
savo darbais užimti, bet labai karštai atjaučia visų lietuvių 
reikalus”. 

Savo pastabose jis dažnai liečia dorovinę žmogaus pusę. 
Jo išsireiškimai teisūs. Jis dėsto taip. Jei sąžinė liudija, kad 
neviskas gerai, nieko nelaukdami sutvarkykite savo sielos 
reikalus, atlikdami išpažintį ir prisirinkdami gerų darbų, būki- 
te verti amžinojo užmokesčio danguje. Kiekvienas peržiūrėki- 
me savo gyvenimą, ar jis suderintas su Jėzaus Kristaus moks- 
lu, ar laikomės Dievo ir Bažnyčios įsakymų. Džiaugsmas žmo- 
gaus sieloje yra tada, kada jos nespaudžia nuodėmių našta. 

Ateityje atsiras jaunų lietuvių misionierių, kurie pradės 
naujas lietuviškas parapijas San Diege, San Francisce, Seatle, 
nes ten yra daug lietuvių, kuriuos reikia gelbėti nuo nutauti- 
mo ir atsitolinimo nuo katalikų Bažnyčios. 

Reikia visų pirma gelbėti pabėgėlius iš Lietuvos ir juos 
partraukti į Ameriką, reikia žiūrėti, kad jie auklėtų savo vai- 
kus lietuviškai, kad ir jų vaikai mokėtų lietuviškai ir mylėtų 
Lietuvą; kitaip, senesniesiems mirus, lietuviai išnyks Ameri- 
koje. 

Parapija apima visus klubus ir draugijas, kurios nėra prie- 
šingos katalikų Bažnyčiai. 

Tai vis mintys, paimtos iš prelato raštų Kalifornijos Lie- 
tuvio puslapiuose. 

Deja, prelato sumanymas įsteigti lietuvišką mokyklą ne- 
pavyko. Iš Pittsburgh'o pakviestosios lietuvaitės pranciškietės 

turėjo padėti parapijai ir mokyti vaikus katekizmo. Dėl nepa- 
kankamo vaikų skaičiaus ir dėl ekonominių trūkumų jos turėjo 
išeiti ir dirbti kitataučių parapijose. 1949 metais jos buvo 
atšauktos atgal. 


Kunigas Jonas Kučingis 


Kad parapija auga, rašė“ prelatas J. Maciejauskas Kalifor- 
nijos Lietuvyje 1946 metais (nr. 8), pasirūpinau, kad būtų 
daugiau darbininkų, ir pakviečiau du jaunus kunigus: Joną Ta- 
muli ir Jona Kučingi. Dabar esu linksmas, galiu ramiai žiū- 
rėti į ateitį, nors ir vargingai įkurta Šv. Kazimiero parapija 
Los Angeles nežlugs ir neišsipildys Bažnyčios priešų pranašys- 
tės. Svarbiausia, man susirgus, bus kas vadovaus parapijai. 


Prel. J. Maciejauskas su nau- 
jai atvykusiais kunigais. Iš 
kairės: kun. Jonas Tamulis, 
prel. Maciejauskas ir kun. 
Jonas A. Kučingis. 

Tuo laiku laisvajame pasaulyje buvo lietuvių kunigų, pa- 
sitraukusių iš Lietuvos dėl jos okupacijos. Prelatas išsikvietė 
iš Australijos jauną kunigą Joną Tamulį. Netrukus patyrė, kad 
jo, prelato, auklėtinis, švėkšniškis, kunigas Jonas Kučinskas- 
Kučingis gyvena Vokietijoje. Prelatas tuojau pakvietė kun. J. 
Kucingi į Los Angeles ir parūpino jam atitinkamus įvažia- 
vimo dokumentus. 

1946 metais, liepos mėn. pradžioje, kunigas Jonas Tamulis 
atvyko 1 Los Angeles iš Australijos, kur jis išgyveno penke- 
rius metus. Jis buvo gimęs Anglijoje, užaugo ir mokslus bai- 
gė Lietuvoje, gerai mokėjo lietuvių ir anglų kalbas. Jis tapo 
pirmu бу. Kazimiero parapijos vikaru. Vėliau, kun. J. Kučin- 
giui atvykus, jis buvo perkeltas į San Pedro airių parapiją. 


Tęsti savo misiją prelatas norėjo perduoti iš Europos iš- 
kviestam kun. Jonui Kučingiui. Jis pažinojo kunigą Kučingį iš 
mažens, nuo pat altoriaus berniuko dienų. 

Stepono ir Barboros (Gečaitės) Kučinskų sūnus kun. J. 
Kučinskas (vėliau, gaudamas J.A.V. pilietybę, pavardę pakei- 
tė į Kučingis) gimė 1908 m. gruodžio 23 d. Šnypšlių kaime, 
Švėkšnos parapijoje. 1923 m. baigęs pradžios mokyklos du sky- 
rius, įstojo į Švėkšnos “Saulės” progimnaziją. Ją baigė 1927 m. 

1927-29 m. mokėsi Italijoje, Torino saleziečių kolegijoje. 
Grižęs Lietuvon, 1929 m. įstojo į Telšių kunigų seminariją, 
kurią baigė 1937 m. Tais pat metais, birželio 6 d., buvo įšven- 
tintas kunigu. 

1937-38 m. buvo Šilalės progimnazijos kapelionu ir para- 
pijos vikaru. Vėl išvyko Italijon, kur 1938-39 metais studijavo 
Milano Jėzaus Širdies Universiteto sociologijos ir pedagogikos 
mokslus. Parvykes atostogų Lietuvon, dėl prasidėjusio karo 
tęsti studijų negalėjo. 1939-40 m. buvo Telšių amatų mokyklos 
kapelionu ir didžiojo Lietuvos kunigaikščio Margio 6-tojo pulko 
kapelionu. 1940-41 m. Šilalės parapijos klebonu, 1941-44 m. 
Telšių gimnazijos kapelionu. 

Jo pastoracinę veiklą Lietuvoje nutraukė antroji rusų oku- 
pacija. Pasitraukęs Vokietijon, 1944-46 m. buvo Nasgenstadt 
(Ehigen) vokiečių parapijos klebonu ir vietinio seselių vie- 
nuolyno kapelionu. 

Čia užtiko jį prelato J. Maciejausko kvietimas vykti į Los 
Angeles vikarauti Šv. Kazimiero parapijoje. 

1946 m. liepos 27 d. kun. J. Kučingis atvyko laivu į New 
Yorką. Sutikęs čia kun. Malakauską, buvusį Los Angeles mies- 

te ir dirbusi Šv. Kazimiero parapijoje, kun. J. Kučingis paty- 
rė, kad parapija vos besilaikanti ir kad maža vilčių jai išlik- 
ti gyvai. Pirmiausia jis pasuko į Filadelfiją atlankyti tetos. 
Atvykęs Filadelfijon patyrė, kad kun. J. Tamulis, iš Australi- 
jos atplaukęs į Los Angeles, paskirtas Šv. Kazimiero parapijos 
vikaru. Kunigui J. Kučingiui buvo pasiūlyta sustoti Filadelfi- 
joje. Klebonas kun. J. Čepukaitis nusilaužė koją ir dėl to pa- 
kvietė atvykeli pabūti jo parapijos vikaru. 

Imdamasis tų netikėtų pareigų, kunigas J. Kučingis atsi- 
klausė Los Angeles kuriją, iš kurios jis buvo gavęs įvažiavi- 
mo į Ameriką “affidavitus". Kurija atsakė, kad dviejų vikarų 
Sv. Kazimiero parapijai nereikia ir kad jam leidžiama pasilik- 
ti Filadelfijoje. Tada jis parašė laišką prelatui J. Maciejauskui, 
išdėstydamas savo planus, sustojimą Filadelfijoje. 

Kun. J. Kučingis gavo prelato tris laiškus. Tai buvo prie- 
kaištų laiškai. Prelatas barė savo auklėtinį už nevykimą į Los 
Angeles, nurodydamas, kad ekonominės, kad ir skurdžiausios są- 
lygos neturinčios gąsdinti kunigo. Kunigas turis eiti ten, kur 
jo reikia. 

Kun. J. Kučingis apsisprendė palikti Filadelfiją ir vykti 
į Los Angeles. Bevažiuodamas į Los Angeles, pakeliui aplankė 
Pittsburgh'ą, kur turėjo pažistamų; sustojo ir Čikagoje. Cia 
jis gavo telegramą apie prelato staigų susirgimą. 

1946 m. spalių 3 d. kun. J. Kučingis atskrido į Los An- 
geles. Jis rado savo buvusį auklėtoją paliestą dalinio paralyžiaus: 
prelatas sunkiai bevaldė kairę ranką. Ilgainiui jis kiek atsigavo. 


Pranašiškas prelato nujautimas 


Prelatas J. Maciejauskas norėjo matyti kun. J. Kučingį 
savo įpėdiniu. Nuo tos dienos, kada jis sužinojo apie kun. J. 
Kučingio pabėgimą nuo rusų okupacijos Vokietijon, ėmė rūpintis 
įvažiavimo procedūra. Reikėjo gauti kurijos “affidavit'us". Pre- 
latas ėjo į kuriją su savo didžiuoju pagalbininku, kitu lietu- 
viu prelatu Mykolu Kru$u, kuris tuo laiku sveikatos sumeti- 
mais gyveno netoli Los Angeles, Monrovijos miestelyje. 

Kiek jaunesnis už prelatą Maciejauską prelatas Krušas 
buvo nepaprastu lietuviškumu suspindėjusi asmenybė religinia- 
me J. A. V. lietuvių gyvenime. Jis išlaisvino iš lenkų vienuo- 
lyno lietuvaites nazarietes seseris; tame vienuolyne joms buvo 

paskirta gyventi, ir tenai joms teko patirti daug nuoskaudu. 
1913 m. prelatas M. Krušas Čikagoje pastatė Dievo Apvaiz- 
dos bažnyčią ir mokyklą. Jis klebonavo toje parapijoje, o nuo 
1918 m. šv. Jurgio parapijoje. Plėsdamas Pietų Amerikoje lie- 
tuviškų mokyklų tinklą, ten įkurdino kazimierietes. Penkius kar- 
tus vyko Lietuvon. Buvo Lietuvos ordinų kavalierius. 1924 m. 
popietiaus Pijaus XI buvo pakeltas prelatu; buvo pirmasis lie- 
tuvis prelatas J. A. V-se. 

Prelatas M. Krušas buvo delegacijoje, kuri vyko pas pre- 
zidentinį kandidatą Hardingą išgauti pažado, kad jei bus išrink- 
tas prezidentu, pripažins nepriklausomą Lietuvą. 

Gauti naujam kunigui “affidavit'us" nebuvo lengva. Kuri- 
ja buvo kieta. Besiderant, prel. Krušo liudijimu, senelis prela- 
tas net pravirkęs kurijoje. Tik antru sykiu ten atsilankius, 
"affidavit'ai" buvo gauti. Dėl to koks buvo jo pasitenkinimas, 
kai kun. J. Kučingis jau atsirado parapijos pastogėje. 

Prelatas ypač rūpinosi dviem dalykais: naujos bažnyčios 
statyba ir savo įpėdinio palikimu parapijai. Jis rašė Kalif. 
Lietuvyje (nr. 10, 1946): 

Sėkmingas rudeninis piknikas. Lankytojų dėka susidarė 
graži suma pinigų, kuri iš anksto buvo paskirta naujos baž- 
nyčios statybai. Toji suma žymiai padidėjo, kada Elzbieta Mor- 
kienė paaukojo šimtą dolerių, o Anelė Gvaldaitė pridėjo ant- 
rą šimtinę. Taip pat prisidėjo visi, kurie pirko loterijos kny- 
geles, o tokių geradarių buvo iš visų Šiaurės Amerikos kraš- 
tu; ir, kada aš pridéjau per šiuos metus sutaupytus pinigėlius, 
tai padariau naujos bažnyčios statybai du tūkstančius dolerių, 
kurie, pridėti prie pernykščių santaupų, sudaro keturis tūks- 
tančius dolerių. 

Nors aš ir nesulaukčiau, kada bus šventinama naujoji baž- 
nyčia, bet norėčiau greičiau pašventinti pamatus. Pradėtąją sta- 
tybą pabaigs mano pagalbininkas kun. J. Kučingis, kuris yra 
labai sumanus ir energingas. 

1946 metais ištarti prelato žodžiai buvo tikra pranašystė: 
kunigas ir prelatas Jonas Kučingis perėmė parapijos vadova- 
vimą. 

GEDULO VARPAI 


Reikia didesnės bažnyčios 


1946 metų lapkričio 15-17 d. bazaras turėjo vienintelį tiks- 
la — padidinti statysimos bažnyčios fondą. Buvo platinamos 
laimėjimo knygelės, spaudoje ir iš sakyklos skelbiami aukų 
rinkimai. 

Žmonės nebesutilpo mažoje bažnytėlėje, ir prelatas, saky- 
damas pamokslą, retoriškai ir vaizdžiai nurodė, kodėl lietu- 
viams reikia naujos bažnyčios, nebesutelpame ankštose patalpo- 
se. Bažnyčios statyba tapo pirmasis penkiametės parapijos rū- 
pestis. 

1947 metais vidinė parapijos struktūra jau buvo susifor- 
mavus, paaiškėjo ateities perspektyvos. Buvo aišku, kad para- 
pijai lemta neribotai didėti. Penkerių metų patirtis tai aiškiai 
rodė. Lietuviai smarkiai pajudėjo Kalifornijos link. Tai buvo 
vis ta senoji, lietuvybėje atkaklioji lietuvių karta, kuri steigė 
parapijas ir mokyklas Rytuose. Tokiomis pionieriškomis nuotai- 
komis jie vyko ir prie Didžiojo Vandenyno. Atvykusieji nive- 
liavo čia tuos, kurie atbėgo čia dar anksčiau ir savotiškai su- 
gebėjo derinti savo lietuviškumą su Rusijos interesais okupuo- 
tame Pabaltijyje. 

Atvykstančiųjų tarpe dominavo čikagiečiai. Buvo ir kitų 
valstybių lietuvių. Buvusių DP, tremtinių, tik vienas kitas. Jie 

teturėjo tik atrakcijos reikšmę ir nelaimingojo, iš savo gūžtos 
išblokštojo kankinio aureolę. Juos kvietė piknikuosna, atvežda- 
vo susirinkimuosna tarti žodžio apie Amerikos lietuviams ne- 
įsivaizduojamą tremtį, Vokietijos barakus ir bėgimą iš Lietuvos. 


Naujas vikaras skuba veikti 


Kun. Jonas Kučingis buvo iškilmingai įvesdintas į vietos 


lietuvių veikėjų tarpą per jo pagerbimo vakarienę gruodžio 29 
d. Bronės ir Miltono Starkų namuose. 


Kalbėjo prof. K. Pakštas, K. Lukšys, vakarienės šeimi- 
ninkė Bronė Starkienė, jos sūnus Miltonas. Tai buvo lyg vie- 
tos veikėjų deklaracija, žadanti tremtiniams meilę ir globą 
Amerikoje. Svečias kun. J. Kučingis pasidžiaugė surengtu va- 
karu ir savo padėkos žodyje užtikrino, kad jis visad norįs 
būti visuomenės tarnyboje. Ir jis ištikimai laikėsi to pažado. 
Kalifornijos Lietuvyje pradėjo rodytis rašiniai, pasirašyti Pa- 
daubiečio slapyvardžiu. Tai buvo naujo Šv. Kazimiero parapi- 
jos vikaro kun. J. Kučingio talka Kalifornijos lietuviškai spau- 
dai. Kun. J. Kučingis tapo ir to leidinio štabo nariu. Jis daug 
rašė tremties ir raudonojo teroro temomis. Aprašė šiurpius 
Rainių miškelio įvykius, kur žvėriškiausiu būdu buvo nužudy- 
ta per 80 lietuvių, jų tarpe septyni jo mokiniai. Naujasis vi- 
karas ėjo į organizacijų darbą. 1947 m. vasario 13 d. kleboni- 
jos patalpose įvyko steigiamasis L. R. K. S. Amerikoje sky- 
riaus susirinkimas, į kurį suėjo 15 asmenų. Pirmosios valdybos 
pirmininke buvo išrinkta O. Vilkienė, sekretore Varkalienė, dva- 
sios vadu — kun. J. Kučingis. 


1947 m. vasario 23 d. parapijos namuose kun. J. Kučin- 
gio sumanymu ivyko Lietuvos Vyčių steigiamasis susirinkimas. 
Dalyvavo 33 jaunieji lietuviai. Valdybon buvo išrinkti šie: M. 
Starkus, A. Kučinskaitė, F. Gilbertas, St. Krenčius, A. Regis, 
Stella Birbelaitė, E. Varkalytė, L. Jociūtė. Vyčiai buvo stiprūs 
savo spaudos žmonėmis. Miltonas Stark ir Algis Regis daug ra- 
šė lietuvybės temomis Kalifornijos Lietuvyje. 

Miltonas Stark parūpino nemažai rašinių didžiajai Los An- 
geles spaudai lietuviams degančiomis problemomis. Tai buvo 
dar neatvykus tremties rašto žmonėms į Los Angeles. 

Sausio 26 d. parapijos svetainėje įvyko visuomenės susi- 
pažinimo pietūs su naujuoju vikaru kun. J. Kučingiu. 

Tuo pat metu lietuviai energingai išėjo į viešumą, sureng- 
dami vasario 16-tosios minėjimą St. Vibianos katedroje, kur, da- 
lyvaujant arkivyskupui J. Cantwell, prelatas J. Maciejauskas 
atlaikė Šv. Mišias. Aprašydama tą nepaprastą lietuvių laimėji- 
mą, Kalifornijos Lietuvio bendradarbė Br. Starkjene rašė: 

Prieš kelerius metus vienos gražios turtingos svetimtau- 
čių bažnyčios požemyje suskambėjo pirmutinis “Pulkim ant ke- 
liy". Giedojome nedrąsiai ir su abejonėmis. Kalbėjome, kad 
senukas prelatas J. Maciejauskas yra per didelis optimistas ir 
savo amžiuje per sunkų darbą užsimojo — įsteigti lietuvių ka- 
talikų bažnyčią Ramiojo Vandenyno pakraščiuose. 1947 m. vasa- 
rio 16 d. mūsų “Pulkim ant kelių” ir Tautos Himnas skambė- 
jo Los Angeles katedroje. Iš mūsų mažos kolonijos susirin- 
ko daugiau kaip trys šimtai lietuvių. Buvo jų visokio amžiaus 
ir nusistatymo. 

Tą dieną bankete Lietuvos vadavimo reikalams surinkta 
640 dol. 

Galima tarti, kad 1947 metai, sutapę su parapijos penkme- 
čių ir iškilmėmis didmiesčio katedroje vasario šešioliktosios 
šventėje. lyg ir užbaigė patriotiškosios lietuvių kolonijos for- 
mavimąsi Los Angeles miesto ribose. Jie pajuto organizuotumą, 
būrimosi tikslą, malonų savigarbos ir susivienijimo jausmą. 


Pium desiderium — reali svajonė 


Tuo tarpu naujai bažnyčiai statyti vieta buvo ieškoma. 
Vienas įdomus atsitikimas įvyko prelatui J. Maciejauskui ir ku- 
nigui J. Kučingiui naujos vietos bažnyčiai beieškant. Kartą 
juodu atsitiktinai užklydo į Marshal High rajoną. 

Evans ir St. George gatvių kampe, jaukiai susisupęs į me- 
džių ir krūmų dekoracijas, niūksono mažas baltas namelis ir 
greta jo stambus pastatas — salė. Tai buvo presbiterijonų baž- 
nyčia. Vieta atrodė patraukli lietuvio dvasiai savo erdve ir 
medžiais 

Kun. J. Kučingis ištarė: štai kokios vietos mums reikia. 

Prelatas atsakė lotyniškai: pium desiderium (nerealios sva- 
jonės). 

Sklypo didumas, pastato stambumas ir puošni, pasiturinti 
apylinkė, supanti Westminsterio stiliaus mokyklą, neleido nė 
pagalvoti prelatui, kad lietuviai galėtų nusipirkti tokią nuosa- 
vybę. 

1947 m. rugsėjo 5 dieną Ka- 
zimieras Lukšys sako kalbą 
lietuvių parapijos piknike. 
šalia jo naujasis Los Angeles 
šv. Kazimiero klebonas kun. 
Jonas A. Kučingis. 





Tačiau tai ir buvo ta būsimoji Šv. Kazimiero parapija, kur 
ji išsiskleidė ir sustiprėjo. Vėliau, prelatui jau mirus, ta vie- 
ta buvo parapijos nupirkta, ir tas kampinis sklypas tapo labai 
paūgėjusios parapijos branduoliu. 

Anksčiau prelato nužiūrėto sklypo Trečiosios gatvės apy- 
linkėje, senosios bažnyčios artumoje, buvo atsisakyta. Ta apy- 
linkė greitai keitėsi. I ją kėlėsi kitos rasės žmonės. Apylinkė 
buvo baltosios rasės exodus ženkle. 

Prelatas ragino parapiečius ir savo pagalbininką ieškoti 
naujos vietos kuo greičiausiai. 

— Išspręskite vietos klausimą nevėliau kaip kovo 4 d., — 
ragino prelatas. — Tegu Šv. Kazimiero garbei mūsų sumany- 
mai būna realizuoti. 

Į pranešimų iš sakyklos knygą 1947 m. kovo 1 d. prela- 
tas įrašė: ateinantis antradienis yra mūsų parapijos globėjo šv. 
Kazimiero diena, ir bus 8 val. iškilmingos Šv. Mišios, bet Šv. 
Kazimiero atlaidus turėsime ateinančiame sekmadienyje. 

Prelato liga 


Šv. Kazimiero dienos išvakarėse į parapiją atvyko kun. Ro- 
manas Klumbys. Sekmadienį, kovo 2 d., paskelbtoms 8 val. 
Mišioms pradėjo rinktis žmonės. Bet klebonas prelatas nesiro- 
dė iš savo antrojo aukšto kambario. Nujausdami ką negera, 
kunigai nuėjo pažadinti prelato. Už jo kambario durų jie iš- 
girdo silpnus neaiškius pagalbos šauksmus. Studentas Pranas 
Gilbertas, gyvenęs kartu parapijos namuose, įlindęs pro langą, 
atidarė duris, įleisdamas kunigus į prelato kambarį. 


Jie pamatė prelatą išvirtusį iš lovos, gulintį ant grindų, 
bejėgį, paralyžuotą, sunkiai bekalbantį. 


Atvyko skubiai iškviestas ligoninės ambulansas. Paguldy- 
tą ant neštuvų prelatą tegalima buvo išnešti iš jo kambario 
tik per bažnyčią, kurioje buvo daug Mišioms susirinkusių Zmo- 
nių. Jie verkdami stebėjo, kaip prelatą nešė į ambulansą. 


Tai buvo sunki ir graudi scena, visiems palikusi neišdil- 
domą įspūdį. Prelatas laimino žmones ir sunkiai tardamas kar- 
tojo: melskitės, melskitės už mane... 


Jis buvo paguldytas Gueen of Angels ligoninėje, kur iš- 
buvo 3 savaites. Vėliau jis buvo perkeltas atgal į kleboniją. 


Gedulo diena 


Seno prelato kova dėl gyvybės buvo atkakli. Skelbimų 
knygoje per ilgesnį laikotarpį matyti pranešimai čia apie ge- 
rėjančią jo sveikatą, čia vėl baugios jo sveikatos silpnėjimo 
žinios. 

Ligos pradžia ir eiga atvaizduota Dešimtmetyje (16 psl.): 

1947 m. kovo mėn. 2 d. buvo sekmadienis. 5 valandą ryto 
prelatas buvo įpratęs keltis. Tą rytą jį ištiko stiprus paraly- 
žius, kuris jį tuoj parmetė šalia lovos ant žemės, kur jis be 
sąmonės išgulėjo apie 3 val. Nuvežus į ligoninę buvo konsta- 
tuotas ir plaučių uždegimas. Iš tos ligos prelatas daugiau ne- 
bepakilo. Pasirgęs 11 savaičių ir iškentęs baisius skausmus, 
gegužės 14 d. jis atsiskyrė amžinai su savo menkute parapija 
ir savo Zmonemis. 

Gegužės 14 d. tapo parapijos gedulo diena. Parapijos įkū- 
rėjas prelatas Julius Maciejauskas mirė 2 val. po pietų. 

Laidotuvės 


— Nugalėjęs nepaprastas kliūtis, — buvo paskelbta iš baž- 
nyčios sakyklos, — įkūręs Šv. Kazimiero parapiją, sulaukęs 80 
metų amžiaus, po sunkios ir ilgos ligos, palikdamas gražų darbš- 
tumo ir apaštalavimo pavyzdi, prelatas mire... 

Skelbime paminėtas kilnus žodis “apaštalavimas”? nusakė 
visą prelato gyvenimo prasmę. Palikęs nepaprastos energijos 
darbus tolimoje Švėkšnoje, savo gyvenimo pabaigą prelatas ap- 
vainikavo naujos parapijos įsteigimu prie Ramiojo Vandenyno. 

Iš įrašų knygos tenka palikti istorijai ir kitą skelbimą: 
didžiausia padėka tenka Monikai Slaterienei, kuri su nepa- 
prastu atsidėjimu slaugė gerb. prelatą, lengvindama jam ilgos 
ligos sunkumus ir prailgindama jo gyvenimą. 

Pirmoji parapijos vargonininkė Jean Grazis (Genovaitė 
Gražytė) prelato mirties proga pareiškė: 


Valiant is he, whom we call Father, 
His sorrows go unheeded, 

His joys we do not conceive, 

But life reminds us that he is needed. 


Milton Stark parašė: 


He is gone. 

And in the half-light of his own chapel 

The people pass to look on the old priest — 
Peace on his brow, 

Cross in his hand. 


Dante's face. 

There the fallen cheeks of prolonged pain; 
The regret of parting far from home. 

He knew the hour 

And took the way. 


Роейпе, mozaikinė įspūdžių ir išgyvenimų fiksacija sutei- 
kia visą prelato šermenų vaizdą. Tokiais atvejais poetinė kal- 
ba nepralenkiama detaliausių aprašymų. 

Laidotuvių Mišios buvo St. Vibianos katedroje, kur taip 
neseniai velionis atnašavo iškilmingas Mišias už Lietuvos lais- 
vę. Mišias laikė prelatas M. Krušas. Pamokslą pasakė kun, J. 

Jusevicius, Omahos (Nebraska) klebonas. Asistavo keli kunigai. 
Per šimtą automobilių laidotuvinė procesija nulydėjo mirusį 
kleboną į Kalvarijos kapines. 

Aš nė nesapnavau, pasakė kunigas Jonas Kučingis prie pre- 
lato kapo, kad į šį kraštą atgabentas prelato Juliaus Maciejaus- 
ko, būdamas D. P., tai reiškia nereikalingas, pamestas žmogus, 
lietuvis kunigas, prelato Maciejausko krikštytas, jo auklėtas, 
svetimame, tolimame krašte palaidosiu savo mokytoją. 


Naujas parapijos klebonas kun. J. Kučingis 


Dar prelatui sergant, kada jau aiškėjo, kad jis negalėsiąs 
daugiau eiti klebono pareigų, balandžio 11 d. Los Angeles arki- 
vyskupas John J. Cantwell paskyrė kun. J. Kučingį Sv. Kazi- 
miero parapijos administratorium ir Los Angeles arkivyskuri- 
jos lietuvių klebonu. 

Tas nuostabus dėmesys vakarykščiam DP kunigui lyg at- 
pirko vis dar viešpatavusį skepticizmą lietuvių parapija. Tąsa 
buvo aiškiai tokia, kokios norėjo velionis klebonas — parapi- 
jos tvarkymas ir likimas buvo pavestas lietuviui kunigui ir 
tokiam, kurio pageidavo pats velionis, jo auklėtiniui kun. Jo- 
nui Kučingiui. Tas paskyrimas sutapo su kun. J. Kučingio de- 
šimties metų kunigystės sukaktimi. 

Ta proga puikus losangeliškių lietuvių gyvenimo apžvalgi- 
ninkas Algis Regis Kalifornijos Lietuvyje (nr. 6) rašė: 

Kun. J. Kučingis yra nauja asmenybė Amerikcs lietuvių 
visuomenėje. Jis yra vienas iš tų laisvosios Lietuvos atstovų, 
kuriems tragiškos Tėvynės aplinkybės padiktavo žiaurią alter- 
natyvą: būti sunaikintam žmogžudiško Stalino komunizmo ar- 
ba laikinai atsisveikinti su mieląja gimtine... 

. Šis paskyrimas jį įpareigoja rūpintis lietuvių dvasiniais 
reikalais ir tolimesnėse lietuvių kolonijose plačiajame Pacifiko 
pajūryje... 

. jo veiklumas ir patyrimas, jo žmonių meilė ir patrio- 
tizmas užtikrina mus, kad lietuvių kolonija Los Angeles mies- 
te ir toliau stiprės ir progresuos ne tik skaičiumi, bet ir tau- 
tine veikla, brolišku sugyvenimu ir religiniu taurumu ... 

NAUJOS VIETOS BEIESKANT 


Pirkimo fondo sudarymas 


1947 metams baigiantis Padaubietis (kun. J. Kučingis) pa- 
skelbė drąsų iššūkį, kurį atrėmė į realią bažnyčios statybos fon- 
do padėtį: 

“Visos kolonijos didžiausias rūpestis ir troškimas yra grei- 
tai pastatyti naują bažnyčią, nes dabartinė jau per maža. Be to, 
nėra salės, mokyklos. Dirbkime, kad netrukus Los Angeles iš- 
kiltų puikus krikščionybės ir lietuvybės centras su tipiška 
gražia lietuviška bažnyčia”. 

Bazarai, piknikai ir aukos smarkiai pastūmėjo statybos fon- 
dą. 1947 metams baigiantis fonde buvo 12,700 dol. 

Visus veikė noras turėti naują, erdvią bažnyčią; religinės ir 
patriotinės nuotaikos talkino tam sumanymui. 


Vietos atradimas 


Viename nekilnojamų turtų pirklių susirinkime Kazimieras 
Lukšys, kuris vertėsi nuosavybių prekyba, paskelbė: 

— Kas parduoda bažnyčią? Aš turiu pirkėją bažnyčiai. 

Jam buvo pasiūlyta. Tai buvo Evans ir St. George gatvių 
sankryža — presbiterijonų bažnyčia ir klebonijos namelis. Prieš 

Buvęs parapijos Komitetas, kuris 1948 metais nusprendė parduoti senąją vie- 
tą ir pirkti dabartinę salę ir kleboniją. Iš kairės į dešinę sėdi: P. Gražis, ko- 
miteto pirmininkas J. Strongis, kleb. kun. J. Kučinskas, K. Lukšis (naujosios 
vietos atradėjas ir pardavimo tarpininkas) ir J. Drabickas. Stovi: Z. Krūmi- 
nas, D. Slenis, P. Dirgėla, P. žukauskas, J. Petrauskas ir B. Naginis. 


kiek laiko prelatas J. Maciejauskas ir dabartinis klebonas kun. 
J. Kučingis atsitiktinai stebėjo tą medžių pavėsyje skendinčią 
bažnyčią ir nežinojo, kad ji parduodama. Dabar ta bažnyčia bu- 
vo pasiūlyta K. Lukšiui. 

1947 m. gruodžio 7 d. buvo sušauktas nepaprastas visos pa- 
rapijos susirinkimas ir jaunas, energingas klebonas painforma- 
vo apie padėti. Jis tikino, kad įmanoma parapijai K. Lukšiui 
pasiūlytąją bažnyčią nupirkti. Tai švarus, rezidencinis rajonas, 
turtingo Los Feliz rajono pašonėje. Žemės sklypas daugiau kaip 
dvigubas rezidencijoms nustatyto dydžio, 117 pėdų pločio ir 170 
pėdų ilgio. Sklype yra didoka, iki 400 žmonių talpinanti bažny- 
čia ir penkių kambarių klebonijos namas. Bažnyčia turi sceną ir 
užuolaidomis paverčiama sale. Taip pat yra dviejų automobilių 
garažas. Pirkinio kaina 40,000 dol. Bažnyčios pastatas statytas 
salės funkcijoms, tačiau jis gerai pritaikytas ir bažnyčiai. 

Susirinkimas buvo labai gyvas. Visi norėjo įsikibti į nau- 
ją vietą, gerame rajone. Tuoj pat susirinkime buvo pasižadėta 
būsimoms skoloms sumokėti 5,700 dol. Lygiai prieš metus, 1946 

m. lapkričio 17 d., prelatas J. Maciejauskas visą savo pamokslą 
skyrė sugestijoms, kad atėjęs laikas plėstis ir rūpintis naujos 
bažnyčios pirkimu ar statyba. Metams prabėgus, lyg vykdyda- 
mas parapijos įkūrėjo testamentą, susirinkimas nutarė surastą 
prie Evans St. bažnyčią nupirkti. Pradėti Žygiai parduoti savo 
mažą bažnytėlę. 


Pirmosios bažnyčios pardavimas 


Ukrainiečiai katalikai jau nuo 1946 m. Los Angeles mieste 
turėjo savo pamaldas. Kaip anksčiau lietuviai, taip ir ukrainie- 
čiai buvo varomi iš svetimų bažnyčių ir neturėjo nuolatinės vie- 
tos pamaldoms. Kaip tik kunigas J. Kučingis buvo leidęs jiems 
naudotis Šv. Kazimiero bažnyčios patalpomis. Tad ukrainiečiams 
ir buvo pasiūlyta bažnytėlę nupirkti. 

Ukrainiečiams tai buvo priimtina. Jie nupirko iš lietuvių 
senąją bažnytėlę už 18,000 dol. Už presbiterijonų bažnyčią lie- 
tuviai nuderėjo 5,000 dol. Už visą pirkinį sumokėta 35,500 dol. 

1948 m. sausio mėn. 4 d. klebonas kun. J. Kučingis iškil- 
mingai paskelbė, kad naujos parapijos bažnyčios atidarymas bus 

Su MEE о 
à S а VENIR e KKK LII ОРТАДА 


Antroji Los Angeles šv. Kazimiero parapijos bažnyčia, 3855 Evans St. Prieš 
tai buvęs presbiterionų maldnamis. Nuo 1951 metų paversta parapijos sale ir 
vėliau žymiai pagerinta. 

kovo теп. 7 d. švenčiant Šv. Kazimiero šventę. Vasario 29 d. 
ivyko paskutinės lietuvių pamaldos taip dramatiškai Los Ange- 
les lietuvių gyvenime įamžintoje mažytėje pirmojoje bažnytėlė- 
je. 

Tame nuosavybių pasikeitime lietuviams nuolankiai padėjo 
Los Angeles vyskupiją valdęs Vicarius Capitularis vyskupas J. 
MceGucken, dabartinis San Francisco arkivyskupas. Jis sutiko su 
lietuvių parapijos plėtros planais. Tačiau, atvykus naujam Los 
Angeles arkivyskupui J. McIntyre iš New Yorko, dėl teisinių 
formalumų kilo kai kurių nesusipratimų, kurie vėliau buvo sėk- 
mingai išspręsti. Kurija net paskolino pinigų, kad presbiterijo- 
nams būtų sumokėta grynais. Teisinių formalumų neaiškumų 
buvo kilę dėl to, kad ukrainiečiai katalikai priklausė ne Los 
Angeles vyskupui, bet savo vyskupui, reziduojančiam Filadelfijoje. 


Naujoji pastogė 


Naujos bažnyčios pašventinimo apeigas 1948 m. kovo mėn. 
7 d. atliko prelatas M. L. Krušas, asistuojamas klebono kun. J. 
Kučingio ir vikaro kun. J. Tamulio. Sakęs pamokslą klebonas 
kun. J. Kučingis savo temai paėmė prelato J. Maciejausko asme- 
nį, darbo pavyzdį siekiant idealo. 

Bankete kalbėjo prelatas M. Krušas, jau sulaukęs 70 metų 
amžiaus ir 40 metų kunigystės jubiliejaus. Be to, kalbėjo A. 
Skirius, P. Žilinskas, dr. J. Naujokaitis, K. Lukšys, teis. S. Pal- 
tus, F. Gilbertas, kun. S. Jureko (lenkas), P. Račkus. Visi reiš- 
kė didelį pasitenkinimą įsikūrus naujoje vietoje, kuri po seno- 
sios bažnytėlės ankštumo atrodė labai įspūdingai. 

Banketo metu daug suaukota naujos bažnyčios fondui. Po 
1,000 dol. aukojo B. Kavaliene ir K. Nedvaraitė;) po 500 dol. 
— K. Lukšys, Slėniai. Daug kas aukojo po 100 dol. ir po 50 dol. 
Iš viso per banketą suaukota 4,600 dol. 

Kitą sekmadienį, džiaugdamasis tokia anksčiau nesvajota 
sėkme, klebonas dėkojo už gausias aukas, pažymėdamas, kad 
jei ir toliau mes dirbsime vieningai, nudirbsime daug tėvynei 
ir bažnyčiai naudingų darbų. 

1948 m. nuo balandžio 1 d. parapija ėmė glausti jaunąją 
kartą, kviesdama lietuvių vaikus į parapijos steigiamą sekma- 
dieninę mokyklą. Pranciškonės sesutės atėjo į talką. Kad mokyk- 
la ir parapija sutaptų su lietuvių kolonija, buvo iškeltas šūkis 

1948 т. ро paskutinių pamaldų prie pirmosios lietuvių bažnytėlės, 2511 Third Ave. Dešinėje pusėje stovi Кип. Jonas Tamulis, 
pirmasis šv. Kazimiero parapijos vikaras. 


lietuviams kurtis aplink parapijos bažnyčią. Tuo laiku čia be- 
veik nebuvo lietuvių. Naujos parapijos vieta buvo atokiau nuo 
lietuviškųjų gyvenviečių. Mokyklon užsirašė 8 vaikai. Balandžio 
11 d. pradėtas sekmadieninės mokyklos darbas. Pranciškonės dės- 
tė lietuvių kalbą ir religiją. 

1949 m. rugsėjo 3 d., daugiau tremtinių atvykus į Los An- 
geles, mokykla buvo praplėsta, įtraukta civilinių mokytojų. Vė- 
liau ji tapo šeštadienine. 


Kolonijos ir veiklos didėjimas 


Kitas žvilgsnis buvo mestas į tolimas D. P. stovyklas Euro- 
poje. Tai buvo tremtinių šalpa ir pastangos partraukti juos 
Amerikon. Labdaringasis BALFas dirbo su visu intensyvumu. 
Buvo raginama duoti “affidavit'us", skelbiama iš sakyklos, kiek 
išsiųsta drabužių ar maisto svarų. 1948 m. balandžio 14 d. Los 
Angeles arkivyskupas paskelbė per parapijų vadovybes savo 
ganytojinį laišką, ragindamas visus gelbėti dėl teroro ir baimės 
išvietintuosius asmenis, teikti jiems pagalbą іг  "affidavit'us". 
Msgr. Thomas J. O'Dwyer, būsimasis lietuvių bičiulis, buvo pa- 
skirtas The Bishop Resettlement Program Los Angeles skyr. va- 
dovu. Iš lietuvių grupės tremtiniams įkurdinimo komitete buvo 
klebonas kun. J. Kučingis, Bronė Starkienė ir Antanas Skirius. 
Per trumpą laiką apie 100 lietuvių tremtinių šeimų atvyko į 
Los Angeles. Beveik visi lankėsi parapijos bažnyčioje ir aktyviai 
reiškėsi kolonijos veikloj. Daugelis imigrantų ilgai atsimins pir- 
mąsias parapijos pastogėje praleistas dienas. 

Muziko Aniceto Šlapelio vadovaujamas parapijos choras to- 
lydžio didėjo. Jis kelis kartus ir viešai pasirodė. Dainavo 1946 
m. gegužės 19 d. Blessed Sacrament salėje, gegužės 28 Pasadena 
Music Association tautų koncerte, taip pat ir lietuviams. J. 
Ribokas, vienas iš choristų, dainavo ir solo. Populiarus duetas 
buvo Stasė Šimkutė ir Bronė Starkienė. Choro koncertuose ro- 
dėsi smuikininkas J. Žemgulis. Piano solistas buvo R. Mason 
(dabar M. D.). Nuolatinė choro akompaniatorė Jean Gražytė. 


Išlikę choro dalyvių sąrašai rodo choro sąstatą. Naują baž- 
nyčią įgijus chore dalyvavo: Malinauskienė, Janušauskienė, B. 
Starkienė, Janušauskas, Mary Birbal, Agnes Naginis, Adelė De- 
ring, Stella Birball, Lucille Zaikis, Helen Varkalis, Cvirkienė, 
Rūta Kilmonis, Vilkienė, Vilkaitė, Norvilienė, Loretta Barkauskas, 

Taip atrodė 1948 m. antrosios lietuvių bažnyčios vidus, 3855 Evans Street, 
Los Angeles, Calif. Dabar parapijos salė. 


Owens, Z. Tiknienė, Petras Taylor, Mary Taylor, J. Ramasauskas, 
Ben Jakūbėnas, M. Barkauskas, Navickas, S. Tiknis, Steve Dering, 
J. Radauskas, John Petras, Ray Rimdžius ir Peter Kuraitis. 

Pirmoji Los Angeles šv. Kazimiero parapijos klebonija, įsigyta iš presbiteri- 
jonų kartu su bažnyčia 1948 metais, kampas Evans ir St. George gatvių. 
1960 metais, statant mokyklą, pastatas nugriautas. 


1948 m. lapkričio 14 d. choras atsisveikino su savo chorve- 
džiu vargonininkų Anicetu Šlapelių, kuris dvejus su puse metų 
vedęs chorą, dėl savo silpnėjančios sveikatos turėjo pasitraukti 
poilsio. Atsisveikinimo parengime A. Šlapelis ir B. Starkienė, dėl 
jų nuopelnų chorui, buvo pakelti choro garbės nariais. 


Chorvedžio pareigas perėmė jaunas, ką tik iš tremties atvy- 
kęs muzikas Juozas Ąžuolaitis, Kaune baigęs konservatoriją. 


Prie choro ėmė organizuotis tautinių šokių grupė, kuriai va- 
dovauti apsiėmė Lucille Zaikis, Algio Regio talkinama. Grupėn 
įėjo: Rimdžius, Stella Birbal, R. Mason, V. Navickas, Helen Var- 
kalis, J. Dranginis, Agnes Naginis, P. Kupraitis, Anna Naginis, 
Jonas Vidžiūnas, T. Vidžiūnienė, Arthur Rimdžius, Mary Birbal 
ir Rūta Kilmonis. 


Kunigas Jonas Tamulis 

Nuo pat prelato J. Maciejausko susirgimo, nuo 1947 m. 
kovo mėn., Klebono J. Kučingio asistentu buvo kun. J. Tamulis, 
grįžęs į Šv. Kazimiero parapiją iš San Pedro airių bažnyčios. 

Gimęs Anglijoje ir užaugęs Lietuvoje, kun. J. Tamulis bai- 
gė Jurbarko gimnaziją ir Kauno kunigų seminariją. 1940 m. bai- 
gė Vytauto Didžiojo universitetą, teologijos-filosofijos skyrių. 
1940 m. išvykęs iš Lietuvos dėl sovietinės invazijos, jis nuvyko 
Australijon, kur išgyveno penkerius metus. Ten jis kapelionavo 
mokyklose, vėliau Australijos ir Amerikos kariuomenės dalyse. 
Po karo buvo paskirtas asistentu prie Šv. Stepono katedros 
Brisbane. 


1946 m. kun. J. Tamulis išvažiavo į Angliją ir kurį laiką 
gyveno Londone, padėdamas šv. Kazimiero parapijai. 


Nuo 1946 iki 1948 m. pabaigos jis buvo kurį laiką prela- 
to J. Maciejausko asistentu, dirbo San Pedro parapijoje ir vėl Šv. 
Kazimiero parapijoje. 


1948 metų pabaigoje Australijos katalikų emigracinio komi- 
teto pirmininkas arkivyskupas McGuire jį pakvietė atvykti 
dirbti Sidney mieste Federal Catholic Immigration komitete. Kun. 
J. Tamulis sutiko važiuoti Australijon. Los Angeles mieste jis 
buvo įsitraukęs į lietuvišką gyvenimą. Greta pastoracinio darbo 
jis buvo Kalifornijos Lietuvio anglų kalba skyriaus redaktorius, 
talkino prie parapijos prisiglaudusioms organizacijoms — Vy- 
čiams, katalikių moterų s-gos skyriui, šv. Vardo draugijai ir kt. 
Su Australija jis buvo gerai sutapęs, buvo uolus pabaltiečių, 
ypač lietuvių imigrantų gynėjas prie bendrojo katalikų imi- 
grantų komiteto. Jį rekomendavo tam darbui Sidney apaštališ- 
kasis delegatas. 


1948 m. lapkričio 18 d. kun. J. Tamulis buvo pagerbtas i$- 
leistuvių bankete. Vyčių pirmininkas adv. Juozas Peters ir Ka- 
zimieras Lukšys pravedė šaunų banketą, kurį surengė Moterų 
Katalikių S-gos 74 kuopa ir Vyčiai. Ir prelatas M. Krušas atvy- 
ko atsisveikinti jauno kunigo. Klebonas kun. J. Kučingis atpa- 
sakojo išvykstančio vikaro nuopelnus Los Angeles lietuvių kolo- 
nijai. Parapijos choras, vad. muziko A. Šlapelio, atliko prog- 
ramos meninę dalį. Buvo populiarus duetas (Marionos Janušaus- 
kienės ir Bronės Starkienės). Solo dainavo Florencija Korsakai- 
tė, dalyvavusi amerikiečių operos pastatymuose. Jaunutė Rūta 
Kilmonytė, neseniai į Los Angeles atsikrausčiusių kanadiečių 
Kilmonių dukrelė, padeklamavo eilėraštį. Tai buvo bene pirmas 
čia pasirodymas vėliau pagarsėjusios televizijos ekrano žvaigž- 
dės Rūtos Lee-Kilmonytės. Ji buvo tada ir parapijos choro narė. 

Salės problema 


Beveik visos lietuviškos organizacijos jau glaudėsi prie pa- 
rapijos. Parapijos patalpomis galėjo visi ir naudotis. Durys buvo 
plačiai atidarytos visiems lietuviams. Ir tas susirinkimų, minė- 
jimų, parengimų, posėdžių antplūdis iškėlė vieną problemą. Lie- 
tuviams vis labiau reikėjo savos salės. Klausimas pateko spau- 
don, buvo svarstomas. Buvo prieinama padrąsinančių išvadų, 
kad tik parapija, pasireiškusi tokiu gajumu, galėtų parūpinti lie- 
tuviams ir salę. 


1948 metams baigiantis, spalių 24 d., parapija nupirko dvi- 
gubą kampinį sklypą St. George ir Griffith Park bulvaro kam- 
pe. Už sklypą sumokėta 12,000 dol. Vyskupija leido pirkti tą 
sklypą automobiliams statyti priedanga. Sklypas buvo 100 pėdų 





1949 metais šv. Kazimiero parapijos choras chorvedžių pasikeitimo proga. Iš 
kairės į dešinę sėdi: Kotryna Malinauskienė, solistė Marija Janušauskienė, 
muz. Anicetas Šlapelis, vadovavęs chorui nuo 1947 iki 1949 metų, kun. kleb. 
J. A. Kučingis, muz. Juozas Ąžuolaitis, 1949 metais perėmęs chorą vesti, Bro- 
nė Starkienė ir buv. šv. Jurgio parapijos, Chicagoje, vargonininkas Boleslovas 
Janušauskas. 

pločio ir 170 pėdų ilgio. Ant to sklypo buvo galima statyti baž- 
nyčią. Bet tai, sklypą perkant, buvo nutylėta. 

Po šito pirkinio parapijos iždas sumenko, kaip ūkininko 
aruodai po sėjos. Tačiau bazarų, aukų, piknikų talka padėjo pa- 
rapijos iždui atsigauti, skolą aplyginti ir pasijusti tvirčiau nau- 
jos statybos išvakarėse. 

Naujas parapijos komitetas 1949 metais buvo jau naujos baž- 
nyčios statybos ženkle. Komiteto pirmininku buvo išrinktas Z. 
Kruminas, vice pirmininku Pranas Žukauskas, sekr. adv. J. Pet- 
raitis ir nariais D. Slėnis, B. Naginis, J. Strongis, Pr. Dirgėla, 
P. Gražis, Jurgis Drabickas, B. Dudor, J. Petrauskas ir F. Mason. 


Šviesūs visuomeninio gyvenimo įvykiai 


Naujo parapijos choro vadovo muz. J. Ąžuolaičio vadovau- 
jamas choras sėkmingai pasirodė iškilmingose pamaldose St. Vi- 
biancs katedroje 1949 m. vasario 16 d. Palankų lietuviams pa- 
mokslą pasakė vyskupas T. Manning. Šventės banketas buvo gra- 
žiame Hollywoodo Roosevelt viešbutyje. Lietuvių banketas pir- 
mos klasės viešbutyje įteigė lietuviams didesnį pasitikėjimą sa- 
vo jėgomis. 

Per Šv. Kazimiero dieną choristės pirmą kartą pasirodė tau- 
tiniais rūbais. Kalbėjo teis. St. Paltus, solo dainavo M. Janu- 
šauskienė, Helen Bartush-Swaggart ir F. Korsakaite. Pianistė 
Vicky Swyt buvo išrinkta Miss Lithuania of California, pirmoji 
ir bene vienintelė Miss Lithuania Los Angeles lietuvių kolonijoje. 

1949 metai yra reikšmingi pirmąja primicija Šv. Kazimie- 
ro bažnyčioje. Marianapolio kolegijos auklėtinis ir gretimo Long 
Beach miesto gyventojas primicijantas kunigas Joseph A. Mar- 
gis, M.LC., laikė savo pirmąsias Mišias. Asistavo kun. A. Misiū- 
nas, M.I.C., kun. D. Starkus ir klebonas kun. J. Kučingis. Ban- 
ketas sutraukė kelis šimtus dalyvių. Bankete pasirodė žymi ne- 
priklausomos Lietuvos gyvenime figūra — atvykęs į Los Ange- 
les apsigyventi generolas Stasys Raštikis. 

Klebono rūpesčiu kovo 27 d. įvyko steigiamasis L. R. K. Fe- 
deracijos skyriaus susirinkimas, kurį pravedė pats klebonas. Sky- 
riun įstojo 21 narys. Pirmosios valdybos nariais tapo: adv. V. 


Kazlauskas — pirm., Pranas Žukauskas ir adv. S. Paltus — vi- 
cepirm., Irena Truškauskaitė — sekr., varg. J. Ąžuolaitis — iž- 
dininkas, Br. Starkienė — valdybos narė ir korespondentė. Į 


A. L. R. K. Federaciją įstojo ir Kalifornijos Lietuvis. 

zituoja šv. Kazimiero bažnyčią. Iš kairės į dešinę stovi: P. Žukauskas, para- 
pijos pirmininkas, kun. L. Jankus, buv. laikinai šv. Kazimiero parapijos vikaru, 
dabar Balfo reikalų vedėjas, V. Kazlauskas, Adelė Dėringienė, vysk. Manning, 
Juozas Vytėnas, VI. Bakūnas, kan. K. Steponis, B. Starkienė, Suzana Tiknie- 
nė (klūpo), kun. A. Jaunius, gen. Stasys Raštikis, kun. V. šiliauskas, tuome- 
tinis parapijos vikaras, gen. garbės konsulas dr. J. Bielskis, kun. čižauskas, 
kun. kleb. J. A. Kučingis ir Antanas Skirius. 


Tas žurnalas, leidžiamas Antano Skiriaus, pradėtas mimeo- 
grafiniu leidiniu San Francisco mieste, atsikėlęs į Los Angeles, 
susikvietęs stambų redakcinį kolektyvą įtakingų visuomenės vei- 
kėjų, jau išaugo į gražų mėnesinį leidinį. Jo redakcinio komi- 
teto sąstate buvo ir klebonas J. Kučingis, davęs žurnalui daug 
rašinių, pasirašydamas Padaubiečio slapyvardžiu. 


Tremtyje pagarsėjusio Žiburių žurnalo redaktorius J. Vitė- 
nas tomis dienomis atvyko į Los Angeles, atsiveždamas su sa- 
vimi daug klišių ir linotipines raidžių formas su lietuviškais 
ženklais. Pirmuoju redakcijos rūpesčiu tapo įsigyti linotipą. Kun. 
J. Kučingis stojo leidyklai talkon linotipui įsigyti. J. Vitėnas bu- 
vo pakviestas redaguoti žurnalą. Vėliau žurnalas buvo orientuo- 
tas į visą Amerikos lietuvių koloniją, pavadinimas buvo pakeis- 
tas (Lietuvių Dienos), ir Los Angeles lietuvių gyvenimo apra- 
šymui ten buvo vietos tik lokalinių naujienų skiltyje. 

NAUJA BAZNYČIA 


Statybos planavimas 


“Los Angeles lietuviai stato naują bažnyčią“, pasirodė sen- 
sacinga antrašte Kalifornijos Lietuvis 1949 metų liepos mėnesį. 
Tai buvo pasikalbėjimas su klebonu kun. J. Kučingiu. 


Nuotrauka prie to pasikalbėjimo rodė St. George ir Grif- 
fith Park bulvaro kampe tuščią sklypą, apžėlusį piktžolėmis. Čia 
turėjo iškilti nauji lietuvių maldos namai. 


— Dabartinės bažnyčios patalpos, — aiškino klebonas, — 
buvo statytos ne bažnyčiai, bet salei. Patalpose yra labai gerai 
įrengta virtuvė, scena ir kt. Todėl salę versti bažnyčia ir vėl 
statyti salę, būtų nelogiška. Dėl to parapijos komitetas ir nu- 
tarė esamų bažnyčios patalpų neversti bažnyčia, bet pastatyti 
naują bažnyčią. Be to, prie salės yra dar penki kambariai, ku- 
rie galės būti panaudoti mokyklai. 


Kai žinosime, kiek turime pinigų, nuspręsime, kokio bran- 
gumo statyti (bažnyčią). Manom, kad bažnyčia turės 500 sėdimų 
vietų ir kaštuos apie 50,000 dol. (be vidaus įrengimo; vidų i- 
rengsime vėliau). 


Los Angeles lietuvių parapija teritoriniu atžvilgiu sutampa 
su Los Angeles vyskupijos ribomis. Todėl teritoriniu atžvilgiu 

skirtumas tarp Los Angeles arkivyskupo ir manęs, — pasakė kle- 
bonas, — yra tik toks, kad jis arkivyskupas, o aš kunigas su 
titulu P. P. (poor pastor). Manau, kad mano parapijos ribose 
gyvena apie 5,000 lietuvių, kurių gyslose teka jų tėvų kraujas. 
Aš savo sąrašuose turiu 700 adresų, tai sudaro apie 3000 lietu- 
vių. Per vienerius metus netoli bažnyčios pasistatė namus ir at- 
sikėlė gyventi apie 11 šeimų. Tikiu, kad ateityje daugiau lietu- 
vių atsikels ir įsikurs vienoj vietoj. 

Gerų lietuvių padaryta 300 su viršum įvažiavimo dokumen- 
tų. Iš jų jau 93 yra atvažiavę, kitų laukiame greit atvykstant. 
Skaičiaus atžvilgiu lietuviai tremtiniai Los Angeles vyskupijoje 
yra pirmoj vietoj (neskaitant žydų). Atvykusieji dedasi prie 
lietuviškos veiklos ir įneša į kolonijos gyvenimą naujos dva- 
sios. Naujai atvykusieji ir senesnioji karta gražiai sugyvena. 


— Kaip žiūri į bažnyčios statyma bei parapijos reikalus vie- 
tos bažnytinė vyresnybė? — buvo paklaustas klebonas. 


— Prelatas Maciejauskas, kurdamas Los Angeles lietuvių pa- 
rapiją, susidūrė su daug kliūčių. Bet greičiausiai jos buvo tik 
laikinio pobūdžio reiškiniai. Kada prelatui pavyko lietuvius iš- 
vesti į viešumą, bažnytinės vyresnybės susilaukta didelio palan- 
kumo. Perkant naujus parapijos pastatus 1948 m. ir keliantis 
į naują vietą buvo gauta geromis sąlygomis žymi parama; per- 
kant bažnyčiai statyti sklypą, netiesiog buvo sutikta leisti sta- 
tyti naują bažnyčią. Šiandien santykiai su bažnytine vyresnybe 
labai geri. Reikalui esant, ypač Vasario 16-sios minėjimui, gali- 
me pasinaudoti katedra. Didelę paramą jaučiame tremtinių jkur- 
dinime. Taip pat iš arkivyskupijos kūrijos esu gavęs 10,000 dol. 
Šv. Mišių stipendijų lietuviams kunigams tremtyje. 


Bažnyčios pastatymas bus geriausias paminklas prelatui J. 
Maciejauskui, nes jis, gyvas būdamas, labai sielojosi, kaip pa- 
statyti lietuvių bažnyčią Los Angeles mieste. 

Toks liko istorijai liudijimas apie 1949 metų lietuvių kolo- 
niją apskritai ir apie parapijos viltis ir lūkesčius. 

Pasiryžus statyti bažnyčią, reikėjo kaip galima daugiau su- 
telkti lėšų. Vajus rėmėsi asmeniniais kvietimais aukoti, baza- 
rais, piknikais. Įvestos dvi bažnytinės rinkliavos, kurių viena 
skirta bažnyčios statymo fondui. Buvo planuojama 500 sėdimų 
vietų bažnyčia, lietuviams patrauklios išvaizdos, lietuvių tauti- 
nės ir religinės dvasios. 1949 m. spalių mėn. bažnyčios staty- 
bos fonde buvo 18,000 dol. 

Du nauji kunigai: 
Lionginas Jankus ir Vaclovas Siliauskas 


1949 m. rugsėjo 3 d. į parapiją atvyko naujas kunigas. Tai 
buvo iš Vokietijos tiesiog į Los Angeles atvykęs kun. Lionginas 
Jankauskas (vėliau Jankus). Jis atvyko klebono kun. J. Kučin- 
gio rūpesčiu, Los Angeles arkivyskupui sutikus priimti ji i sa- 
vo vyskupiją. Laikinai kun. L. Jankus ėjo Šv. Kazimiero parapi- 
jos vikaro pareigas. 


Gimes 1912 metais, kun. L. Jankus baigė Telšių kunigų se- 
minariją. 1939 m. vikaravo Švėkšnoje, 1940 — Skuode ir 1943 
m. kapelionavo Kretingos gimnazijoje. 


Vokietijoje jis buvo Hanau lietuvių gimnazijos kapelionas ir 
skautų ir ateitininkų dvasics vadas; veiklus visuomenininkas, ge- 
ras kalbėtojas, mėgstąs taiklų posakį, pokštą, sodrų žemaitišką 
humorą. Vėliau jis vikaravo keliose Los Angeles parapijose. Jis 
išaugo į stambią lietuvių kolonijos Amerikoje figūrą, tapo po- 
puliaru BALF-c reikalų vedėju, visam pasauliui įvairiomis kal- 
bomis paskelbė Sibiran ištremtų lietuvaičių maldaknygę “Магі- 
ja, gelbėk тиз”, kurioje pasaulinio vardo kardinolai įrašė įvadus. 


Šv. Kazimiero parapijoje jis neilgai buvo. Vikaru buvo pa- 
skirtas kunigas Vaclovas Siliauskas. 


Gimęs 1915 m. sausio 16 d. Gemantlaukio kaime, Rietavo 
valsčiuje, kun. Šiliauskas pradžios ir progimnazijos mokslus iš- 
ėjo Rietavo mieste. Baigė Telšių kunigų seminariją. 1940 m. lie- 
pos 7 d. Telšių katedroje vyskupas J. Staugaitis įšventino jį 
kunigu. Pastoracinį darbą dirbo Tveruose, Vainute ir Viekšniuo- 
se. Pasitraukęs į vakarus, laikinai sustojo Austrijoje, vėliau bu- 
vo Rotenburgo lietuvių stovyklos kapelionu. Stovyklą perkėlus, 
kapelionavo lietuvių stovykloje Memingene. 1950 m. pavasarį at- 
vyko į J.A.V. Po trumpo sustojimo Čikagoje, atvyko vikarauti 
į Šv. Kazimiero parapiją Los Angeles mieste. Čia jis aktyviai 
įsitraukė į organizacinį darbą. Dirbo su skautais, ateitininkais, 
Moterų Sąjunga, Šv. Vardo draugija. Buvo kelių organizacijų 
dvasios vadas. Kai 1955 m. iš Romos atvyko lietuviai kunigai, 
nemoką angliškai, kun. V. Šiliauskas buvo paskirtas į vietines pa- 
rapijas: Camarillo, vėliau East Los Angeles, pagaliau į Santa 
Monica, kur vikarauja St. Joan of Arc parapijoje. 

Naujas chorvedys 


Spalių 15 d. pasikeitė ir parapijos choro vadovybė. Muz. J. 
Ąžuolaitis perleido chorą naujam vadovui muzikui Antanui Skri- 
duliui. 

Skridulis buvo žinomo Čiurlionio ansamblio chormeisteris. 
Gimęs 1917 m., jis studijavo vargonavimą Klaipėdos muzikos 
mokykloje pas J. Karosą. Nuo 1940 iki 1944 m. vargoninkavo 
savo tėviškėje, Joniškyje. Vokietijos tremtyje dėstė muziką lie- 
tuvių gimnazijoje; buvo pabėgėlių stovyklos choro vadovu. 1949 
m. tiesiog iš Vokietijos atvyko į Los Angeles. 

A. Skridulis pasirodė su choru per Kristaus Karaliaus šven- 
tę 1949 m. spalių 30 d. Programoje buvo giesmių ir eilių mon- 
tažas. Montažą parengė ir pravedė mokytoja Ona Razutienė, tuo 
pradėjusi savo našų darbą su lietuvių jaunimu. Po sėkmingo pir- 
mo pasirodymo O. Razutienė parengė ir pirmąjį lietuvių vaikų 
vaidinimą Kalifornijoje. Buvo suvaidintas dviejų veiksmų vaidi- 
nimas “Kalėdų naktis”. 

Tuo pat metu atkilo iš Vokietijos į Los Angeles įžymus ir 
labai populiarus parapijoje Vacys Prižgintas su šeima. 

Smarkiai įsitraukęs į parapijos veiklą, buvęs parapijos ko- 
miteto nariu, V. Prižgintas vėliau visą savo energiją sukaupė or- 
ganizuoti prie parapijos lietuviškų knygų, žurnalų, plokštelių 
pardavimo skobnį. Tai nenuilstantis modernusis knygnešys. Kiek- 
vieną sekmadienį prie parapijos salės pastato jis platina lietu- 
viškas knygas. 


Statyba pradėta 


Ir nupirkusi sklypą bažnyčiai parapija nebuvo apsunkinta 
skola. Skolos buvo 3,347 dol. Vien parapijos komiteto nariai per 
vieną posėdį suaukojo 700 dol. skolai padengti. Statybos fondas 
1950 m. turėjo 10,000 dol. grynais pinigais ir tiek pat pasižadė- 
jimais. Tačiau vyskupo leidimo statyti bažnyčiai nebuvo. Pažadų 
raštelių vyskupija nepripažino. Reikėjo turėti pinigus. 

Parapijos komitetas sukruto naujiems vajams, bazarams, 
piknikams ir pietums. Rinkta šimtais, rinkta ir doleriais. Spa- 
lių 15 d. vyskupijos sąlygos buvo patenkintos. Parapija surin- 
ko minimumą lėšų pradėti bažnyčios statybai. Leidimas statybai 
buvo gautas. 

1950 metais šv. Kazimiero choras, vedamas naujo dirigento Antano Skridulio. 
Kilmonytė, dabar garsi kino žvaigždė, buv. parapijos choro narė. 


Pirmoje eilėje trečia iš dešinės yra Rūta Lee- 





Gen. garbės konsulas dr. J. Bielskis 1951 metais prakasa žemę, ant 
kurios bus statoma naujoji šv. Kazimiero bažnyčia. šalia matyti 
kleb. kun. J. A. Kučingis ir parapijos komiteto pirmininkas Pranas 
žukauskas. 


Laprkričio 29 d. į arkivyskupijos kuriją nuvyko parapijos 
klebonas ir architektas George Adams su savo paruoštais staty- 
bos planais. Projektas buvo pasiūlytas statybos firmų varžyty- 
nėms. Varzytynes laimėjo Theisen statybos firma iš Pasadenos, 


Calif. 

Vasario 12 d. kompanija paskyrė darbų pradžią, žadėdama 
baigti per pusmetį. 


Sekmadienį, vasario 11 d., buvo žemės prakasimo diena: iš- 
kilmingos pamaldos, banketas, kalbos ir aukos. 


Žemės prakasime dalyvavo vienas iš įžymiausių čia lietuvių, 
neseniai apsigyvenęs Los Angeles mieste profesorius Mykolas 
Biržiška. 

Naujai bažnyčiai pamatams žemę prakasė eilės tvarka: kle- 
bonas kun. J. Kučingis, prof. M. Biržiška, konsulas dr. J. Biels- 
kis ir parapijos komiteto pirmininkas Pr. Žukauskas. 


Parapijos komitete bažnyčios statybos metu buvo P. Zu- 
kauskas — pirmininkas, S. Deringis — vicepirmininkas, V. Priž- 
gintas — sekretorius, nariai: Al. Dabšys, B. Dudor, P. Barkaus- 
kas, D. Slėnis, P. Dirgėla, J. Petrauskas. Nuo 1951 m. sau- 
sio 15 d. V. Prižgintui pasitraukus iš sekretoriaus pareigų, sek- 
retoriumi išrinktas teis. Aleksandras Dabšys. 


Statyba baigta 


Bažnyčios atidarymas buvo numatytas rugsėjo 16 d., о iš- 
kilmingas pašventinimas lapkričio 4 d. Buvo sudarytas iškilmių 
komitetas, į kurį įėjo visas parapijos komitetas ir atskiru kvie- 
timu inž. Kiškis, muz. A. Skridulis, dainininkas Vladas Baltru- 
šaitis, E. Tumienė ir mokytoja O. Razutienė. Programai vesti 
ir svečiams priimti buvo pakviesti adv. J. Peters, adv. J. Grišius 
ir Pr. Žukauskas, spaudai informuoti — Elena Tumienė, Bronė 
Starkienė ir Vincas Kazlauskas. 

Nutarta išleisti jubiliejinį parapijos dešimtmečiui paminėti 
leidinį — albumą, kuriame būtų parapijos dešimtmečio istoriniai 
bruožai ir tą dešimtmetį iliustruojančios fotografijos. Leidinio 
komisijon įėjo: kun. J. Kučingis, Elena Tumienė, Feliksas Ku- 
dirka, Juozas Vitėnas, Bronė Starkienė, Mrs. E. Masonienė, Ste- 
la Žukauskienė ir B. Dudor. 


Buvo nutarta parapijos dešimtmečio proga įteikti adresą ir 
dovanų klebonui kun. J. Kučingiui ir parapijos komiteto pirmi- 
ninkui P. Žukauskui. 

1951 metais naujosios šv. Kazimiero parapijos bažnyčios pašventinimo iškilmių komitetas. Pirmoje eilėje iš kairės į dešinę 
stovi: Julius Kiškis, Juozas Petrauskas, Paulius Gražis, kleb. kun. J. A. Kučingis, Pranas žukauskas — pirmininkas, Alek- 
sandras Dabšys, Pranas Mason; antroje eilėje: Vincas Kazlauskas, adv. J. Grišius, Vaclovas Prižgintas, Pranas Dirgėla; tre- 
čioje eilėje: Petras Barkauskas, Bill Dudorius, adv. J. Peters, Danielius Slenis ir Steponas Dėringis. 


Bažnyčios atidarymo šventė 


Rugsėjo 16 d. buvo naujosios bažnyčios atidarymo šventė, 
pirmosios pamaldos. бу. Sakramentas iškilminga eisena iš seno- 
sios bažnyčios į naują buvo perkeltas dalyvaujant gausiai mi- 
niai atvykusių į iškilmes žmonių. Pirmąsias Mišias naujoje baž- 
nyčioje laikė kanauninkas kun. K. Steponavičius (vėliau K. Ste- 
ponis), asistuojamas kun. V. Šiliausko ir kun. Winicki. Pirmą- 
ji pamokslą pasakė kun. L. Jankauskas. 


Bažnyčios statybą efektyviai parėmė visa eilė stambių fun- 
datorių. Kartu su anksčiau aukojusiais stambias sumas bažnyčios 
statybai susidarė šis bažnyčios fundatorių sąrašas: 


garbės fundatoriai, aukoję po 1,000 dol.: Pranciškus ir Mar- 
celė Dirgėlai, Naomi Roberts Knauer, Pranciškus ir Elzbieta 
Morkai, Pranciškus ir Stella Žukauskai, Bronislava Kavalis, Kot- 
ryna Nedvaraitė, Viktorija Masiliūnaitė, Anelė Gvaldaitė, Jurgis 
ir Stella Drabickai, Danielius ir Anelė Slėniai, Martyna Varka- 
lienė ir Juozapas ir Marcelė Petrauskai; 





J. E. James Francis Mcintyre, Los Angeles Arkivyskupas, 1951 metais šven- 
tina naują šv. Kazimiero bažnyčią. 

fundatoriai, aukoję po 500 dol, buvo: Elzbieta Maišienė, 
Vincentas ir Emilija Mitkai, Kazimieras ir Ona Ačai, Marijona 
Waisin, dr. M. T. Samaniego, Kazimieras Lukšys, Joseph ir Ade- 
la Caserly šeima, Zigmas ir Domicelė Kruminai, Kotryna Navic- 
kienė, Vilhelmas ir Bronislava Grigaliūnai ir Steponas ir Stela 
Deringiai. 


Pranciškus Žukauskas 


Šio istorinio parapijos komiteto pirmininkas buvo Pranciš- 
kus Žukauskas, kilęs iš smulkių ūkininkų šeimos, iš Naumiesčio. 
1928 m. jis atvyko Kanadon “laimės ieškoti". Tačiau netrukus 
iš ten persikraustė į Čikagą. Čia jis vedė Stelą Lapinskaitę. Žu- 
kauskai ėmė sėkmingai verstis įvairiais bizniais. 1946 m. vasa- 
ros praleisti jie atvyko į Kaliforniją. Kraštas jiems patiko, ir jie 
persikėlė į Los Angeles, ir čia įsikūrė. Sutapę su Šv. Kazimiero 
parapija, Žukauskai tapo artimais parapijos talkininkais. Stela 
dainavo parapijos chore, Pranciškus įėjo į parapijos komitetą, 
ir jam teko pirmininkauti komitetui bažnyčios statymo periode. 


Vargonai įsigyti 


Kaip gautos reikšmingosios bažnyčiai statyti aukos? Kai ku- 
rių aukų istorija tikrai idomi. Aukojo ir nekatalikai. Įdomiau- 
sia vargonų naujojoje bažnyčioje įrengimo istorija. Per pamal- 
das klebonas kreipėsi į maldininkus, kviesdamas paremti vargo- 
nų įsigijimo fondą, kad per bažnyčios atidarymą vargonų gar- 
sai palydėtų choro giedojimą, kad iškilmės būtų tinkančios tam 
džiaugsmui, kuri kiekvienas, įžengdamas į naujus Dievo namus, 
išgyvena. 


Aukos pasipylė. Nuo 5 iki 50 dol. aukojusių susidarė gausus 
sąrašas. Vargonai buvo užsakyti, pasižadant juos išmokėti. Kitą 
savaitę prie klebono, betriūsiančio naujojoje bažnyčioje, priėjo 
moteris, gyvenanti bažnyčios kaimynystėje. Ji pasisakė nesanti 
katalikė; ji nebuvo nė lietuvė. Jos vardas: Naomi Roberts Knau- 
er. Savo mirusio vyro atminimui ji įteikė klebonui 1,500 dol. 
čekį, auką vargonų fondui. 

lapkričio 4 dieną. 


tinta 1951 m. 


pašven 


žnyčia, 


м 


іего Ба 


Los Angeles šv. Kazim 


Kaip atrodė bažnyčia? 


Naujoji bažnyčia, pagal jubiliejinį leidinį “Dešimtmetį", tai 
Kalifornijos ir lietuviško stiliaus mišinys, freminė statyba. Savo 
išore primena lietuvišką svirną. Bokšto vietoje yra didoka kryž- 
kelės koplytėlė su šv. Kazimiero statula. Dešiniajame bažnyčios 
šone, viršuj kunigų zakristijos, yra nedidelis bokštas. Kaliforii- 
jos misijų stiliaus varpinė. Bažnyčios portalą puošia originalo 
didumo Aušros Vartų Švč. Mergelės paveikslas, padarytas iš te- 
rakotos ir aplinkui išpuoštas tokios pat medžiagos plytelėmis, iš- 
raižytomis lietuviškais ornamentais. Šio paveikslo autorė yra B. 
Brown (ji savo i katalikybę atsivertimo malonę priskiria Aušros 
Vartų Marijai). Didžiosios durys — lietuviško namo durų derinys. 
Priekinė bažnyčios pusė aukštai pakelta. Abiejose pusėse yra di- 
deles gėlių kliombos, o viduryje — 8-nių laiptų įėjimas i bažny- 
са. Vicus atrodo labai paprastai. Lubos dažytos dangaus mėlynės 
spalva, c sienos tamsiai gelsvos. Didysis altorius originalus. Jo 
papėdėje yra mahagoninės medžiagos 24 pėdų aukščio lietuviš- 
kas masyvus kryžius. бу. Kazimiero ir šv. Juozapo statulos šo- 
nuose. Šalutinėse navose Jėzaus Širdies ir Švč. Mergelės altoriai. 
Visi langai — vitražai, apvesti lietuviškomis tautinėmis spalvo- 
mis, vaizduoja rožančiaus sopulingosios ir garbingosios dalių pa- 
slaptis. Be kitų, šalia didžiojo altoriaus yra Šiluvos Stebuklingo- 
sios Mergelės Marijos vitražas. 


Bažnyčios pašventinimas 


Jeigu bažnyčios atidaryme iškilmės buvo, palyginti, kuklios, 
bažnyčios pašventinimas ataidėjo labai stambaus įvykio garsu. 
I tai atsiliepė didžioji Los Angeles spauda; atsilankė į iškilmes 
aukštieji amerikiečių pareigūnai. 

Pašventinimo apeigas atliko Los Angeles arkivyskupas J. 
Francis Mclntyre. Mišias celebravo ir arkivyskupą pasveikino 
klebonas kun. J. Kučingis, asistuojamas kan. K. Steponio ir 
kun. dr. V. Bartuškos. 

Klebonas perskaitė tai dienai pritaikytą evangeliją lietuviš- 
kai. Simboliškai tą dieną suskambėjo evangelijos žodžiai, tarti 
Kristaus Jo gundymo metu: Žmogus yra gyvas ne viena duona, 


bet kiekvienu žodžių, kuris išeina iš Dievo burnos (Mat. 4, 1- 
ДЕТ) 

Los Angeles šv. Kazimiero bažnyčios 





Tą dieną alegoriška ir komunijos maldelė, tariant 90-sios 
psalmės žodžius: Viešpats uždengė tave savo pečiais, ir po jo 
sparnais tu turėsi vilties. 

Pamokslą pasakė msgr. T. J. O'Dwyer. Jis perskaitė gautą 
bažnyčios pašventinimo proga popiežiaus Pijaus XII telegramą. 

Šv. Tėvas naujos bažnyčios pašventinimo proga suteikė lie- 
tuviams apaštališką palaiminimą. Pilnas telegramos tekstas yra 
toks: “naujos lietuviškos parapijinės bažnyčios pašventinimo 
proga Šv. Tėvas širdingai suteikia jūsų parapiečiams apaštališ- 
ką palaiminimą ir maldauja dangiškųjų malonių. Pasirašė Mon- 
{1л 

Pasirašęs tą telegramą Кага. Montini yra dabartinis Šv. Tė- 
vas Paulius VI. 

Pamokslininkas msgr. T. J. O'Dwyer bažnyčios pastatymo 
faktą praplėtė, tai ne tik lokalinės svarbos įvykis. 

— Šios bažnyčios pašventinimas yra vietinio pobūdžio, — 
kalbėjo pamokslininkas, — bet jis turi pasaulinio masto ilgalai- 
ki aspektą. Kai jūs jungiatės su savo kunigais įvairiose pamal- 
dose metų bėgyje, jūs prisiminsite ne tik savo dvasinius ir kas- 
dienius reikalus, bet ir Lietuvos žmones. 

Jūsų rankose yra daug galingesnis ginklas už atominę ir 
hidrogeninę bombą. Jis sujungia žmones ne mirtyje, bet amži- 
name Kristaus gailestingume. 

Mišioms pasibaigus į susirinkusius prabilo arkivyskupas. Jis 
palinkėjo lietuviams garbinti Dievą naujoje bažnyčioje, išlaiky- 
ti savo protėvių papročius ir gilų tikėjimą. 

Iškilmingą banketą po pamaldų vedė adv. J. Peters. Arkivys- 
kupui atsilankius į banketą, jam buvo įteiktas iš medžio drož- 
tas (H. Misiūno darbas) lietuviškas kryžius — koplytėlė. Do- 
vaną įteikė parapijos mokyklos mokinės R. Prižgintaitė ir M. 
Slėnytė. 

Aukštai iškėlęs jam įteiktą dovaną, arkivyskupas nuotaikin- 
gai palinkėjo lietuviams stiprėti tikėjime ir mylėti savo papro- 
čius, kalbą ir tėvynę. Jo žodžius palydėjo ilgi plojimai. 

Per pašventinimo iškilmes bažnyčioje su parapijos choru so- 
lo giedojo V. Baltrušaitis. Bankete dainavo Fl. Korsakaitė. 

Tarp sveikinimų minėtini Kalifornijos senatoriaus R. Ni- 
xon, gubernatoriaus pavaduotojo G. J. Knight, burmistro F. 
Bowron, Lietuvos ministerio P. Žadeikio, L. Šimučio, prel. M. 
Krupavičiaus, prel. K. šaulio, vysk. V. Padolskio ir daugelio ki- 
tų įžymių kitataučių ir lietuvių. 

J. E. Kardinolas James Francis Mclntyre po bažnyčios 
pašventinimo salėje tarp lietuvių. Iš kairės dešinėn stovi: 
kons. dr. J. Bielskis, kleb. kun. J. A. Kučingis, Kardino- 
las, ir adv. J. Scott. 


Žodžiu bankete sveikino garbės konsulas dr. J. Bielskis, 
miesto tarybos narys E. E. Debs, msgr. T. J. O'Dwyer, “Mr. Los 
Angeles” žymusis adv. J. Scott, prof. Mykolas Biržiška, prof. 
K. Alminauskis. 

Spauda atsiliepė vieningai pritariamai: The Mirror patal- 
pino naujos bažnyčios nuotrauką (vidaus) su savo komentarais 
ir pavadinimu Sanctuary beautiful; šventę aprašė Examiner, Los 
Angeles Evening Herald and Express, Griffith Park News, Los 
Felix Hills News. Visi šie leidiniai įsidėjo bažnyčios nuotraukas 
pirmuose savo puslapiuose. 

Didžiausias kuone visoje Amerikoje savo apimtimi ir tiražu 
Los Angeles Times įdėjo platų iškilmių aprašymą ir nuoširdų, 
prolietuvišką to ivykio įvertinimą. Dienraštis, perfrazuodamas 
arkivyskupo posakį, pavadino naujos bažnyčios pastatymą “lie- 
tuvių atsakymu Stalinui”. 


Arkivyskupijos organas The Tidings iš anksto aprašė Šv. 
Kazimiero bažnyčios pastatymo reikšmę, suteikė žinių apie lie- 
tuvius ir Lietuvos tragediją. 


Lietuvių spauda (Draugas, Darbininkas, Lietuvių Dienos ir 
kt.) išsamiai aprašė didelį losangeliškių lietuvių gyvenimo įvy- 
kį. 


Jubiliejinis parapijos dešimtmečio leidinys 


1951 metams baigiantis buvo paruoštas ir parapijos jubilie- 
jinis ir memorialinis leidinys Dešimtmetis. Jo pilnas pavadini- 
mas buvo Los Angeles бу. Kazimiero parapijos Dešimtmetis 
1941-1951. 


Leidinys buvo storo žurnalo išvaizdos. Bent pusė leidinio 
buvo paskirta skelbimams. Buvo didelė ir įvairiopa talka: redak- 
cija, platinimas, skelbimų rinkimas. Feliksas Kudirka, Elena Tu- 
mienė, Miltonas Starkus, kun. V. Siliauskas, Bronė Starkienė, An- 
tanas Skirius, konsulas dr. J. Bielskis, Stela Žukauskienė, E. 
Masonienė, B. Dudor ir S. Fulco — buvo visi tie, kas surinko 
žinių, surašė turinį, išlygino kalbą, rinko skelbimus, platino. Lei- 
dinys buvo dedikuotas parapijos dešimtmečiui atminti, naujos 
bažnyčios pašventinimui ir parapijos įkūrėjui atminti. Turinyje 
buvo parapijos biografijos, naujos bažnyčios pašventinimo apra- 
šymas, trumpos parapijos organizacijų gyvavimo ir veiklos is- 
torijos. Buvo daug iliustracijų. “Dešimtmetis” yra iki šiol ver- 
tingiausias šaltinis Los Angeles lietuvių kolonijos istorijai pažin- 
ti. Plačiau paliesta ne vien tik parapija ir jos organizacijos, 
bet platokai minimos ir nebažnytinio gyvenimo sritys. 

Būsimam Los Angeles lietuvių istorijos tyrinėtojui nebus 
galima išsiversti be Kalifornijos Lietuvio komplektų, be nuo 
1952 metų parapijos leidžiamų Lietuvių Žinių ir be parapijos 
jubiliejinio leidinio “Dešimtmečio”. 

Žymiausi to leidinio autoriai buvo kun. J. Kučingis ir J. 
Vitėnas. 

STIPREJIMO TAKAIS 


Bažnyčios įrengimo detalės 


Kiek atsiėjo bažnyčia ir jos vidaus įrengimas? 

Išsiliko tiksliausi daviniai. Statyba, planai, apdrauda, pa- 
keitimai, papildymai atsiėjo 58,345 dol. 54 ct. Parapiečiams auko- 
jant arba įsipareigojant išmokėti: langai — 2,265 dol., altorius — 
11,168 dol., vargonai — 3,244 dol. Be bažnytinių rūbų ir statu- 
lų, naujosios bažnyčios pastatymo ir įrengimo suma pasiekė 73, 
569 dol. 26 ct. 


Pastačiusi bažnyčią, parapija turėjo 40,000 dol. skolos. Tais 
laikais reikėjo stipraus pasitikėjimo savo parapiečiais, jų pasi- 
ryžimu išlaikyti parapiją. Bet dekados bėgyje jų pasiryžimas 
buvo išbandytas. 


Viena iš stambiausių aukų buvo ištiso medžio raižinvs .— 
Kristaus figūra, kuri buvo pritvirtinta ant didžiojo altoriaus 
kryžiaus. Aukotoja Ieva Dambrauskienė užsakė tą raižinį Tiro- 
lio italų firmoje. Pats didysis kryžius buvo vokiečių kilmės pa- 
rapijos geradario Joseph Fiedlerio auka ir kūrinys. Tai buvo 
tas pats Fiedler, kuris 1941 metais įrengė ir išpuošė pirmąją 
lietuvių bažnytėlę prie Third Avenue. 


Kai kurios aukos įdomios savo staigmeniškumu. Rengiant 
parapijai savo eilinį 1952 metų bazarą, lietus pradėjo pliupinti 

šv. Kazimiero bažnyčia. Dabar parapijos salé, Kurio'e vyksta beveik visas parapijos ir visos kolonijos lietuvių kul- 
religinis veikimas. 


kaip iš kibiro. Rengėjų nuotaikos aptemo kartu su dangumi. 
Nesitikėta didesnės bazaro sėkmės. Tarp nedaugelio bazaro sve- 
čių, nepabūgusių lietaus, buvo rusai Splenderiai, kurie atvežė 
pažiūrėti lietuviškos parapijos savo bičiulį Jurgą. 


— Atlaikykite giedotines mišias už mano sūnų Tomą, — pa- 
prašė Splender. — Jis žuvo oro kautynėse. Jo kapas nežinia kur. 


Splenderiai ir Jurgas savo atsilankymo proga kartu paau- 
kojo parapijai 650 dol. 

Šiuo metu buvo susirūpinta ir salės pagerinimu. Po sale 
buvo iškastas rūsys, kur buvo įrengta nedidelė salė — 150 vie- 
tų valgykla. Už scenos buvo įrengti trys kambariai mokyklai. 
Be to, viršutinėje salėje buvo įdėtos naujos grindys, padidinta 
scena; scenai ir langams uždėtos naujos užuolaidos. Beveik vi- 
sas šis darbas buvo atliktas talkos būdu, tesumokant tik už me- 
džiagą. Visi šie pagerinimai atsiėjo 12,000 dol. 


Darbui nebuvo atvangos. [sigijusi naujintėlaitę bažnyčią, 
pagerinusi buvusios bažnyčios patalpas salei, įtaisiusi rūsyje val- 
gyklą ir kambarius mokyklai, parapija nebuvo apsunkinta sko- 
lom. 


Pasirodo “Lietuvių Žinios" 


1952 metais, spalių pabaigoje, 700 parapiečių gavo paštu 
pirmąjį Los Angeles Šv. Kazimiero parapijos Lietuvių Žinių nu- 
тег}. Dabar tas numeris yra bibliografinė retenybė. Tai buvo 
keturi rotatoriumi spausdinti puslapiai. Pirmame puslapyje pa- 
aiškinta, kad tai parapijos leidinys ir kad tas leidinys būsiąs lei- 
džiamas du kartus per mėnesį. Laikraštėlyje, greta pastoracinių 
žinių, buvo apstu pasaulietiškųjų naujienų iš parapiečių gyve- 
nimo: organizacinių, šeiminių žinučių ir t.t. 

Biuletenio įvade klebonas rašė: 

“Štai pirmą kartą į jūsų namus žengia Los Angeles бу. Ka- 
zimiero parapijos leidžiamas laikraštėlis. Jis, matote, atrodo la- 
bai paprastas: mažytis, namuose spausdintas ir su daugybe ydų 
ydelių. Tačiau šis laikraštėlis turi didelę pasiuntinybę. Jo tiks- 
las aplankyti Jus du kartus per mėnesį, duoti Jums žinių iš mū- 
sų pačių tarpo, pranešti ir informuoti, kas dirbama, kad kiek- 
vienas kolonijos lietuvis, nors ir toli gyvenąs, jaustųsi savas, gy- 
vas ir aktyvus lietuvių bendruomenės narys. Šitoks ryšys mums 

šv. Kazimiero parapijos šeštadieninė mokykla 1951 metais su savo mokytojais. Iš dešinės į kairę stovi mokytojai: Vladas 
Pažiūra, Irena Truškauskaitė-Regienė, kun. V. šiliauskas, Ona Razutienė, Hermanas Tumas ir klebonas kun. J. A. Kučingis. 


buvo seniai reikalingas. Tik šimtai kitų reikalų vis vertė ati- 
deti..." 

Tada Kalifornijos Lietuvis jau buvo virtes Lietuviu Dienomis. 
Dar prelato J. Maciejausko “parapijos biuletenelis", ilgai išsilai- 
kęs Kalifornijos Lietuvio skiltyse, jau nebeitilpo į Lietuvių Dienų 
žurnalą, pasiėmusį sau kitą informacijos sritį. Patyręs spaudos 
žmogus, dirbęs dar nepriklausomos Lietuvos leidiniuose, klebo- 
nas kun. J. Kučingis gerai žinojo, ką reiškia spaudos galybė or- 
ganizaciniam darbui, parapijos ryšiui su savo parapiečiais. Dėl 
to ir gimė Lietuvių Žinios, ilgainiui tapusios neatskiriamu paly- 
dovu, nepamainomu ryšiu leidėjo su skaitytoju, parapijos su pa- 
rapiečiu. Laikraštėlis, lyg parapijos pastogė, vis didėjančią Los 
Angeles lietuvių koloniją būrė į vienetą ir teikė jausmą, kad 
niekas čia nėra svetimas, kad kiekvienas lietuvis ir kiekvienas 
lietuviškas įvykis įvykėlis yra vienodai reikšmingi lietuvių gy- 
venimui. Dabar, ilgo laiko perspektyvoje, dailiai įrišti Lietuvių 
Žinių tomai yra neįkainojama medžiaga būsimam tyrinėtojui, 
atidžiam kronikininkui, istorikui. 


Muzikas A. Skridulis palieka Los Angeles 


1952 metų kovo mėnesi parapijos choras neteko savo pa- 
mėgto chorvedžio ir vargonininko Antano Skridulio. Jis išvyko į 
Čikagos Aušros Vartų lietuvių parapiją vargoninkauti. 


Antanas Skridulis prieš išvykdamas sėkmingai panaudojo 
vokalines choro pajėgas, pastatęs operetę “Kaminkrėtį ir malūni- 
ninka”. 

Linksmoje V. Paulausko operetëje vaidino ir dainavo šie cho- 
ristai: B. Seliukas, V. Mikuckis, L. Zaikienë, O. Mikuckienë, D. 
Pulkauninkaitė, K. Galiūnas ir R. Dabšys. Sceną dekoravo S. 
Makarevičius. Muzikos vadovas buvo muz. Antanas Skridulis. 


A. Skridulis apie ketverius metus vedė parapijos chorą. Jo 
vadovaujamas choras smarkiai pažengė per tą laiką: jis paūgė- 
jo choristų skaičiumi ir dainavimo technika. 

Parapijai chorvedžio netekus, laikinai chorą vesti sutiko 
tada Los Angeles mieste gyvenęs muzikas ir kompozitorius Juo- 
zas Strolia. Jo giesmę “Kaip paukščius, grįžtančius namo“ cho- 
ras įtraukė į savo repertuarą, ir ji iki šiol skamba ir per tau- 
tines šventes parapijos bažnyčioje, ir parapijos salės scenoje. 

Vyskupo Vincento Brizgio pirmasis vizitas 


1953 metais, per Šv. Kazimiero šventę, atšvęstą kovo 8 d., 
lietuviai sulaukė pirmojo lietuvio vyskupo vizito. Bažnyčią ap- 
lankė ir pamokslą pasakė vyskupas Vincentas Brizgys. 


Ta proga Lietuvių Žinios dešimtame numeryje prabilo į skai- 
tytojus: 


“Visi atsimename, kokia didelė šventė būdavo Lietuvoje, kai 
į parapiją atvykdavo vyskupas. Vieškeliai, kuriais jis važiuodavo, 





1953 metais Los Angeles šv. Kazimiero parapiją pirmą kartą vizituoja J. E. 
vyskupas V. Brizgys. Priešais eina kun. V. šiliauskas, parapijos vikaras, 
kun. Longinas Jankus ir šalia КІер, kun. J. A. Kučingis. 

1951 m. Los Angeles šv. Kazimiero parapijos šeimininkių būrys. Iš kairės į dešinę stovi: E. Vasiliauskienė, E. Nedwar, Macė- 
naitė, Macėnienė, V. Gražienė, M. Kilmonienė, O. Grasskienė, Jagučianskienė, B. Tunylienė, A. Ambrozienė, Ona Masonienė 
su savo dviem dukrom. Antroje eilėje stovi: Kraftaitė, S. Kraftienė, Jieva Dambrauskienė, Monika šliaterienė, M. Dirgelienė, 
E. Mitkienė, Barbora Grigaliūnienė ir trečioje eilėje: P. Prižgintienė, Z. Tiknienė, P. Dabšienė, O. Samsonaitė, V. Dudorienė, 
S. žukauskienė, M. Varkalienė, Kalinauskienė, Ona Ačienė ir A. Korsakaitė. 


būdavo apstatomi garbės vartais su gražiais įrašais. Vyskupą 
dažnai lydėdavo raitininkų pulkai. Žmonės, palikę savo darbą, 
bėgdavo prie kelių sutikti vyskupo ir gauti jo palaiminimo. O 
miestelyje, prie garbės vartų, būdavo tikra spūstis. Čia vysku- 
pas būdavo sutinkamas visos bažnytinės procesijos ir iškilmin- 
gai įvedamas į bažnyčią.” 


Vyskupo pirmojo atsilankymo iškilmingumas buvo tauriai 
išlaikytas ir lietuviškoje parapijoje prie Ramiojo Vandenyno 
kranto. Vyskupą sutinkant geležinkelio stotyje dalyvavo visi lie- 
tuviai kunigai, konsulas dr. J. Bielskis, prof. M. Biržiška, adv. 
J. Grišius, J. Kojelis, J. Gobis. Atvyko didžiosios Los Angeles 
spaudos atstovai: Los Angeles Times, Examiner, Herald Ex- 
press. Lietuviai amerikiečių spaudai jau nebebuvo terra incog- 
nita. Vyskupo vizitas rado atgarsį didžiojoje spaudoje. Los An- 
geles arkivyskupas McIntyre ilgesnéje audiencijoje priėmė trem- 
tinį vyskupą, kuris Los Angeles diecezijos vadą plačiai painfor- 
mavo apie lietuviškus reikalus. Vyskupas atlankė ir kai kuriuos 
vietos lietuvius. 


Iškilmingas Mišias laikė kun. kan. K. Steponis, asistuojamas 
kun. L. Jankaus ir kun. V. Šiliausko. Savo pamoksle svečias 
vyskupas paminėjo Šv. Kazimierą ir kitus tautos didvyrius. 


Po bažnytinių iškilmių buvo banketas, sutraukęs per 400 
svečių. Tą dieną buvo teikiamas ir Sutvirtinimo Sakramentas. 


Tose iškilmėse dalyvavo ir viešnia iš Čikagos Agnes Gylie- 
nė, kuri vėliau, apsigyvenusi Los Angeles mieste, tapo viena iš 
stambiausių parapijos donatorių. 


Adv. J. Grišiaus, šv. Vardo draugijos pirmininko, mirtis 


Po iškilmių nuotaikų, balandžio 7 d., suskambėjo parapijos 
gedulo varpai. Staiga mirė čia .smarkiai įsijungęs į parapijos veik- 
lą, neseniai iš Čikagos atsikraustęs ir čia advokato teises įsigi- 
jęs adv. Juozas Grišius (Grish). Jis buvo Šv. Vardo draugijos 
pirmininkas, 4-tojo laipsnio Kolumbo Vyčių narys, priklausė Či- 
kagos kardinolo Mundelein skyriui. Grįžus iš pamaldų balandžio 
3 d., sekmadienį, kraujas išsiliejo smegenyse. Neatgavęs sąmonės, 
mirė balandžio 7 d. 

Palaidotas Čikagos Šv. Kazimiero kapinėse. 

Sv. Kazimiero statula 


Tomis pat dienomis naujoji bažnyčia apsivainikavo Šv. Ka- 
zimiero statula, pastatyta frontono stogo sankryžoje, ant tam 
tikro bokštelio. Statulą padovanojo ir jos įtaisymą apmokėjo 
bažnyčios fundatorius Kazimieras Lukšys. 


Klebono Kalifornijos propagavimo kelionė 


Po septynerių darbingo klebonavimo metų klebonas kun. J. 
Kučingis išsirengė į savo pirmąsias atostogas. Tačiau ir ta tri- 
jų savaičių atostoginė kelionė po Ameriką turėjo savo tikslą. 
Tai, kaip ir prelato J. Maciejausko kelionės po Ameriką, turė- 
jo pareklamuoti Kaliforniją kitų kolonijų lietuviams. 


“Keliavau traukiniu, autobusu, lėktuvu ir automobiliu,” ra- 
šė klebonas Lietuvių Žinioms. “Mano kelionės tikslas buvo pain- 
formuoti apie įsikūrimo sąlygas Kalifornijoje". 


Kun. J. Kučingis tęsė parapijos įkūrėjo misiją kviestis lie- 
tuvius į Kaliforniją. Jis aplankė Čikagą, Springfielda, Filadelfi- 
ją ir kt. vietoves. 


“Beveik neradau žmogaus, kuris nesvajotų apie Kaliforni- 
ją ir jos gerąjį klimatą", rašo jis savo užrašuose. 


Kunigas Antanas Rubšys 


Ta kelionė sutapo su naujo lietuvio kunigo atvykimu į Kali- 
forniją. Tai buvo kun. Antanas Rubšys, buvęs klebono kun. J. 
Kučingio mokinys. Prieš tai kun. A. Rubšys dirbo pastoracinį 
darbą N. Dakotoje. Vėliau jis buvo pakviestas profesoriauti į 
San Diego kunigų seminariją. 


Baigęs Gregorianumo universitetą ir Šv. Rašto Institutą Ro- 
moje, kun. A. Rubšys profesoriavo San Diego kunigų seminari- 
joje iki 1957 m. Po to jis išvyko profesoriauti į Manhatan ko- 
legiją New Yorke, kur iki šiol dėsto Šv. Raštą ir kitus teologi- 
jos dalykus. Beveik visas savo atostogas kun. A. Rubšys pra- 
leidžia Los Angeles mieste pas savo buvusį kapelioną ir čia, Šv. 
Kazimiero parapijoje, uoliai padeda lietuvių pastoraciniame darbe. 

Muzikas Bronius Budriūnas 


Dvyliktosioms parapijos įsikūrimo metinėms parapijos cho- 
ras sulaukė naujo vadovo. 


1953 m. gegužės 21 d. muzikas ir kompozitorius Bronius 
Budriūnas iš tolimo Michigan'o, iš Detroito, atvyko vadovauti 
Šv. Kazimiero parapijos chorui. 


Baigęs Kauno konservatorijoje vargonų studijas, B. Bud- 
riūnas buvo muzikos mokytoju Kauno ir Dotnuvos aukštesnio- 
siose mokyklose; nuo 1940 m. Vilniaus filharmonijos choro va- 
dovas ir dirigentas, Vilniaus muzikos mokyklos mokytojas, Šv. 
Jono bažnyčios vargonininkas ir Vilniaus operos vyr. chormeis- 
teris. 

Kilęs iš muzikų šeimos (du jo broliai muzikai), naujasis 
vargonininkas įrėžė savo vardą muzikiniame tremties gyveni- 
me, o vėliau Amerikoje, vesdamas Radijo chorą Detroite, suor- 
ganizavęs gerą vyrų kvartetą, išleidęs to kvarteto idainavimu 
plokšteles. 





Komp. Bronius Budriūnas, kuris nuo 1953 metų sėkmingai vadovauja šv. 
Kazimiero parapijos chorui. Jis čia matomas su 1966 m. choro valdyba: iš 
kairės į dešinę: Antanas Polikaitis, Ona Razutienė, choro pirmininkas Algis 
Raulinaitis, Birutė Dabšienė, F. Prišmantas ir sėdi: Bronius Budriūnas. 

Los Angeles periodas vėliau buvo vienas iš kūrybingųjų. Čia 
muzikas B. Budriūnas sukūrė daugelį savo naujų kūrinių, tapu- 
sių svariu įnašu į chorų literatūrą, į scenos repertuarą. 

Tarp jo kompozicinių darbų iki 1953 metų jau buvo pagar- 
sėjusios kompozicijos smuikui (Rauda), fortepionui, simfoni- 
niam orkestrui ir per 40 kūrinių chorui. 1948 m. už chorinę dai- 
па “O, Nemune!” jis gavo antrąją premiją Amerikos lietuvių var- 
gonininkų organizuotame konkurse. | 

Pirmasis choro koncertas, vadovaujant Br. Budriūnui, buvo 
1953 m. lapkričio 22 d. Data sutapo su kompozitoriaus 25 me- 
tų muzikinio darbo sukaktimi. Parengime dalyvavo solistė sopra- 
nas Florencija Korsakaitė. Pranešinėjo Rūta Kilmonytė. 


Choras turėjo 36 dalyvius. Choro pirmininku buvo K. Galiū- 
nas. 


Kasdieniškosios veiklos detalės 


Jau klestėjo ir sekmadieninė mokykla, kurią lankė 51 mo- 
kinys. Vadovavo mok. Juozas Kojelis. Mokyklos garbės vadovas 
buvo prof. Mykolas Biržiška. Mokslo metų pabaiga buvo apvai- 
nikuota labai pasisekusia menine mokinių programa. Ją parengė 
kom. B. Budriūnas ir mokyklos mokytoja O. Razutienė. 


Keliaudami į San Francisco, Los Angeles lietuvių parapiją 
liepos 19 d. atlankė du lietuviai vyskupai egzilyje: vyskupas V. 
Brizgys ir vyskupas V. Padolskis. 

Vyskupui V. Padolskiui nebuvo lemta daugiau atlankyti Los 
Angeles, 1960 m. jis mirė Europoje, Romoje. 


Parapija smarkiai progresavo. Daug kas buvo pagerinta sa- 
vų žmonių talka. Jos pagrindinė skola mažėjo. Visi daugiau ar 
mažiau neatidėliotini darbai (virtuvės įrengimai, automobilių 
statymo aikštės meksfaltavimas) buvo atskiromis aukomis apmo- 
kėti arba pačių parapijiečių talka padaryti. 


1953 m. rugpiūčio 25 d. Lietuvių Žinios rašė: “Los Ange- 
les lietuvių parapija atlieka kultūrinę ir tautinę misiją. Prieš 
dvejus metus mes pasistatėm naują bažnyčią, turime erdvią sa- 
lę ir pakenčiamą kleboniją. Prie parapijos yra sekmadieninė 
mokykla, salėje rengiami įvairūs parengimai, koncertai, minėji- 
mai ir t.t. Beveik nėra sekmadienio, kad parapijos salėje nebū- 
tų kelių susirinkimų. Apatinėje salėje yra skaitykla, kur gali- 

Akt. Juozas Kaributas 
grindų sėdi iš kairės į 


su savo artistais, 1954 m. parapijos salėje sėkmingai suvaidinę šv. Kazimiero gyvenimą. Priekyje ant 
dešinę: Vida Mikuckytė-(dabar Radvenienė), Danguolė Razutytė ir Galiūnaitė. Pirmoje eilėje sėdi: G. 
Raibienė, L. Zaikienė, Juozas Kaributas, kleb. kun. J. A. Kučingis vaidinimo globėjas, A. Dėringienė, K. šakys, K. Galiūnas ir 


stovi: V. Jasiulionis, Kades, J. Petronis, B. Seliukas, V. Mikuckis, J. Raibys, J. Girskis, Galiūnienė ir A. Dabšys. Gale stovi 
R. Prižgintas ir su kauke L. Niuniava. 


ma rasti visus lietuvių laikraščius. Sekmadieniais ir šventadie- 
niais prie salės yra lietuviškų knygų kioskas. Mūsų bažnyčioje 
aidi lietuviškas žodis ir giesmė. Todėl nenuostabu, kad pirmą 
kartą aplankiusieji mūsų bažnyčią laiko lietuviškiausia visoje 
Amerikoje". 


Vaidinimas “Šventasis Kazimieras" parapijos salėje 


Parapijos scenoje buvo parodytas ir parapijos patrono gyve- 
nimas. Kun. B. Zdanavičius šventojo Lietuvos kunigaikščio 
gyvenimą pavaizdavo 4 veiksmų dramoje “Šventame Kazimie- 
re". Apsigyvenęs Los Angeles mieste aktorius Juozas Kaributas 
sutiko pastatyti šią dramą parapijos scenoje. Scena buvo reikia- 
mai apšviesta. Spalvingi epochos kostiumai buvo išnuomoti Hol- 
lywood'o sceninių rūbų krautuvėse. Vaidinimas ivyko 1954 m. ko- 
vo 27 ir 28 d.d. Vaidinimą rengė ir globojo parapija. 


Režisavo aktorius Juozas Kaributas. Dekoracijas piešė Ste- 
pas Makarevičius. Vaidino J. Kaributas, A. Deringienė, K. Šeš- 
kevičius (vėliau Šakys; jis vaidino šv. Kazimierą) K. Galiū- 





Prof. Mykolui Biržiškai įteikiama visos Amerikos lietuvių piniginė dovana. 
Iš kairės į dešinę stovi: A.ftukienė, kun. kleb. J. Kučingis, J. Uždavinys, prof. 
M. Biržiška, E. Biržiškienė, B. Gediminas, A. Dėringienė, K. Lukšys ir A. 
Dabšys. 

nas, A. Dabšys, V. Mikuckytė, Galiūnaitė, Razutytė, R. Prižgintas, 
L. Zaikienė, B. Seliukas, V. Jasiulionis, J. Petruškevičius, J. Rai- 
bys, Kades, L. Niuniava, J. Girskis. R. Kilmonytė išpildė šokė- 
jos role. Sufleriavo Gr. Raibienė. 

"Tokio pobūdžio vaidinimo“, rašė Lietuvių Žinios, “lietuvių 
kolonija dar nebuvo mačiusi. Už tai garbė tenka Juozui Karibu- 
tui, kuris, žinodamas mūsų kolonijos ypatingas sąlygas, nesu- 
abejojo imtis šio didelio darbo”. 

Beveik visas aktorių sąstatas buvo iš parapijos choro arba 
iš tautinių šokių grupės, kur ir susibūrė jaunas, aktyviausias 
kolonijos elementas. 

Iškilo svarbi problema įrengti bažnyčioje papildomų suolų 
160 žmonių. “Suolų vajus“, atnešęs per 2 mėnesius 3,000 dol., iš- 
sprendė tą problemą be pagrindinės skolos didinimo. Elektroni- 
nių varpų įtaisymui lėšas suaukojo Johana Mačernis, dr. Wm. 
Graska (didelis parapijos rėmėjas) ir Barbora Tunyla. 

I įsisteigusį prof. M. Biržiškai ekonomiškai paremti komi- 
tetą iždininku įėjo klebonas kun. J. Kučingis. Nors aukos buvo 
renkamos visoje Amerikoje, didžiausia dalis buvo suaukota ma- 
žiausios kolonijos, kaliforniškių lietuvių. 


Parapijos lietuvių dienos 


Masinius savo parengimus jau prieš pirmąjį pasaulini karą 
lietuviai vadino lietuvių dienų vardu. Dažniausiai tas lietuvių 
dienas rengdavo parapijos, nes jos buvo pajėgiausios lokaliniai 
lietuviškos organizacijos. Tai nutarta pabandyti ir Los Angeles 
mieste. Tos parapijos rengiamos lietuvių dienos tapo tradicija. 


Pirmoji parapijos surengta lietuvių diena buvo 1954 m. rug- 
piūčio 1 d. erdviose Breakfast klubo patalpose. Programoje buvo 
žymaus Los Angeles visuomenininko, jau senyvo adv. Joseph 
Scott žodis. Dabar jau miręs, tas kalbėtojas savo laiku pagar- 
sėjo kova dėl Airijos laisvės. Lietuvių reikalus jis suprato, jų 
kova dėl laisvės jam imponavo. Šventėje dalyvavo ir jo sūnus 
San Pedro parapijos klebonas prelatas George Scott, ištikimas 
nuo to laiko lietuvių bičiulis. Kalbėjo dar vyskupas V. Brizgys, 
kuriam pasitaikė jau trečią kartą važiuoti pro Los Angeles. Dai- 
navo solistė sopranas Florencija Korsakaitė, parapijos choras, va- 
dovaujamas muz. B. Budriūno, ir šoko tautinių šokių supe ve- 
dama Liucijos Zaikienės, 

Parapijos rengiamų Lietuvių Dienų dalyviai 


v 





Sen. Knowland dalyvauja parapijos rengiamoje Lietuvių Dienoje. Iš kairės į dešinę stovi: Mr. Shatuk, I. Medziukas, K. Luk- 


šys, Rita Madziukaitė-Bureikienė, A. Gustaitis, Sen. Knowland, L. Valiukas, O. Sumantaitė-Vaišnienė, A. Dabšys, Mr. Johnson, 
J. Kojelis ir dr. G. Valančius. 





Sol. Florence Korsak savo talentu daug prisidėjusi prie parapijos parengimų. 
Iš kairės į dešinę stovi: Mrs. Lombardi, kun. kleb. J. A. Kučingis, F. Korsak, 
sol. J. Lombardi, Rūta Lee-Kilmonytė, komp. B. Budriūnas, Alice Datts ir Mr. 
Lockwood. 


Nesuklysta laukiant didžiulio lietuvių suėjimo. Šventėje da- 
lyvavo per 1000 dalyvių. Tai buvo dar nebūtas masinis lietuvių 
suėjimas Los Angeles mieste. Šventę pastebėjo ir paminėjo di- 
džioji Los Angeles spauda. Populiarusis amerikiečiuose lietuvių 
dienos kalbėtojas adv. J. Scott sukėlė savo pasirodymu ameri- 
kiečių susidomėjimą. Buvo ir atrakcija nuotraukoms: žymaus lie- 
tuvių olimpinės krepšinio komandos kapitono Prano Lubino žmo- 
na dalyvavo lietuvių dienoje autentišku tautiniu lietuvišku kos- 
tiumu. 

Vėlesnių lietuvių dienų ir šv. Kazimiero minėjimų repertua- 
ruose ėmė rodytis žymiausios lietuvių vokalinės jėgos: S. Ba- 
ranauskas, Stempužienė, Bičkienė, Liustikaitė, D. Stankaitytė, 
Krištolaitytė, V. Kojelienė, A. Brazis, F. Korsakaitė ir kt. Į šven- 
tę pradėjo sueiti ir per 2000 dalyvių. Tradicinė vieta visą lai- 
Ка buvo spalvingas Breakfast klubas. 

Parapijos lietuvių dienos įvedė ir meno parodų naujieną. To- 
kiose parodose dalyvavo daug garsių lietuvių menininkų: Gal- 
dikas, Šapkus, Pautienius, Bagdonas, Stančikaitė, Tamošaitienė. 
Taip pat buvo organizuotos vietinių mėgėjų menininkų parodos. 

Tie masiniai parapijos rengti lietuvių suėjimai įvedė į lie- 
tuvių tarpą ir Zymiuosius amerikiečių politikos asmenis. Lietu- 
vius atlankė ir savo žodį jiems tarė buv. Kalifornijos senatorius 
W. Knowland, senatorius Kuchel, kongresmanas Lipscomb ir kt. 


Parapijos vikarų pasikeitimas 


1955 m. į Los Angeles arkivyskupiją atvyko du jauni lietu- 
viai kunigai. Abu buvo ką tik baigę Šv. Grigaliaus universite- 
tą Romoje. Tai buvo kunigas dr. Algirdas Olšauskas ir kun. dr. 
Antanas Bučmys. Teikiant vietą dar mekai mokančiam anglų 
kalbą kun. A. Bučmiui, beveik šešerius metus ėjęs vikaro parei- 
gas kun. V. Siliauskas nuo lapkričio 15 d. buvo perkeltas į Ca- 
marillo parapiją vikaru. Lapkričio 13 d. parapijos choras suren- 
gė jam šaunias išleistuves. Kun. V. Šiliauskas dėl savo būdo sa- 
vybių, kuklumo ir tylios, našios veiklos buvo labai mėgstamas 
parapijoje. | 

Kun. Algirdas Olšauskas buvo paskirtas pirma і Hawthorne, 
1 Laguna Beach ir vėliau į Venice parapiją vikaru, о 1965 metų 
pabaigoje perkeltas į Los Angeles Švč. Jėzaus Širdies parapiją. 

Tuo laiku dar vienas lietuvis kunigas apsigyveno netoli Los 
Angeles. Tik 1953 m. atvykęs iš Argentinos, kunigas Antanas Va- 
liuška trumpą laiką dirbo Seatle ir Portland vyskupijose. Iš ten 
jis atvyko į Monroviją (netolimas nuo Los Angeles miestelis), 
kur gavo vikaro vietą. 

Nuolatinis parapijos talkininkas buvo kun. A. Rubšys, dės- 
tęs tada Šv. Raštą ir Bažnyčios istoriją didžiojoje San Diego ku- 
nigų seminarijoje. 

Ir šiaip visi lietuviai kunigai vienaip ar kitaip talkino Šv. 
Kazimiero parapijai. Ypač veiklus buvo kan. K. Steponis, pa- 
mokslininkas ir atlaidų vedėjas. Parapijos vikaras dažnai buvo 
kelių organizacijų dvasios vadu: Šv. Vardo, ateitininkų, katali- 
kių moterų, skautų, skaučių, vyčių ir kt. 


Savaitgalio mokykla 

| 1949 metais pradėta sekmadieninė, arba savaitgalio, mokyk- 
la, 1954 metais jau buvo stipri lietuviško švietimo institucija. 
Ja lankė 42 mokiniai. Mokyklai vadovavo jos ištikimas mokytojas 

Sen. T. Kuchel su savo žmona aplanko šv. Kazimiero parapiją 


ir rėmėjas Vytautas Tamulaitis, vėliau tragiškai žuvęs, suvažinė- 
tas automobilio ir visos lietuvių kolonijos nuoširdžiai apgailė- 
tas. Mokytojavo: Ona Razutienė, Adelė Balsienė, Salomėja Ny- 
erges-Juškaitė, Hermanas Tumas, kun. V. Siliauskas ir Kazys Ba- 
rauskas (prof. M. Biržiškos žentas, žymus lituanistas, netrukus 
miręs dėl širdies smūgio). 

Mokykla dirbo sekmadieniais su mažaisiais ir šeštadieniais 
su aukštesniųjų klasių mokiniais. 

Mokytojų sąstatui keičiantis, mokytojais dirbo dar A. Dūdie- 
nė ir D. Karaliūtė. 

Tėvų komitetą tam sezonui sudarė K. Prišmantas — pirmi- 
ninkas, K. Šeškevičius, V. Mikuckis, M. Vyšniauskas ir A. Vala- 
vičius — nariai. 

1956 m. gruodžio 30 d. šeštadienio mokyklos mokiniai da- 
lyvavo kalėdinėje tautų pasirodymo programoje Disneyland'e. 

Pasirodymas buvo gerai įvertintas. Mokykla laimėjo pagyri- 
mo lakštą, o klebonas Walt Disney asmeninį laišką, kuriame jis 
išreiškė džiaugsmą galėjęs pamatyti lietuviškus šokius ir išgirs- 
ti lietuvių kalėdines giesmes. 

PAZANGOS MOZAIKA 


Pirktas namas klebonijai 


Greta parapijos sklypo stovėjo dviejų aukštų, keturių butų 
namas, priklausąs parapijos fundatoriui ir rėmėjui Danieliui 
Slėniui. Ant 50 pėdų pločio ir 170 pėdų ilgio sklypo buvo dar 
keturi garažai. Sklypas buvo tarp gatvės ir važiuojamo tako. 

Klebonui susitarus su D. Slėniu ir vyskupijos atstovui tam 
susitarimui pritarus, kilo sumanymas praplėsti parapijos žemę, 
nuperkant D. Slėnio nuosavybę. Į naujai nupirktą namą būtų 
perkelta klebonija. Patogi tų dviejų nuosavybių padėtis jungė jas 
į vieną. Už šią nuosavybę buvo sumokėta 34,000 dol. 

Lygindamos skurdų, lentomis apkaltą namelį, kur kleboni- 
ja rado savo pirmąją pastogę, su gražiais naujos klebonijos na- 
mais, Lietuvių Žinios reiškė savo džiaugsmą, kad kunigai, dirbą 
parapijos dvasinei gerovei, susilaukė tinkamos vietos gyventi. 


Marijos statula 


1954 metai buvo dedikuoti Marijai. Metams baigiantis, gruo- 
džio 5 d., dešiniame šone prie įėjimo į bažnyčią Stanislovo ir 
Monikos Slaterių fundacija buvo pastatyta marmurinė Marijos 
statula. 








Stanislovo ir Monikos Sliaterių padovanota Marijos statula 1954 metais 
Marijos Metams atminti 


Ta statula, paaukštinta and pedestalo, organiškai sutapo su 
visu architektūriniu bažnyčios ansambliu. Labiausiai statula su- 
tapo su bažnyčia idėjiškai, tai lyg šv. Kazimiero mėgstamiausios 
maldos “Omne die dic Mariae“ atkartojimas. 

Lygiai tą pat mintį gali turėti ir Vilniaus Aušros Vartų Ma- 
rijos atvaizdas virš bažnyčios paradinių durų. 

Specialią konferenciją apie Mariją pravedė kun. J. Kidykas, 
S. J. Statulą pašventino ir žodį tarė vyskupas T. Manning. 


Antano ir Agnes Gylių fundacija 


1955 metai atskleidė kitą įdomų, parapijos sudėtį ir istori- 
ją turtinantį lapą. 

Antanas ir Agnes Gyliai, 1953 metais atvykę iš Čikagos į 
Los Angeles, nusipirko namus 2901 Griffith Park bulvare, tik 
per vieną sklypą nuo naujosios bažnyčios. Šiuos namus ir skly- 
ра, nuosavybę įvertinus 12,500 dol., Gyliai perleido Šv. Kazimie- 
ro parapijai, gavę vyskupijos patvirtintą parapijos pasižadėjimą 
duoti jiems butą parapijoje iki jų gyvos galvos arba tolygios 
vertės butą kur kitur. Buto vertės ekvivalentu buvo paimta bu- 
to nuomos kaina 75 dol. mėnesiui, apmokant pataisymus, šildy- 
mą, vandenį ir apšvietimą. 

“Jie tapo žymiausiais parapijos fundatoriais, ir jų vardai 
liks aukso raidėmis įrašyti į Los Angeles lietuvių parapijos isto- 
гіја”, rašė Lietuvių Žinių nr. 12. “Тік jų dėka šiais metais, jei 
pavyks gauti lietuvaičių seselių, prie mūsų bažnyčios apsigyvens 


Antanas ir Agnes Gyliai vie- 
ni iš žymiausių šv. Kazimie- 
ro parapijos geradarių. 

trys vienuolės, kurios ves vaikų darželį, dirbs savaitgalio mo- 
kykloje ir padės kunigams pastoracijos darbe”. 

Gylių paaukotas namas buvo pritaikytas vienuolynui. Mar- 
gareta Zalvis būsimojo vienuolyno baldams nupirkti paaukojo 
900 dol. Kiti suaukojo įvairių baldų, lovų, spintų, kėdžių, stalų, 
šaldytuvų, paklodžių ir kt. 

1955 m. rugpiūčio 31 d., trys kazimierietės seselės iš Čika- 
gos, Ш., atlydėtos kongregacijos generalinės patarėjos sesers M. 
Anastazijos, atvyko į Los Angeles darbuotis Šv. Kazimiero pa- 
rapijoje. Tai buvo to mažojo vienuolyno viršininkė sesuo M. 
Ancilla, sesuo M. Salvatora ir sesuo M. Raymonda. Pedagoginis 
kongregacijų darbas labai populiarus Los Angeles vyskupijoje. 
Lietuvaičių kazimieriečių vienuolija buvo jau septyniasdešimto- 
ji užregistruota kitų kongregacijų tarpe. 

Gyliai neilgai gyveno naujoje vietoje kartu. 1956 m. liepos 
15 d. mirtis pakirto 77 metus beeinantį Antaną Gylį. Jis mirė 
po ilgesnės ligos. Lietuvių Žinios (nr. 13-14) jį pavadino “pa- 
rapijos seserų namo fundatoriumi". Po trejų mišių ir ekzekvijų 
ir klebono kun. J. Kučingio atsisveikinimo žodžio velionis buvo 
išlydėtas į Čikagą, kur liepos 21 d. iš Šv. Jurgio bažnyčios pa- 
laidotas Šv. Kazimiero kapinėse. 


Mokyklos veikla 


1955 metais šeštadienio mokykla birželio 10 d. labai iškil- 
mingai baigė mokslo metus. 

Baigimo pažymėjimus įteikė prof. Mykolas Biržiška. J. 
Gliaudos vaidinimas vaikams “Tėviškėlė už kalnų“ buvo įtrauk- 
tas į iškilmių programą. Veikalą režisavo akt. Juozas Kaributas, 
tautinius šokius tvarkė mokytoja Ona Razutienė, baleto parti- 

jas parengė balerina Bandzevičiūtė-Kozeniauskienė, muziką pa- 


ponavo Ona Barauskienė, spalvingas dekoracijas nupiešė dail. 
Ada Korsakaitė. 

Retai kada vaikų parengimui čia buvo sutelkta tiek meno 
žmonių. Tai buvo tikra kolonijos dėmesio savo mokyklai de- 
monstracija. 

Tais metais Vytautui Tamulaičiui bevedant šeštadienio mo- 
kyklą, joje mokytojavo mokytojos Ona Razutienė, Birutė Čiur- 
lionienė, Adelė Balsienė, kun. Antanas Bučmys ir sesuo M. Sal- 
vatora. 


118 


Suskirstytą į keturius skyrius šeštadienio mokyklą 1956 m. 
rudenį lankė 36 mokiniai. Vaikų darželis, nuo 1955 m. vedamas 
kazimieriečių seserų, 1955-56 metų sezoną baigdamas, turėjo 18 
vaikų; 1956 metus pradedant pavasarį darželį lankė jau 31 vaikas. 


Parapijai reikia mokyklos 


Parapijos skolų kreivė nulinko iki 34,000 dol. Parapija turėjo 
naują bažnyčią, atremontuotą salę, klebonijos namus, vienuoly- 
ną, namą vaikų darželiui ir nemažą plotą žemės statyti automo- 
biliams. Parapijos mokyklos pastato aktualumas jau buvo realiai 
jaučiamas. 

“Parapija be savo mokyklos kaip šeima be vaikų“, pareiškė 
savo planus klebonas kun. J. Kučingis (Draugas, 1955 m. rug- 
sėjo 23 d.). Tai buvo planas reguliarios parapijos pradžios mo- 
kyklos, kur vaikai lankosi reguliariai, kur ir lietuvių kalba dės- 
toma kasdien. 

Tas pirmasis klebono pareiškimas apie parapijos komplek- 
so baigimą (bažnyčia, mokykla, salė, klebonija, vienuolynas) 
atitiko parapijos augimo dinamiką. 





Senoji klebonija — pirmosios šv. Kazimiero parapijos mokyklėlės patalpos. 
čia 1956 m. buvo atidarytas pirmasis skyrius. 

Choro veikla 


Parapijos choras, muz. B. Budriūno vadovaujamas, vis tobu- 
lėjo. Choro sąstate buvo 50 choristų. 1955 metais choro pirmi- 
ninku buvo išrinktas Algis Raulinaitis ir tose pareigose, kasmet 
perrenkamas, išbuvo visą dekadą, iki 1964 metų, kada dėl laiko 
stokos pasitraukė, užleisdamas pirmininkavimą А. Valaičiui: 
1965 metų rudenį Algis Raulinaitis vėl perėmė vadovauti chorui. 


Parapijos choro vadovai buvo: Bronė Starkienė, sesuo Asi- 
zija, Johana Gražytė-Slakienė, Anicetas Šlapelis, Juozas Ąžuo- 
laitis, Antanas Skridulis, Juozas Strolia (laikinai) ir Bronius 
Budriūnas. 

1956 metais choras dalyvavo Čikagoje surengtoje dainų šven- 
tėje. Toje šventėje choro vadovas muz. Br. Budriūnas buvo ir 
vienas iš dainos šventės dirigentų. 

Per tą laikotarpį choras aktyviai dalyvavo parapijos ir ko- 
lonijos šventėse dažnai su nauju ir įdomiu repertuaru. 


Parapijai penkiolika metų 


Per tą laiką parapijoje dirbo kunigai: Malakauskas, J. Ta- 
mulis, L. Jankauskas-Jankus, V. Šiliauskas ir A. Bučmys. Dauge- 
lis kunigų svečių pasakė pamokslus. Рег 1955 metus buvo išda- 
linta 25,000 komuniju. Per penkiolika metų buvo pakrikštyta 
134 kūdikiai, sutuokta 54 poros, palaidota 75. Buvo ir konver- 
titų. 

Keli vietos vyskupai ir du lietuviai vyskupai lankė bažny- 
сіа ir pasakė pamokslus. 

Parapijos salė ir kitos parapijos patalpos per vienus tik me- 
tus turėdavo per 200 didesnių ar mažesnių susirinkimų, paren- 
gimų, posėdžių. Apie parapiją sukosi ne tik religinis, bet ir vi- 
suomeninis kolonijos gyvenimas. Nepaprasta parapijos vadovo to- 
lerancija visiems lietuviams visus traukdavo ne tik į bažnyčią, 
bet ir į parapijos “turgeli” kur jie būriuodavosi, pirkdavo kny- 
gas ir kitokią spaudą, dalindavosi naujienomis, pasikalbėdavo. 

Parapijos žinioje buvo jau apie 3000 lietuvių, iš.kurių 1184 
buvo nuolatiniai savo bažnyčios lankytojai ir rėmėjai. Buv. 


tremtinių buvo per 200 šeimų (1956 m.). Sekmadieniais jau bu- 
vo laikomos ketverios mišios, kurių klausė рег 1,000 „žmonių. 

1956 m. šv. Kazimiero mokykla pradėjo kurtis nuo pirmojo skyriaus. štai pirmieji to skyriaus mokinukai. 


Daug kitataučių, bažnyčios kaimynų pagal jų gyvenamą vietą, 
lankė lietuvių bažnyčią. 

Per penkiolika metų parapijos komitetui pirmininkavo: A. 
J. Malinauskas, J. Strongis, Z. Kruminas, Pranas Žukauskas ir 
Pranciškus Speecher. 


Pranciškus Speecher 


Pranciškui Speecher'iui teko pareiga ir garbė būti nuolatos 
perrenkamam pirmininku visą dekada ir tose pareigose įeiti į si- 
dabrinį parapijos jubiliejų. 

Gimęs 1899 m. Newark, N. J., P. Speecher lankė James ka- 
talikų mokyklą ir rengėsi juvelyro karjerai. Nuo 1937 iki 1947 
jis gyveno Čikagoje, kur vertėsi įvairiais bizniais, buvo vienos 
pilstymo kompanijos rajono prievaizdas. 1947 m., atvykęs į Los 
Angeles, įsitraukė čia į nekilnojamo turto pirkimo - pardavimo 
verslą, gavo brokerio laipsnį ir verčiasi tuo. 

1930 m. liepos 3 d. Čikagoje vedė Nancy Grigaliūnaitę, ku- 
ri, vėliau, Los Angeles, vedė ir veda kosmetikos kabinetą. 

Nuo pat jaunystės P. Speecher buvo artimas mažajai sce- 
nai. Jis dainavo visoje eilėje operečių, choruose ir solo. 

Šv. Kazimiero parapijoje jis įsitraukė į daugelį parapijinių 
organizacijų, Šv. Vardo draugiją, Vyčių kuopą ir parapijos komi- 
teto veiklą, visur įnešdamas savo iniciatyvą ir patyrimą. 


Organizacijos 


Artimesnės bažnyčiai organizacijos buvo: parapijos komite- 
tas (pirm. Pr. Speecher), A. L. R. K. Federacijos skyrius (pirm. 
teis. Vincas Kazlauskas), A. L. R. K. Susivienijimo kuopa (pirm. 
inž. J. Kiškis), Šv. Vardo draugija (pirm. P. Žukauskas), Ka- 
talikių moterų sąjungos kuopa (pirm. Stela Žukauskienė), Lie- 
tuvos Vyčių kuopa (pirm. P. Barkauskas), ateitininkų draugo- 
vė (pirm. rašytojas J. Tininis). 


Pavyzdys kitiems 
Šv. Kazimiero parapijos Los Angeles mieste penkiolikos me- 
tų rekordai rodo nepaprastai kūrybingą veiklą. Prieš penkiolika 


metų prelatas J. Maciejauskas su ašaromis prašė leisti jam or- 

J. E. Kardinolas Mcintyre 1957 m. Lietuvos Vyčių Seime. Priešais klūpo garsusis krepšininkas Frank Lubinas, Leonardas Va- 
liukas, Seimo rengimo pirmininkas ir parapijos komiteto pirmininkas Pranas Speecher. Kairėje stovi Rūta Lee-Kilmonytė. 


ganizuoti kuklų maldnamį lietuviams, o pirmoji bažnytinė rink- 
liava buvo tik keli doleriai, bet vėliau lietuvių parapijos kles- 
tėjimas ėmė imponuoti ne tik saviesiems, bet ir svetimiesiems. 
Arkivyskupijoje buvo daug senų parapijų, sunkiai finansiškai 
besiverčiančių. Lietuvių gyvybingumas, religinis entuziazmas, or- 
ganizuotumas buvo lyg koks naujas elementas arkivyskupijoje, 
statytinas daug kam darbštumo ir organizuotumo pavyzdžiu. 


Su tokiu moraliniu ir materialiniu balansu įžengė parapija 
į savo šešioliktuosius metus, papuošusi Lietuvių Žinias dail. Ados 
Korsakaitės titulinė vinjete. Laikraštėlio tiražas jau pasiekė 
1000 egz. Tai reiškė, kad apie trys tūkstančiai lietuvių vienu 
ar kitu būdu turi ryši su parapija. 


Mirties siautėjimas 


Pagaliau mirtis ėmė šienauti Los Angeles lietuvių kolonijo- 
je ir parapijoje. 1955 m. rugsėjo 15 d. tragiškai mirė prof. My- 
kolo Biržiškos žmona Bronislava Biržiškienė. Ji buvo palaido- 
ta iš Šv. Kazimiero bažnyčios Los Angeles Kalvarijos kapinėse. 


Netrukus mirtis išplėšė antrą Biržiškų šeimos narį, profe- 
soriaus žentą Kazi Barauską, uolų visuomenininką, mokyklos ve- 
dėją ir mokytoją, aukštesniosios lietuvių lituanistikos mokyklos 
Los Angeles iniciatorių. Dar nenutilus Bronislavos Brižiškienės 
gedulo varpams gausti, Kazys Barauskas mirė lapkričio 24 d., 
širdies smūgio pakirstas. Jis paliko našlę Oną Biržiškaitę-Ba- 
rauskienę su trimis mažamečiais vaikais. 


“Retai kada likimo smūgiai kerta taip koncentruotai", rašė 
kun. Stasys Yla savo knygoje “Dievas sutemose", Autorius va- 
dina profesorių Mykolą Biržišką “kančių nuskaidrinta asmeny- 
ре”. 

Klebonas kun. J. Kučingis artimai bendravo su profesorium 
M. Biržiška. 

“Profesorius Biržiška nuo pat atvykimo į Los Angeles akty- 
viai dalyvavo parapijos gyvenime. Keletą kartų per metus ėjo 
sakramentų. Savo ligos metu dviem atvejais priėmė paskutinius 
sakramentus. Jį grįžti į tikėjimą paskatino jo geras draugas 
vysk. M. Reinys...". 

Toliau dėsto klebonas kun. J. Kučingis kun. S. Ylos kny- 
goje: 

“Mirus žentui K. Barauskui, jisai vaikaičiams tapo tikru tė- 
vu ir mokytoju. Pats mokė juos poterių namuose, rūpinosi pa- 
ruošimu sakramentams, atvežimu į mokyklą". 

1956 m. gegužės 22 d. mirė Steponas Deringis, sulaukęs tik 
41 metų amžiaus. Jis buvo choro pirmininkas, bažnyčios fun- 
datorius, entuziastingas visų parapijos darbų talkininkas. Sun- 
kiai susirgęs tų metų kovo mėnesį, jis buvo reikalingas dažnų 
kraujo transfuzijų. Daug parapiečių aukojo jam savo kraują. 

Vasario 28 d. dėl širdies smūgio mirė bažnyčios fundatorius 
Kazimieras Ačas, sulaukęs 63 metų amžiaus. 

Pranciškus Dirgėla, stambus bažnyčios fundatorius, savo il- 
gos ligos bėgyje per parapijos laikraštėlį dėkojo artimiesiems 
ir kan. K. Steponiui už palaikymą jo ligos metu. Jis net pasi- 
džiaugė grįžtančia sveikata. Tačiau rugpiūčio 6 d. 72 metų 
amžiaus parapijos veikejas-veteranas mirė. Jis davė daug “аї- 
fidavit'u" tremtiniams atvykti Amerikon, kur jis pats išgyveno 
per 50 metų. 

Lapkričio 29 d. mirė parapijos veiklos pionierė Elzbieta 
Morkienė, sulaukusi 90 metų amžiaus. Ji buvo parapijos garbės 
fundatorė, pirmoji atėjusi su stambiomis aukomis parapijos kū- 
rimosi metu 1941 metais. 

1957 m. sausio 9 d. mirė Charles Fiedler, vokiečių kilmės 
parapijos rėmėjas. 1941 metais jis veltui įrengė pirmąją senąją 
lietuvių bažnyčią prie Third Avenue, o naujajai bažnyčiai pada- 
rė ir padovanojo didįjį altoriaus kryžių ir sakyklą. Būdamas ge- 
ras dailidė ir turėdamas savo dirbtuvę, jis meistriškai padarė 
tas dovanas. Jis priklausė parapijos tretininkams. 

Tais pat metais, balandžio 2 d., mirė Danielius Slėnis, gar- 
bės fundatorius, komiteto ir kitų parapinių organizacijų narys, 
daugelio sumanymų rėmėjas. Per šešerius metus jis patarnavo 
šv. Mišioms. Daugeliui tremtinių padėjo atvykti Amerikon. Sa- 
vo rankomis (jis buvo stalius) padirbo bažnyčiai ir parapijai 
daug baldų. Mirė sulaukęs seno amžiaus. 


Legislatūros įvertinti parapijos nuopelnai 


Slegiantį daugelio mirčių įspūdį atsvėrė nuolatinė parapijos 
pažanga. 

1958 m., minint 500 metų šv. Kazimiero gimtadienio jubilie- 
jų, Kalifornijos kongresas (Assembly) ir Kalifornijos senatas 
priėmė tam tikrą jungtinę rezoliuciją. Rezoliucija buvo priim- 

Los Angeles miesto valdybos narys E. E. Debs įteikia šv. Kazimiero parapijai miesto valdybos rezoliuciją. Pirmoje eilėje iš 
kairės į dešinę stovi: P. Speecher, kun. kleb. J. A. Kučingis, V. Račius, E. E. Debs, Konsulas dr. Bielskis, prof. M. Biržiška, 


Mrs. O. Bielskienė ir adv. J. Burke. Antroje eilėje: S. Grasska, B. Dudor, P. Gražis, V. Mikuckis, L. Balsys, K. Prišmantas ir 
B. Papšys. 





ta sausio 24-25 d.d. ir kovo 3 d. per Šv. Kazimiero šventę i- 
teikta parapijos klebonui. 

Rezoliucijoje iškeliama Lietuvos laisvės tragedija, sveikina- 
mi Kalifornijos lietuviai per “vienintelę lietuvių parapiją Vaka- 
ruose" ir reiškiama viltis, kad istoriškai sena ir Žymi lietuvių 
tauta vėl atsikursianti savo nepriklausomą valstybę. 


Tai yra tų metų senato rezoliucija nr. 74 ir Assembly re- 
zoliucija nr. 78, priimtos jungtine legislatūros organų rezoliu- 
cija. Tai buvo didelis parapijos moralinis įvertinimas. 


1958 m. vasario 28 d. Los Angeles miesto taryba (City 
Counsel) priėmė panašią rezoliuciją. Rezoliucija buvo adresuota 
parapijai ir ja parapija buvo iškelta pavyzdingu veiksniu, puo- 
šiančiu Los Angeles miestą. 

Taip pat ir Los Angeles apskrities valdybos narys Ernest 
Debs, senas lietuvių bičiulis ir dažnas parengimų svečias, pasiū- 
lė rezoliucijos forma atžymėti lietuvių parapijos nuopelnus. Re- 
zoliucija buvo priimta, ir pats E. Debs įteikė ją minėjimo šven- 
tėje. 


Pianavimas ir plano vykdymas 


Parapijos komitetas įžengė į naujus metus su šiais suma- 
nymais: surengti šv. Kazimiero minėjimą, metinį bazarą, lietu- 
vių dieną, įdėti salėje naujas grindis, naujas duris, nupirkti sce- 
nai užuolaidas, pataisyti salės laiptus, pataisyti klebonijos se- 
ną namą, išdažyti bažnyčią iš lauko, prikalti prie bažnyčios mar- 
murinę lentą su bažnyčios pavadinimu. 

Skelbti tokį darbų sąrašą ateinantiems metams tapo komi- 
teto tradicija. Tie sumanymai ir tie darbai neturėjo kreditų iš 
reguliarių bažnyčios pajamų. Tiems darbams turėjo būti atski- 
ros aukos, atskiri mecenatai. 

Parapijos komitetas beveik visada buvo 15 asmenų. Nuo 
1955 metų buvo nuolatos perrenkamas pirmininku Pranciškus 
Speecher. Komitete 1958 metais buvo: P. Barkauskas, E. Bart- 
kus, J. Butkus, B. Papšys, K. Prišmantas, J. Petrauskas, V. Ra- 
čius, K. Šakys ir V. Mikuckis. 

Kai kurie parapijos salėje parengimai būdavo organizuoja- 
mi bendrai parapijos ir kurios nors organizacijos, pav., Kristaus 
Karaliaus šventė būdavo organizuojama A. L. R. L. Federacijos 

skyriaus ir remiama parapijos; 1957 metais, Motinos dieną, ge- 
gužės 12, buvo iškilmingos pamaldos bažnyčioje su tai dienai 
pritaikintu pamokslų, salėje Marija Gliaudiene skaitė paskaitą 
ir šeštadienio mokykla parengė gražią meninę programos dalį. 


Atvyksta kanauninkas Antanas Steponaitis 


1957 m. birželio 16 d. į Šv. Kazimiero parapiją atvyko iš 
Peorijos vyskupijos kan. Antanas Steponaitis. Peorijos vyskupi- 
joje jis ėjo kapeliono pareigas. Gimęs 1883 metais, kanauninkas 
buvo spalvinga seno visuomenės veikėjo ir rašytojo - kroniki- 
ninko figūra. 


Šveicarijos universitetų auklėtinis, gavęs ten filosofijos li- 
cenciato laipsnį, kanauninkas nuo pat jaunatvės įsitraukė į vi- 
suomeninę - politinę lietuvių veiklą. 1917 m. jis rūpinosi Rusi- 
jos lietuviais kariais, patekusiais į vokiečių nelaisvę. Jis buvo 
priešnepriklausomybiniais laikais lietuvių užsienio informacijos 
tarnyboje. Grįžęs į nepriklausomą Lietuvą, 1922-26 metais buvo 


c 


Vilkaviškio kurijos kancleris; vėliau Kauno sunkiųjų darbų ka- 





1958 m. kan. Antano Steponaičio kunigystės 50 metų jubiliejaus banketas 
parapijos salėje. Kalba pats jubilijatas. Kairėje sėdi prof. M. Biržiška ir 
kun. kleb. J. A. Kučingis, kitoje pusėje kan. K. Steponis ir kun. A. Valiuška. 

Kun. Raymondas Saplis savo primicijos banketo metu šv. Kazimiero salėje. 
Iš kairės į dešinę sėdi: adv. J. Peters, Ona Saplienė, kun. R. Saplis, kun. kleb. 
J. A. Kučingis ir K. Saplis. 


lėjimo kapelionas, 1941 m. Kybartų klebonas. Tremties metu kle- 
bonavo Neumarkte ir Ingolstadte. 1950 metais atvyko i Peorijos 
vyskupiją, Illinois, kur ėjo įvairias pareigas pastoraciniame pa- 
rapijos darbe. Šv. Kazimiero parapijoje kanauninkas tapo para- 
pijos pagalbininku-asistentu ir kazimieriečių seselių kapelionu. 

Kan. A. Steponaitis buvo spaudos žmogus. 1937 metais jis 
išleido studiją apie Mindaugą ir Vakarus ir apžvalgą “Katalikų 
Veikimo Centrą 1928 т.”. 1939 metais pasirodė jo studija “Lie- 
tuvių veikla Šveicarijoje“. 1962 metais išėjo jo stambus veika- 
las “Tėvynėje ir pasaulyje”. 

Išbuvęs penkerius metus Rock Island'e, klebono kun. J. Ku- 
čingio parūpintais dokumentais per vyskupiją kanauninkas at- 
skrido į Los Angeles birželio 13 d., savo vardinių dieną. Čia 
jis susitiko su broliu, su kuriuo nesimatė 30 metų. Vėliau 
klebono kun. J. Kučingio jam buvo sudarytos palankios sąly- 
gos rašyti jo seniai suplanuotą veikalą “Tėvynėje ir pasaulyje”. 

Knyga pasirodė beveik prieš pat kanauninko mirtį 1962 me- 
tais. Tai plačiai dokumentuota knyga, apimanti ne tiek asme- 
ninius autoriaus atsiminimus (jų labai nedaug), kiek įvairius 

lietuvių tautos veiklos etapus. Toje knygoje autorius atskleidė 
daugelį Lietuvos gyvenimo aspektų ir detalių, dar neliestų kitų. 
Lietuvių spaudos knyga buvo įvertinta labai palankiai, tačiau ne- 
visų atsiliepimų autorius sulaukė. 

“Dievas davė man netrumpa amžių“, rašė savo knygoje ka- 
nauninkas, “laimingai išvedęs pro karo audras ir sunkenybes". 

1958 m. parapijos salėje buvo retos iškilmės. Buvo atšvęs- 
tas kanauninko kun. A. Steponaičio auksinis kunigystės jubilie- 
jus (1908-1958). Popiežius Pijus XII atsiuntė jubiliatui apašta- 
liškąjį palaiminimą. 

Mėnesiui praslinkus parapijos bažnyčioje buvo kitos iškil- 
mės, kontrastiškos auksiniam kunigystės jubiliejui. Gegužės 4 
d. buvo kunigo Raymondo Saplio primicija — pirmosios Mišios. 

Gimęs 1922 m., baigęs geologijos mokslus magistro laips- 
niu, pasiekęs kariuomenėje leitenanto laipsnį, 1954 metais Ray- 
mondas Saplis įstojo į kunigų seminariją ir 1958 metais kardi- 
nolo McIntyre buvo įšventintas kunigu. 

MOKYKLOS SVAJONE TAMPA 
REALYBE 


Naujas pirkinys 


Tarp klebonijos ir bažnyčios, lyg savotiška barikada, sto- 
vėjo šešių butų dviejų aukštų namai. Tai buvo tame bloke, kurį 
jau valdė parapija, vienintelė nuosavybė, įsirėžusi į parapijos 
žemę. Parapijos skolai sumažėjus, buvo užsimota pirkti tą na- 
mą parapijai. Buvo galvota tuos namus paversti klebonija, o 
klebonijos patalpose įkurdinti vienuolyną. 

1958 m. rugsėjo mėn. paskelbus tą nutarimą bažnyčioje, 
pajustas tikras žmonių pritarimas parapijos vadovybės suma- 
nymui. Parapijos vadovybė seniai troško visą bloką turėti šv. 
Kazimiero globoje. Tarp gautų tam reikalui aukų stambiausia 
buvo nelietuvio, bet didelio parapijos bičiulio, netoli bažnyčios 
gyvenusio milijonieriaus Daniel ir jo žmonos Bernardinos Do- 
nohue. Auka buvo 5,000 dol. 

Kas skubiai duoda, tas dvigubai duoda  — toks buvo va- 
jaus šūkis. 

“Kas tikėjo", rašė Lietuvių Žinios, “kad, 1948 metais įsi- 
giję to bloko kampą, po dekados metų turėsime visa tą bloka?". 

Pirkinio kaina buvo 59,000 dol. Vajus buvo sėkmingas. Lap- 
kričio 23 d. buvo paskirta naujos klebonijos atidarymui. Tą die- 
ną 500 lankytojų pasirašė atidarymo knygoje. 

šv. Kazimiero parapijos dabartinė klebonija 


Naujai įsigyto klebonijos namo skola ir besikeliančio į ki- 
tą vietą vienuolyno išlaidos pakėlė parapijos įsiskolinimą iki 
60,000 dolerių. Iš Gylių paaukoto namo vienuolynas buvo per- 
keltas į buvusią kleboniją. Margareta Žalvis ir Alice Dotts, iš- 
tikima parapijos choro akompaniatorė, įtaisė altorių naujai at- 
sikeliančio vienuolyno koplyčioje. 


Parapijos mokyklos uždarymo grėsmė 


Tuo laiku parapiją užklupo sunkios ištvermės dienos. 1958 
m. Čikagoje buvo šiurpus mokyklos gaisras, kuriame žuvo 
daug mokinių. Tas baisus įvykis turėjo įtakos Los Angeles mo- 
kyklų priešgaisrinei kontrolei. Apsaugos reikalavimai buvo su- 
griežtinti ir statomos sąlygos buvo be kompromisų. бу. Kazimie- 
ro parapijos mokykla atsidūrė uždarymo grėsmėje. Priešgaisri- 
nės apsaugos reikalavimai buvo sunkiai patenkinami, namas bu- 
vo senas, nesaugus, nebuvo net išėjimo laiptų. Nebuvo saugi nė 
senoji klebonija, medinis namelis, kur buvo vaikų darželis. Prieš 
akis iškilo didelės problemos — naujos, laiko sąlygoms atitin- 
kančios mokyklos statyba. To nelaukusi, parapija buvo apsisun- 
kinusi šešių butų namo pirkimo skola. 


1959 metų pavasarį jau buvo oficialiai patirta, kad senosios 
mokyklos patalpos yra pavojingos gaisro atžvilgiu. Parapija su- 
stojo prieš dilemą: arba atsisakyti mokyklos, arba kovoti dėl 
visiško parapijos komplekso įgijimo, t. y. turėti mokyklą. Mo- 
kyklos statybai reikėjo ne tik lėšų, bet ir sklypo. Tuo tarpu 
seselės jau buvo persikėlusios į naują vienuolyną, o Agnes Gy- 
lienė sugrįžusi į savo buvusį namą. Klebonija buvo įsikūrusi 
naujai įsigytuose šešių butų namuose. Čia sutilpo klebono raš- 
tinė, priėmimo kambarys, gyvenamosios kunigų patalpos, virtu- 


vė ir kt. 


Mokyklos statybos planas 


Po ilgų svarstymų nutarta nugriauti senąją kleboniją, kur. 
buvo vaikų darželis, ir nugriauti Gylių dovanotą namą. Į Gylių 
sklypą perkelti vienuolyno pastatą, dviejų aukštų namus, pirk- 
tus iš D. Slėnio. Išilgai St. George gatvės tuo atveju atsidary- 
tų didelis plotas, kuriame sutilptų keturių klasių mokykla; buvo 

Daniel J. ir Bernardine M. Donohue dideli šv. Kazimiero bažnyčios rėmėjai, 
kurie žymiomis sumomis yra parėmę visus parapijos planus. Už savo nuopel- 
nus labdarai abu yra apdovanoti aukštais Bažnyčios ordinais. Iš dešinės į kai- 
rę stovi: Daniel J. Donohue, May Donohue, Bernardine M. Donohue ir prel. 


J. A. Kučingis. 

Ses. M. Alfreda, šv. Kazimiero parapijos mokyklos vedėja, prakasa žemę, kur bus statoma naujoji šv. Kazimiero mokykla. 


rezervuotas ir didokas sklypas mokyklos plėtrai iki aštuonių kla- 
sių mokyklos dydžio. 

1959 m. kovo mėn. arkivyskupija patvirtino mokyklos sta- 
tymo planus, paruoštus architekto William Brown. Buvo numa- 
tyta pastatyti penkių klasių mokyklą, kad kiekvienoje klasėje 
tilptų po 50 mokinių. 


Naujos mokyklos statybai nuo balandžio 5 d. buvo paskelb- 
tas mokyklos statybos vajus. Buvo pasiryžta surinkti 30,000 dol. 


“Daugiau skolintis bijome”, rašė Lietuvių Žinios (nr. 6-146), 
"ir taip mūsų pečius slegia 60,000 dol. skola”. 


Parapijos troškimui turėti savo mokyklą labai talkino ir lie- 
tuviškas sentimentas, nes ten būtinu mokymosi dalyku regulia- 
riai būtų dėstoma lietuvių kalba. Juk ir toje vargo mokykloje, 
kuri buvo salės kambariuose už scenos, lietuvių kalba buvo dės- 
toma būtinu dalykų kas mokslo dieną. Taip buvo numatyta ir 
naujoje mokykloje. Reguliarios lietuvių kalbos pamokos įgalin- 
tų mokyklą lankančius lietuviukus išmokti lietuvių kalbą geriau 
kaip neprivalomas lankymasis šeštadienio mokykloje. Regulia- 
rios mokyklos disciplina buvo skirtinga nuo šeštadienio mokyk- 
los savanoriškumo. Mokytoja Ona Razutienė buvo pakviesta dės- 
tyti lituanistinius dalykus. Be to, naujosios mokyklos patalpos 
galėtų būti panaudotos ir šeštadienio mokyklos reikalams, nes 
ir šeštadienio mokykla buvo reikalinga geresnių patalpų. 


Parapijos suteritorinimas 


1948 m., keliantis parapijai iš Trečiosios Avenue į dabartinę 
vietą, kurijos buvo numatytos tam tikros įsikūrimo sąlygos. 
Naujosios parapijos vieta neturėjo būti arčiau kaip 10 blokų 
nuo bet kurios kaimyninės parapijos. Ateityje ir reikalui esant 
Šv. Kazimiero parapija turėtų aptarnauti ir apylinkės nelietu- 
vius katalikus. 


Iš tikrųjų, bažnyčią pastačius, ją ėmė lankyti ir nelietuviai. 
Tas lankymas sukėlė kaimyninių parapijų klebonų reakciją, ir 
kai kurie klebonai net ragino savo parapiečius nesilankyti Šv. 
Kazimiero bažnyčioje. Buvo net parašyti keli skundai prieš kle- 
boną Кип. J. Kučingi. Tuo reikalu jam teko aiškintis. Nemažai 
nelietuvių katalikų norėjo priklausyti jų apylinkėje esančiai Šv. 
Kazimiero parapijai. 

Tam reikalui apsvarstyti, kurijos pavedimu, 1959 m. pava- 
sarį buvo sudaryta komisija; jos tikslas buvo ištirti sąlygas 1- 
kurti teritorinei parapijai. Į šią komisiją įėjo kaimyninių ir Šv. 
Kazimiero parapijos klebonai ir du kurijos atstovai: msgrs. 
North ir Gross. Kun. Jonas Kučingis komisijos posėdyje nedaly- 
vavo, kadangi tą pačią valandą turėjo lydėti vysk. V. Brizgį, tuo 
metu besilankantj Los Angeles, audiencijai pas kardinolą Mc- 
Intyre. 

Komisija, apsvarsčiusi visą šį reikalą, padarė išvadą, kad 
dėl per mažo tikinčiųjų skaičiaus Šv. Kazimiero parapija nega- 
linti būti teritorinė. Apie šios komisijos nutarimą buvo paintor- 
muotas ir kleb. kun. J. Kučingis, kuris taip pat pritarė komisi- 
jos sprendimui. 

Tačiau kardinolas, neatsižvelgdamas į vienbalsį komisijos re- 
komendavimą, 1959 m. gegužės mėn. 15 dieną Šv. Kazimiero 
bažnyčią paskelbė teritorine, paskirdamas jai labai mažą terito- 
riją, kurioje gyvena apie 80 nelietuvių kilmės katalikų šeimų, 
ir paliko mūsų parapijai teisę ir toliau rūpintis lietuvių dvasi- 
niais reikalais visoje Los Angeles arkivyskupijoje. Kardinolas 
savo rašte, rašytame 1959 m. gegužės 20 dieną, sako: “It is not 
contemplated that this action will change in any way the 
present function of the church to serve the Lithuanian people". 


Parapijos teritorija apėmė abi puses Monon St., Sanborn St. 
iki Sunset Drive ir Hyperion Ave. iki Monon St. 


Reakcija j kardinolo potvarkj 


Kardinolo potvarkis, pavertes parapija teritorine, kai ku- 
riu kataliki$ku organizaciju valdybu buvo sutiktas audringai. 
Kad ir neturėdamas savo organizacijų visuotinių narių susirin- 
kimų pritarimo, nei dvasios vadų sutikimo, Los Angeles lietuvių 
katalikų organizacijų komitetas, susidaręs iš tų organizacijų va- 
dovaujančių asmenų, apsijungė į bendrąjį vienetą, pasivadinusį 
komitetu Šv. Kazimiero parapijos lietuviškoms teisėms apsaugo- 
ti. Komitetui vadovavo Vincas Kazlauskas. 

Šio komiteto delegacija lankėsi pas kardinolą J. McIntyre, 
išleido du atsišaukimus į Los Angeles lietuvių visuomenę, para- 
šė kelis pareiškimus parapijos klebonui, peticiją Washingtone re- 
ziduojančiam Vatikano atstovui arkivyskupui Egidio Vagnozzi ir 
pareiškimus lietuviams vyskupams. 

Tuo klausimu buvo platokai rašoma ir lietuvių spaudoje. 
Tos akcijos įkarštyje parapijos raštinėje buvo gauti keli 
griežtoki protesto laiškai. 
Į parapijos įrikiavimą į teritorines parapijas, kai kurių re- 
aguota pagal savo temperamentą. 


Teritorinė ir tautinė parapija 


Remdamasis kardinolo raštu, parapijos klebonas pareiškė iš 
sakyklos: 

“Parapijoje niekas nėra pasikeitę, padarius Šv. Kazimiero 
parapiją teritorinę (taip kardinolo planuojama), jos status guo 
nepasikeistų. Ji ir toliau liktų lietuvių parapija, kuriai priklau- 
sytų visi lietuviai, gyveną Los Angeles vyskupijos ribose. Pla- 
nuojamos mūsų parapijos ribos saistytų tik nelietuvių kilmės 
katalikus, gyvenančius tose ribose. Mūsų bažnyčia yra toli nuo 
kitų bažnyčių ir dėl to apylinkės tikinčiųjų lankoma ir remia- 
ma, todėl kardinolas, paskirdamas jai ribas, nori teisiškai paves- 
ti jų aptarnavimą mūsų bažnyčiai". 

“Mūsų parapija iki šiol buvo tik misija. Ji neturėjo tauti- 
nės parapijos įkūrimo statuso ir dokumentų. Paversdamas ją te- 
ritorine parapija; kardinolas nori suteikti jai pilnos parapijos 
teises ir privilegijas, nepakeičiant jos buvusio status guo ir tei- 
SIN: 

“Bažnyčios vadovybė yra pakartotinai pareiškusi, kad lietu- 
vių parapija nepanaikinama. Ji liks lietuvių parapija, kol lie- 
tuviai ją lankys ir rems. Parapijai suteiktos kanoniškos teisės, 
kurių iki šiol ji neturėjo". 

Metams praslinkus po to įvykio, 1960 m. vasario 26 d., V. 
Bakūnas pažymėjo (savaitraštis Vienybė), kad: “Iki šiandien 
lietuviškame parapijos charakteryje niekas nėra pasikeitę ir ne- 
atrodo, kad bent artimoje ateityje kas pasikeistų... parapija yra 
išaugusi į didelį kultūrinį lietuvių centrą ir toks, atrodo, jis liks, 
nors nei žemės, nei namų savininkas nėra nei kun. J. Kučingis, 
nei kuris nors lietuvių komitetas ar organizacija, o bažnytinė 
vyresnybė. Visos yra tokios čia, Amerikoje, parapijos; tokia yra 
ir lietuvių Los Angeles”. 

Ir parapijai švenčiant savo sidabrinį jubiliejų, lietuviškoji 
parapijos prigimtis tebėra ta pati, be jokių nuoskaudų lietuvy- 
bei; net dar labiau akcentuota, įvedus į Mišias lietuvių kalbą. 

Los Angeles šv. Kazimiero parapijos seselių mokytojų namai - vienuolynas. šis namas priklausė p. Sleniams ir stovėjo dabar- 
tinės naujosios mokyklos vietoje. Statant mokyklą, jis buvo psrvežtas į dabartinę vietą, kurioje prieš tai stovėjo p. Gylių 
namas, o pastarasis 1959 metais buvo nugriautas. Vienuolyno kieme stovi graži marmurinė šv. Juozapo statula, dovanota Ele- 


nos Jurienės. 


Statybos įkarštis 


Tuo tarpu mokyklos statybos darbai vyko tuolydZiu žings- 
niu. Architekto W. Brown suprojektuota mokykla (A. Suther- 
land statytojas) turėjo kainuoti apie 75,000 dol. Pastatas turėjo 
talpinti penkias erdvias klases su moderniais įrengimais ir mo- 





1960 m. J. E. Kardinolas McIntyre šventina šv. Kazimiero naująją mokyklą 

kyklos raštinę. Naujam mokyklos pastatui savo vietą užleido 
vienuolyno namas. Vienuolyno namas buvo perkeltas į nu- 
griauto buv. Gylių namo sklypą. Taip pat buvo sugriautas se- 
nos klebonijos namelis, kurio pastogėje kadaise svečiavosi vys- 
kupas V. Brizgys, vyskupas V. Padolskis, vyskupas T. Manning ir 
kardinolas J. McIntyre. 

Nugriauto klebonijos namelio vieta buvo laikinai panaudo- 
ta automobiliams statyti, o ateityje numatyta mokyklai, prista- 
tant patalpas iki 8 klasių komplekto. Be to, Griffith Park bul- 
vare, 2907 buvo nupirktas senas namas su sklypu, kuris skyrė 
vienuolyną nuo parapijos žemės. Čia buvo įrengta automobilių 
statymo aikštė. 

Tą naują statybą reikšmingiausiai parėmė Pranciškus ir 
Nancy Speecher, Juozas ir Ona Viržintai, o Agnes Gylienė, prieš 
tai perleidusi vienuolynui savo namus, mokyklos statybai dar 
pridėjo 5,000 dol. auką. Tokiu būdu ji yra iki šiol stambiausia 
Šv. Kazimiero parapijos ir mokyklos fundatorė. Jos vardas am- 
žinai įrašytas į parapijos istorijos lapus. 

Be to, dideli parapijos rėmėjai ir lietuvių bičiuliai Daniel 
ir Bernardine Donohue mokyklos statybai paaukojo 2,000 dol. 

Netikėta auka buvo Damijono Jokūbaičio. Jis tuo tapo vie- 
nu iš stambiausių parapijos geradarių. Prieš dešimtį metų lan- 
kydamasis Los Angeles mieste iš Phoenix, Arizona, kur jis gy- 
vena, D. Jokūbaitis matė, kaip kūrėsi pirmoji bažnyčia prie 
Third Ave. Atsilankes 1960 metais, jis negalėjo tikėti savo 
akims, matydamas suklestėjusią parapiją, ir įteikė 2,000 dol. au- 
ką. Taip pat Kotryna Nedvaraitė, buv. ilgus metus klebonijos 
šeimininkė, mokyklos statybai aukojo 1,000 dol. Be to, vėliau, 
bažnyčios skoloms sumažinti Barbora Tunelienė davė 1,000 dol. 


Realizuota svajone 


1960 m. sausio 14 d. Lietuvių Žinios rašė: 

“Svajonė tapo realybe. Mokykla, nuo 1955 metų vargusi ne- 
tinkamose patalpose, neoficialiai pradėjo darbą naujose patal- 
pose. Tai yra trys pradžios mokyklos skyriai ir vaikų darželis 
Lanko 117 vaikų, 19 lietuvių. Mokyklai vadovauja kazimierie- 
tés. Lietuviams šalia anglų kalbos reguliariai dėstoma lietuvių 
kalba. Mokyklos vedėja sesuo M. Alfreda, jos padėjėjos seserys 
M. Lurda ir M. Adelė. Lietuvių kalbos mokytoja Ona Razutiene". 

Los Angeles šv. Kazimiero parapijos mokykla. Jos įėjimą puošia vytis ir šv. Kazimiero reljefai. 


Oficialus mokyklos pašventinimas buvo 1960 m. kovo 20 d. 
Apeigas atliko pats kardinolas J. McIntyre. Amerikos vėliavą 
pakėlus, sugiedoti Amerikos ir Lietuvos himnai. Pirmojo skyriaus 
mokinys A. Mikuckis tarė kardinolui padėkos žodį, įteikdamas 
maldų vainikėlį. Katalikiškųjų pradžios mokyklų vyr. prievaz- 
das Msgr. L. A. Clyne pasveikino parapijos iniciatyvą. Iškilmes 
pastebėjo didžioji spauda — buvo aprašymų ir nuotraukų. 


Vėl mirties angelas 


Mokyklos statymo metu, rugpiūčio 7 d., mirė parapijos gar- 
bės fundatorius ir kūrėjas, nuoširdus jos darbų rėmėjas Vincen- 
tas Mitkus, peržengęs 74 metus amžiaus. Su jo aukomis susiju- 
sios pirmosios, sunkiausios naujos parapijos dienos. Atvykęs iš 
Čikagos į Los Angeles, jis čia šakotai reiškėsi lietuvių gyveni- 
me. Palaidotas Šv. Kazimiero kapinėse Čikagoje. 


Kunigas Antanas Valiuška 


Tais pat metais parapijoje pasikeitė vikarai. 

1959 m. kovo 24 d., kardinolo įsakymu parapijos vikaras 
kun. Antanas Bučmys, buvęs vikaras nuo 1955 m., buvo perkel- 
tas į St. Sebastian parapiją vikaro pareigoms. Kun. A. Buč- 
mys parapijoje veikė daugelyje organizacijų. Jis buvo darbštus 
parapijos Lietuvių Žinių laikraštėlio tvarkytojas: leidinį spaus- 
dindavo ir administruodavo. Turėdamas gražų tenoro balsą, 
per pamaldas su parapijos choru pasirodydavo solo. Savo malo- 
naus būdo dėka įsigijo parapijoje daug bičiulių. 1960 m. kun. 
Ant. Bučmys įstojo į Lietuvių Pranciškonų vienuolyną, priimda- 
mas Tėvo Kornelijaus vardą. 

Jo vieton į parapiją buvo atkeltas kun. Antanas Valiuška 
iš Monrovijos miesto. 

Kilęs iš Šačių, baigęs 1940 m. Telšių kunigų seminariją, ku- 
nigas Ant. Valiuška buvo Palangos gimnazijos kapelionu; trem- 
tyje — Eidenberge lietuvių studentų kapelionu. 

Nuo 1948 metų jis dirbo pastoracinį darbą Argentinoje. Se- 
šerius metus vikaravo Monrovijoje, nedideliame miestelyje Los 
Angeles kaimynystėje. Jis buvo dažnas parapijos svečias. 

Šv. Kazimiero parapijoje jis įsitraukė į katalikiškųjų orga- 
nizacijų veiklą; tapo kelių organizacijų dvasios vadu. 

Antano Bučmio išleistuvės. Iš kairės į dešinę sėdi: Bernardine M. Donohue, kan. A. Steponaitis, Daniel J. Donohue, 


Kun. Dr. 
kun. Bučmys, kun. kleb. J. Kučingis, Ant. Audronis, kan. K. Steponis, prof. M. Biržiška. Stovi: A. Raulinaitis, A. Raulinai- 
tienė, B. Budriūnas, N. Speecherienė, F. Speecher, kun. V. Siliauskas, V. Kazlauskas ir kun. A. Valiuška, kun. A. Bučmio 


įpėdinis. 


MIRTIES PIUTIS 


Barbora Grigaliüniene 


1961 m. lapkričio 10 d. mirė parapijos garbės fundatorė 
Barbora Grigaliūnienė. Ji priklausė katalikių moterų kuopai. Abu 
Grigaliūnai, Barbora ir Vilimas, buvo pirmieji parapijos steigi- 
mo dalyviai, garbės fundatoriai, daug dirbę ir daug aukoję 
parapijai sunkiose jos kūrimosi dienose. Paralyžius kankino veik- 
lią visuomenininkę šešerius metus. 


Juozas Petrauskas 


1962 m. sausio 6 d. mirė kitas parapijos garbės fundatorius 
ir kūrėjas, ilgametis parapijos komiteto narys Juozapas Petraus- 
kas. Jis gyveno Beaumont miestelyje, už 100 mylių nuo Los An- 
geles. Stambus parapijos rėmėjas J. Petrauskas susigyveno su 
parapija kaip su savo šeima ir sielojosi visais parapijos rūpes- 
čiais. Beaumont'e jis turėjo namelį ir buvo įsiveisęs vaisių so- 
dą, turėjo ir daržą. Jis buvo pasirengęs numirti ramiai, kaip ir 
išgyveno savo gyvenimą. Prieš pat mirtį pasikvietė kleboną į sa- 
vo namus ir jam nurodė visas savo laidotuvių detales; taip pat 
parašė laiškus savo draugams, su jais atsisveikindamas. Juoza- 
pas Petrauskas daug dirbo, padėdamas tremtiniams atvykti 
Amerikon. 

Vaclovas Prižą 


ntas, uolus lietuviškosios spaudos apaštalas, prie savo knygų parapijos kieme. Jo tapatybė pažymėta kryželiu. 


Gasparas Velička 


Tais pat metais mirė aktorius Gasparas Velička, savo drau- 
gų apleistas, globojamas kilniadvasio jauno šokėjo Jaunučio 
Puodžiūno. Jaunutis priglaudė jau visiškai negaluojantį Veličką 
ir rūpinosi juo iki paskutinės jo gyvenimo minutės. 

Pastatęs čia kelis savo spalvingus veikalus, subūręs scenos 
darbui mėgėjus teatralus, Velička ypačiai iškilo pastatęs “Ne- 
munas žydi", kuris buvo pirmas čia tokio kalibro ir žanro pa- 
statymas. Jis taip pat turėjo nemažų ir literatūrinių gabumų, 
ir spaudoje rodėsi daug jo apybraižų. Daug jo raštų liko po jo 
mirties neskelbtu, ir laukia savo tyrinėtojo. 

Daug davęs kitiems, jis kankinosi ir mirė ant svetimos 
sofos. 


Profesorius Mykolas Biržiška 


1962 m. sausio 20 d. prof. Mykolą Biržišką ištiko širdies 
smūgis, ir jis buvo išvežtas į Hollywood-Leland ligoninę. Nuo to 
smūgio jis atsigavo ir po savaitės grįžo namo, bet jau pilnai sa- 

Du Biržiškai: Mykolas ir Viktoras po pamaldų prie šv. Kazimiero bažnyčios. 
Iš kairės į dešinę stovi: kun. kleb. J. Kučingis, prof. Mykolas, kun. P. Urbai- 
tis, salezietis ir prof. Viktoras. 

Prof. M. Biržiškos karstas 
išnešamas iš šv. Kazimiero 
bažnyčios. Karstą neša: V. 
Kazlauskas, J. Jodelė, dr. 
Jurkūnas, A. Aleksandriūnas, 
B. Raila ir J. Uždavinys. 





vo sveikatos neatgavo. Tačiau jis atkakliai dirbo prie prof. Vac- 
lovo Biržiškos nebaigto Aleksandryno. 

Lietuvių Žinios kas numerį teikė profesoriaus sveikatos biu- 
letenį. Džiaugtasi, kad profesorius eina geryn. 

Visuomenė suorganizavo specialų komitetą jo 80 metų su- 
kakčiai atžymėti. Komitetui vadovavo Jurgis Gliauda. Tik vie- 
na menesi nesulaukęs savo vardinių, profesorius gavo antrą smū- 
gi nepakeliamą jo sveikatai. Jis mirė rugpiūčio 24 d., ir jubilie- 
jiniam komitetui teko rūpintis profesoriaus laidotuvėmis. J. 
Gliauda, Aušros gimnazijos auklėtinis, turėjo rūpintis savo mo- 
kytojo, direktoriaus ir universiteto rektoriaus leidotuvėmis. 
Klebono kun. J. Kučingio talka laidotuvėms buvo nepaprastos 
reikšmės. Laidotuvės teikė tikrų valstybinių laidotuvių vaizdą. 

Palaidotas Kalvarijos kapinių mauzoliejuje, greta sienoje įgijus 
nišą ir jo žmonai. Jos palaikai buvo čia atkelti vėliau. 

"Tarp daugelio kalbų, tartų prie M. Biržiškos karsto, viena 
iš nuoširdžiausių ir įspūdingiausių buvo pasakyta klebono. Kun. 
J. Kučingis pasakė: 

“Profesorius Mykolas Biržiška buvo mūsų baisios tremties 
auka. Turint galvoj jo padėtį ir amžių, atrodė, kad jisai galėjo 
palūžti. Tačiau jisai buvo skaidrus, išlaikydavo dvasios pusiau- 
svyrą ir visada tikėjo gėrio pergale prieš blogį. Dievo Apvaiz- 
da, norėdama iš savo tarno padaryti tobulą kūrinį, siuntė jam 
daug nelaimių ir bandymų. Tragiška žmonos mirtis, netikėtas 
žento netekimas ir kiti šeimos vargai bei nepritekliai nepalau- 
žė profesoriaus dvasios. Jisai, lyg Senojo Įstatymo Jobas, ir vis- 
ko netekęs, liko ištikimas savo Dievui”. 

Po laidotuvių teko rūpintis laidotuvių išlaidų padengimu. 
Surinktos iš vietos lietuvių ir vėliau iš kitų lietuvių vietovių 
sumos neužteko. Didelę laidotuvių išlaidų dalį padengė parapi- 
ja. Laidotuvių komiteto pirmininkui irgi susirgus, laidotuvių ga- 
lutines apyskaitas parengė komiteto narys inž. Valentinas Varnas. 

Neilgai po Mykolo mirties gyveno ir jo brolis Viktoras, ku- 
ris kaip tik buvo tada Los Angeles ir dalyvavo prof. Mykolo 
laidotuvėse. 

Viktoras dažnai lankėsi Los Angeles, ir “malonu buvo ma- 
{ун abu šiuos žymius žmones sekmadieniais bažnyčioje“, mini 
Lietuvių Žinios (nr. 17-226). “Jis buvo mūsų parapietis, vienas 
i$ mūsų”, rašo toliau laikraštis. 

Viktoras mirė 1963 m. sausio 27 d. Čikagoje. 


Kanauninkas Antanas Steponaitis 


1964 m. gegužės 9 d. besirengdamas kanauninkas kun. An- 
tanas Steponaitis pargriuvo ir nusilaužė dešinės rankos kaulą. 
Lūžis buvo arti peties. Paguldytas St. Joseph ligoninėje (Bur- 
banke), jis mirė gegužės 29 d. nuo kraujo indų degeneracijos, 
nes išgulėjo tris savaites nejudėdamas. 

Įspūdingos jo laidotuvės buvo birželio 2 d. Laidotuvėse da- 
lyvavo kardinolo pagalbininkas vyskupas Ward, daug dvasiški- 
jos ir didžiulė minia palydovų. 

1958 metais buvo iškilmingai paminėtas kanauninko kun. 
A. Steponaičio 50 metų kunigystės jubiliejus. Senelis kanaunin- 

Kan. Antanas Steponaitis savo auksinio kunigystės jubiléjaus proga su C. Rendon, šv. Kazimiero mokyklos klubo 
Mrs. Yorty, Los Angeles burmistro žmona ir kun. kleb. J. A. Kučingis. 





pirmininke, 


kas dar buvo aktyvus ir kūrybingas. Jis triūsė prie savo seno 
sumanymo, prie memuarų knygos, nuolat papildydamas seną 
medžiagą, rinkdamas naują. Puikus jo škicas apie Kaliforniją 
ir jos misijines bažnyčias toje atsiminimų knygoje; jis liudija 
jo rašytojo talentą. 

Knyga “Tėvynėje ir pasaulyje“ pasirodė 1962 m. spalių 
mėn. Tai 319 psl. knyga. Joje retai kur autorius mini savo as- 
meninį gyvenimą, beveik visa knyga skirta įvertinimui lietuvių 
visuomenės gyvenimo, kurį autorius stebėjo ilgiau kaip pusšim- 
ti metų. 

Istorikas ras čia daugybę retai sutinkamos, ypač už tėvynės 
sienų, medžiagos. Bene unikumas yra skyrius apie Kauno sun- 
kiųjų darbų kalėjimą, kur jis ilgai kapelionavo. Knyga baigia- 
ma skyriumi “Prie kryžiaus kelio". Tai tikras patriotinės me- 
ditacijos perlas. 

Kan. A. Steponaitis, sename amžiuje priglaustas Šv. Kazi- 
miero parapijoje, gyvenęs klebonijos globoje, tik čia rado pui- 
kias sąlygas parašyti tai retai knygai. Tos knygos pasirodymą 
tenka įrašyti į tikrus parapijos nuopelnus. 

Gyvendamas čia, kanauninkas talkino kunigams pastoraci- 
jos darbe, buvo kelių kat. organizacijų dvasios vadas, rūpinosi 
seselių dvasiniais reikalais. Iš savo mažų pajamų rėmė dažną 
gerą sumanymą. Kaip ir prof. Mykolas Biržiška, kanauninkas 
buvo bemaž kiekvieno žymesnio lietuvių parengimo dalyvis. 

“Tai buvo šviesus pavyzdys", pažymi jo nekrologe Lietuvių 
Žinios. 


SIDABRINIS KLEBONO KUNIGYSTES 
JUBILIEJUS 


Chronologiškai su klebono sidabriniu kunigystės jubiliejumi 
sutampa keli ryškūs parapijos gyvenimo įvykiai, kurie lyg la- 
biau akcentuoja Šv. Kazimiero parapijos idėjinį gylį ir visuo- 
meninės veiklos plotį. 


Choras vyksta į Čikagą 


1961 m. Čikagoje buvo surengta didinga dainų šventė. To- 
limiausias ir gal dėl to įdomiausias šios šventės grupinis da- 
lyvis buvo Šv. Kazimiero parapijos choras. 

Sėkmingam pasirodymui toje šventėje choras ėmė rengtis 
iš anksto, bent nuo spalių mėn. Jau pasirengęs kelionei, choras 
surengė losangeliečiams savotišką “mažąją dainų šventę” per pa- 
rapijos lietuvių dieną. Buvo išdainuota beveik visa dainų šven- 
tei Čikagoje numatyta programa. Publika priėmė choro pasiro- 
dymą entuziastingai. Tolimai choro kelionei paremti klebonas 
kun. J. Kučingis įteikė chorui 500 dol. parapijos dovaną. 

Choras tada turėjo 65 dalyvius. Dainų šventėje choro vedė- 
jas muz. Br. Budriūnas buvo pakviestas diriguoti didžiulį jung- 
tinį šventės chorą. 


Oratorijos atlikimas 


Iš stambiųjų to laikotarpio choro nuopelnų aukštai iškyla 
T. Dubois oratorijos “Septynių paskutinių Kristaus žodžių nuo 
kryžiaus” atlikimas. 


Ilgas ir atkaklus pasiruošimas tai sudėtingai kantatai buvo 
apvainikuotas dideliu pasisekimu. Kantata buvo išpildyta 1962 
m. balandžio 8 d. specialiame religiniame koncerte bažnyčioje. 
Ji buvo išpildyta per rekolekcijas, vedamas kun. J. Vaško, M.I.C. 
Dirigavo muz. B. Budriūnas. Solistai buvo: Rimtautas Dabšys 
(baritonas), Birutė Reivydaitė (sopranas), Vincas Šaras (teno- 
ras). Vargonavo Ona Metricks. 


Oratorija-kantata buvo giedama lotyniškai. Programoje buvo 
trijų kalbų — lotynų, anglų ir lietuvių — tekstai. 


Po to oratorija buvo kelis kartus kartota ir visad sutrau- 
kė pilną bažnyčią klausytojų. Solistai Florence Korsak ir Anta- 
nas Pavasaris taip pat yra dalyvavę kantatoje. 


Oratorija plokštelėje 


Per pirmąjį choro išpildymą choro giedojimas buvo įrašy- 
tas į juostą, vėliau išvalytas nuo garsinių priemaišų ir perra- 
šytas į plokštelę. Multiplikavus plokštelės buvo parduodamos 
publikai. Šios knygos rašytojui teko plokštelę aptarti lietuvių 
spaudoje. Gausus jos pareikalavimas parodė, kad religinės mu- 
zikos plokštelės gali būti mūsų rinkoje ''best-selleriai", kaip ir 
lengvos muzikos dalykai. Galima net sakyti, kad T. Dubois ora- 
torija, įrašyta į plokštelę, yra vienas iš pajėgiausių mūsų cho- 
rų įdainavimų religinių klasikų. Nors įgiedota bažnyčioje, kur 
nebuvo specialių pašalinių garsų izoliacijos priemonių, ne studi- 
joje, vokalinis išpildymas ir vargonų palyda darniai siejasi į vi- 
sumą. Labiausiai tos plokštelės irašymu ir išleidimu rūpinosi cho- 
ro pirmininkas Algis Raulinaitis. 


1962 m., per бу. Kazimiero šventę, parapija gavo įdomų kū- 
rini, piešinį, sukurtą dail. Algio Zaliüno. Tai lelijų karalaičio 
emblema: auksinė viduramžinė karūna ir lelijos, dominuojančios 
kardui. Nuo to laiko ta parapijos patrono emblema visad buvo 
naudojama parapijos šventėmis, taip pat ir T. Jakučio lelijų ka- 
ralaičio portretas-paveikslas. 

Bažnyčios vidaus išgražinimas 


Nuo pat 1951 metų bažnyčios vidus buvo toks, koks jis bu- 
vo šventinant bažnyčią, asketiškas savo paprastumu, teturįs lie- 
tuviškos trispalvės ornamentus langų vitražuose. 

Parapijos vadovybė nutarė kiek papuošti bažnyčios vidų, 
kad jis būtų šiltesnis, patrauklesnis lietuvio dvasiai ir akiai. Bu- 
vo nutarta užbaigti altorius, įsigyti naujas stacijas, iškloti pres- 
biteriją divonais ir zakristijai padirbti naujas spintas. 

Didžiojo ir šalutinių altorių foną uždengė vinco vinil me- 
džiaga. Virš didžiojo altoriaus buvo uždėtas stilizuotas lietu- 
viškas stogas, sušvelninęs asketiškumo įspūdį. Stogeliai virš ša- 
lutinių altorių ir švelnūs vinco vinil tekstilės medžiagos pieši- 
niai padarė bažnyčios vidų švelnesnį. Daug sugestijų gauta iš 
arch. Edmundo Arbo ir dail. Algio Žaliūno, nuolatinio klebono 
patarėjo dailės srityje. 

Klebonas kun. J. Kučingis savo sidabrinį kunigystės jubi- 
liejų atšventė naujai išdekoruotoje bažnyčioje. Visi dekoravimo 
darbai kainavo apie 12,000 dol. Dosnūs aukotojai sudėjo aukų. 
Mr. Mrs. Daniel J. Donohue aukojo 2,000 dol. Stambesnių aukų 
davė ir įrengė stacijas šie: Pranciškus ir Nancy Speecher, Emi- 
lija Mitkienė, Marcelė Petrauskienė, Katerina Navickienė, Pau- 
lina Petkus, Mykolas ir Leokadija Strupiai, William Grigaliūnas, 
Adelė M. Stepulites, Mike Kraft, Jurgis Radauskas su žmona, 
Vincentas Dovydaitis su žmona, Juozas Kilmonis su žmona, Vincen- 
tas Vilimas su žmona, Agnes Gylienė, Florencija Korsakaitė, Ona 
Samsonaitė, Anastazija ir Alberta Polenske. 


Pasiruošimas jubiliejui 


Specialų komitetą toms iškilmėms sudarė garbės pirminin- 
kas kan. Antanas Steponaitis, pirm. P. Speecher, vicepirminin- 
kai — kun. Antanas Valiuška ir J. C. Peters, nariai: N. Speech- 
er, P. Gražis, V. Mikuckis, B. Skirius, B. Budriūnas, J. Puikū- 
nas, E. Harrington, P. Žukauskas, J. Bričkus, B. Papšys, C. Ren- 
don, Ed. Bartkus, V. Kazlauskas, I. Medziukas, K. Šakys, A. Rau- 
linaitis, P. Marčiuška, J. Butkus, O. Laurinaitis, S. Grasska, J. 
Savickas ir Ch. Jodelis. 

Garbės svečiai buvo: vyskupas V. Brizgys, Daniel ir Ber- 
nardine Donohue, Dr. Julius Bielskis su žmona ir prof. Myko- 
las Biržiška. | 

Jubiliejaus iškilmės 


Banketo programoje, kuri vyko Breakfast klube, dalyvavo so- 
listė Daiva Mongirdaitė, solistė Florencija Korsakaitė, muz. Bro- 
nius Budriūnas ir Ray Noval orkestras. Toastmeisteris — teis. 
Joseph C. Peters. 

Jubiliejaus proga buvo išleista anglų kalba -programa, kon- 
densuotai pavaizdavusi klebono jubiliato ir бу. Kazimiero para- 
pijos ryšį išgyventų metų bėgyje. Buvo ir jubiliato biografija. 
Įdomi, sena nuotrauka, įdėta iškilmių programos viršelyje, vaiz- 
davo kun. J. Kučingį jo kunigu įšventinimo dieną, 1937 metais. 

Iškilmių organizavimo komiteto atsiSaukime skaitome: 

"Ta brangią sukaktį mes norime paminėti ir nors tokiu bū- 
du parodyti dėkingumą mūsų klebonui, kuris nenuilstamai rū- 
pinasi mūsų ir mūsų vaikų dvasios reikalais, kuris davė pradžią 
šiai 5,000 lietuvių kolonijai pietinėje Kalifornijoje. 

Kun. J. Kučingis, atvykęs į Los Angeles, ėmė plėsti koloni- 
ją, traukti lietuvius iš Vokietijos ir kitų Amerikos valstybių, ir 
šiandien turime Los Angeles koloniją, apie kurią žino visur iš- 
siblaškę lietuviai. Vargu rasime Los Angeles lietuvių šeimą, ku- 
riai kun. klebonas nebūtų padėjęs sudaryti buto ar darbo garan- 
tijų, atvykus surasti darbą ar laikiną pastogę... Daug šeimų 
yra gyvenę parapijos salėje, daug jaunimo yra praėję šeštadie- 
ninę mokyklą, daug skautų sueigų ir parengimų čia būta. Per 
sunku būtų išskaičiuoti visus jubiliato darbus“ (Lietuvių Ži- 
nios, nr. 11-12 — 221.) 

Popiežius Jonas XXIII atsiuntė jubiliatui savo ranka pasi- 
rašytą pergamentą su apaštališku palaiminimu; tai gana retas 
reiškinys Šv. Sosto sveikinimų praktikoje. 

Į didžiules iškilmes suvažiavo daug dvasiškių. Dalyvavo vys- 
kupas V. Brizgys, kuris ta proga pasakė pamokslą bažnyčioje. 

Savo sidabrinio kunigystės jubiliejaus šventei įprasminti so- 
lenizantas išleido popiežiaus enciklikų apie kunigystę rinkinį. 
Enciklikų ištraukų vertimus parūpino ir knygą redagavo prel. 
Feliksas Bartkus, gyvenąs Dallas mieste, Texas. 

Enciklikų rinkinys pavadintas “Kunigo paveikslas". Ta kny- 
ga praturtino tos srities literatūrą mūsų kalba; tai puiki medžia- 
ga susipažinti su popiežiaus enciklikomis, kuriomis liečiama ku- 
nigystės prigimtis. 

Po šventės Lietuvių Žinių skiltyje (nr. 13-14 — 222-223) 
klebonas rašė: 

Rašyt. Jurgis Gliauda, šios parapijos istorijos autorius, sol. Stempužienės viešnagės proga Los Angeles šv. Kazimiero para- 
pijos salėje. Iš kairės į dešinę stovi: J. Gliauda, B. Budriūnas, sol. Stempužienė, sol. Swaggart, L. Zaikienė, Mrs. Buell ir kun. 


kleb. J. Kučingis. 


"Pagerbdami mane, jūs pagerbėte pačią kunigystę ir jos 
kilnias bei atsakingas pareigas, kurias mes, kunigai, turime ei- 
ti. Geri ir nuoširdūs kunigo ir žmonių santykiai yra būtini. 
Nuo pat Kristaus laikų tikėjimo priešai stengėsi atskirti gany- 
tojus nuo kaimenių, kad paskui galėtų lengvai išblaškyti Kris- 
taus sekėjus ir juos pavergti. Tai daroma Lietuvoje, netrūks- 
ta pavyzdžių ir čia, Amerikoje. Todėl tarp mūsų ir toliau te- 
klesti darna ir pasitikėjimas vienų antrais, kad priešas neimtų 
iš vidaus mums kenkti ir mus silpninti. Neveltui didžiuojamės 
pasiektais rezultatais. Tai bendro darbo ir susiklausymo vai- 
siai”. 


Devintoji lietuvių diena 


Devintoji parapijos rengiama lietuvių diena buvo 1962 m. 
rugpiūčio 19 d. Pagrindiniu lietuvių dienos kalbėtoju buvo pa- 
kviestas Lietuvos atstovas J. A. V-bėms, Washingtone reziduo- 
jas J. Kajeckas. Jis sutiko atvykti, ir parapija tai paskelbė šven- 
tės kvietimuose. Prieš pat šventę Lietuvos atstovas atšaukė sa- 
vo sutikimą atvykti ir kalbėti lietuvių dienoje. Savo atvykimą 
jis atšaukė, gavęs kai kurių Los Angeles lietuvių veikėjų skun- 
do pobūdžio įspėjimą, kad parapija neturinti teisės lietuvių var- 
du rengti lietuvių dienų ir kad dėl lietuvių dienų rengimo pa- 
rapija ardanti lietuvių vienybę. 


Toks kai kurių asmenų pasielgimas ir atstovo atvykimo at- 
šaukimas parapijos vadovybės ir komiteto, ir daugumos žmonių, 
buvo sutikti su kartumu ir nusistebėjimu. Daug dėl to buvo ir 
pasipiktinimo pareiškimų. 


Skubos keliu buvo pakviestas teisininkas Stasys Paltus, nuo- 
širdus ir reto iškalbingumo visuomenininkas, kuris ir pasakė 
šventėje pagrindinę kalbą. 


Įspūdingas Betliejus 


Tais metais per Kalėdas bažnyčios lankytojai išvydo įspūdin- 
gą Betliejų, italų menininkų medžio drožinį. Tą įspūdingą kūri- 
nį (600 dol. auka) bažnyčiai padovanojo akt. Juozas Kaributas 
ir Ona Kaributienė. Nuo tų Kalėdų šis Betliejus tapo tradicine 

šv. Kazimiero parapijos choras su savo chorvedžiu, solistais ir akompaniste Raymonda Apeikyte. Pirmoje eilėje iš kairės 


| 
dešinę stovi: sol. R. Dabšys, Birutė Dabšienė, Karol Dambrosky, komp. B. Budriūnas, sol. Kalvaitienė, akomp. R. Apeikytė ir 
choro pirmininkas Algis Raulinaitis. 


kalėdinių nuotaikų dalimi ir puošmena. Vėliau dail. A. Žaliūnas 
įkomponavo Betliejaus atvaizdą į parapijos klebono kalėdinį svei- 
kinimą. 


Lietuvių Žinių dekada 


Vienas iš patogiausių ryšių su plačiai išsisklaidžiusia lietuvių 
kolonija buvo parapijos laikraštėlis. Jo oficialus vardas gana ilgas: 
Los Angeles бу. Kazimiero parapijos Lietuvių Žinios. Šioje kny- 
goje, dažnai jį cituodami, vadiname trumpu Lietuvių Žinių vardu. 

1961 m. liepos mėn. laikraštėlis paminėjo savo reikšmingą 
sukaktį: buvo išleistas jungtinis 199-200 numeris. 

Parapijos šauklys, kuris atklydo į parapiečių namus nuo 
1952 m. spalių mėn. jau 200 kartų, visad buvo įdomus ir aktu- 
alus. Leidinyje atšvytėjo visas parapijos ir kolonijos gyvenimas. 
Parapija čia skelbė savo planus ir pageidavimus; kolonijos gyve- 
nimas nešė į leidinėlio puslapius nesibaigiantį srautą šeiminio 
ar organizacinio pobūdžio naujienų. 

Sudėjus visus šio laikraščio lapus į vieną, susidarė trys di- 
delės knygos, po 350 puslapių. Tai vertingiausia datų, vardų ir 
įvykių mozaika. Laikraštėlis, leidžiamas kas antrą savaitę ir 
visiems siunčiamas veltui, dengdamas leidimo išlaidas iš aukų. 

Laikraštėlio tiražas pasiekė 1100 egz., skaitytojų apie 5,000. 

Švęsdamas savo dekados jubiliejų, leidinys prisiminė savo 
jaunuosius talkininkus Joną, Loretą ir Viktorą Bričkus, Joną 
Striupį ir Juozą Bričkų, kurie padeda leidinį paruošti ir ekspe- 
dijuoti. Nuo 1964 m. prie laikraščio administravimo uoliai dirba 
Petras Kvesalevičius, didelis parapijos reikalų rėmėjas ir bažny- 
čios prižiūrėtojas. 

Pranas Speecher ir Hamrock laidotuvių įstaiga savo nuola- 
tiniais skelbimais padengia antraštinės vinjetės spausdinimą ir 
popierio išlaidas. 

Nuo pat pirmojo numerio leidinį redaguoja klebonas kun. 
J. Kučingis. 

PARAPIJOS BENDRUOMENĖ 


Parapijos tūrį sudaro plati organizacijų grupė. “Dešimtme- 
tis" (1952) savo skyriuje “Parapijos institucijos ir organizacijos" 
mini šias: Parapijos Komitetas, Šv. Kazimiero parapijos choras, 
Lietuvos vyčiai, бу. Vardo draugija, Katalikių moterų 74-ji kuo- 
pa, skautų ir skaučių vietininkijos, ateitininkai, L. R. K. Susi- 
vienijimas (42-ji kuopa), sekmadienio mokykla. 

Su tokiu organizacijų gausumu parapija buvo peržengusi 
savo gyvavimo dešimtmetį. Tos pat esminės organizacijos, ku- 
rios labai glaudžiai kooperuoja su parapija, sulaukė ir parapi- 
jos sidabrinio jubiliejaus, kai kurios net išlaikiusios prie veiklos 
vairo 1г savo organizatorius. 


Parapijos Komitetas 


Savo atsakyme į parapijos anketą dėl parapijos leidinio pa- 
rapijos komiteto sekretorius J. Butkus rašo: “Parapijos komi- 
tetas yra tarpininkas tarp klebono ir parapiečių. Parapijos orga- 
nizavimo pradžioje buvo ieškoma būdų, kaip greičiau aptarti iš- 
kylančias problemas, kurių sprendime bent iš dalies būtų atsto- 
vaujama ir parapiečių nuomonė”. 

I komiteto posėdžius kviečiami katalikiškų organizacijų at- 
stovai. Kartais komitetas praplečiamas kviestiniais nariais. 

1966 m. šv. Kazimiero parapijos komitetas. Iš kairės į dešinę sėdi: Bruno Papšys, sekr. Jonas Butkus, pirmininkas Pranas 
Speecher, prel. J. A. Kučingis, vice-pirm. Leonas Oksas, Edvardas Bartkus ir Paulius Gražis (komitetui priklauso nuo prel. 
J. Macijausko laikų). Antroje vietoje: Petras Marčiuška, Jonas Zukas, Juozas Dzenkaitis, Kazys šakys, Adomas Bačkauskas, 
Jonas Savickas, Mykolas Oksas ir Antanas Kiškis. Nuotrauko!e trūksta Juozo Bričkaus ir Prano Mason. 


Komiteto rinkimais parapiečiai nelabai domisi. 1959 m. bu- 
vo išsiuntinėtas kandidatų sąrašas, o balsavime dalyvavo tik 34 
parapiečiai. Kviečiami į komitetą, neįsipareigoja tam tikram ter- 
minui, gali išeiti kuomet nori. Parapijos komitetas yra nuolati- 
nis, palengva savo sudėtį keičiąs organas, kuriam pavesta rūpin- 
tis daugeliu reikalų. Ypač parapijos parengimai įtraukia visus 
parapijos komiteto narius dirbti atsidavusiai ir dažnai sunkokai. 

Komiteto nariai ne tik aukoja parapijai savo laiką ir ini- 
ciatyvą, bet yra ir stambūs finansiniai aukotojai, visokeriopa 
parapijos veiklos atrama. Ilgame jų sąraše buvo ir stambių pa- 
rapijos fundatorių ir mažiau pasireiškusių veikloje. Kai kurie 
nesulaukė sidabrinio parapijos jubiliejaus; kiti tebėra pasiruošę 
sutikti ir jos auksinį. Čia duodame jų vardinį sąrašą (55 asme- 
nų): A. J. Malinauskas (nuo parapijos pradžios iki 1947), Juo- 
zas Strongis, mires (nuo par. pradžios iki 1950), J. R. Skiman 
(nuo par. pradžios iki 1947), M. Jasaitis, miręs (nuo par. 
pradžios iki 1947), Danielius Slėnis, miręs (nuo par. pradžios iki 
1949), Zigmas Kruminas (nuo pradžios iki 1950), Antanas 
Bruzga (nuo pradžios iki 1948), Pranas Masonas (nuo pradžios 

Parapijos surengtoje Lietuviu Dienos dailés mégéju parodoje pirmasias vietas 
laiméjo K. Yodelis ir S. Raubertas. Jiems pazymius jteikia kun. kleb. J. A. 
Kučingis, stebint Algiui Zzaliünui ir parapijos komiteto pirm. P. Speecher. 


163 


iki 1950), Pranas Dirgėla, miręs (1947-1951), Jurgis Drabic- 
kas, miręs (1947-1951), Bernardas Naginis (1947-1951), Juozas 
Petrauskas, miręs (1947-1952), Pranas Žukauskas (1947-1961), 
Kazys Zaromskis (1948-1949), Vilius (Bill) Dudorius (1948- 
1962), Petras Barkauskas (1949-1960), Juozas Petraitis (1949- 
1951), Vaclovas Prižgintas (1950-1956), Juozas Truškauskas 
(1950-1951), Aleksandras Dabšys (1950-1952), Steponas Deringis, 
mires, (1950-1956), Juozas Peters (1952-1955), Julius Kiškis 
(1952-1957), Stasys Damulis (1952-1953), Jonas Morkus (1954- 
1955). Myk. Vyšniauskas (1954-1957), Kazys Prišmantas (1956- 
1960), Vladas Račius (1957-1959), Česlovas Norkus (1957-1959), 
Silvestras Graska (1958-1963), Leonas Balsys (1958-1959), Anta- 
nas Polikaitis (1959-1960), Vladas Pažiūra (1959-1960), Kazys 
Whitkin, mires (1960-1962), Antanas Svezas-Lyn (1960-1962), 
Feliksas Karalius (1961-1962), Charles Yodelis (1961-1964). 

Į 1965 metų komitetą iėjo: Pranciškus Speecher — pirmi- 
ninkas (parapijos komitete nuo 1954 m.), Povilas Gražis (nuo 
parapijos pradžios - 1965), Edvardas Bartkus (1952-1965), Bro- 
nius Papšys (1952-1965), Vaclovas Mikuckis (1954-1965), Kazys 
Šakys (1956-1965), Jonas Butkus (1957-1965), Petras Marčiuš- 
ka (1959-1965), Juozas Bričkus (1959-1965), Jonas Savickas 
(1962-1965), Jonas Žukas (1962-1965), Leonas Oksas (1962- 
1965), Raimondas Bureika (1963-1965), Antanas Kiškis (1963- 
1965), Juozas Dzenkaitis (1964-1965), Mykolas Oksas (1965), 
Stasys Damulis (1965). 

“Kaip šeimininkės namų darbų, taip ir komiteto narių ir jų 
šeimų darbų parapijoje negalima išskaičiuoti; tų darbų daug; 
jie įvairūs ir visada reikalauja darbščių ir su meile atsidavusių 
rankų; tokias rankas, protus ir širdis tie parapijos darbai randa 
komiteto nariuose", rašo Dešimtmetis. Ir toliau priduriama: “Nei 
kunigai, nei komiteto nariai nieko nebūtų padarę, jei jų darbų 
ir pastangų savo triüsu ir kišenėmis nebūtų parėmę visi para- 
piečiai"'. 


Fundatoriai — rėmėjai 


Šios knygos puslapiuose atžymėta daugybė stambesnių ir 
smulkesnių bažnyčios fundatorių. Tie dosnūs Dievo namams 
žmonės galėtų sudaryti savo garbingą draugiją, jų donacijos 
yra daiktinės ir visad sutinkamos bažnyčioje. Tik kai kur paste- 
bimas donatoriaus vardas įrašytas dovanoje. Daug vitražų, sta- 

tulų, kryžių, bažnytinių indų ir rūbų suaukota, ir donatoriaus 
vardas dingsta nepaženklintas nežinioje. 

Susekamos bažnyčios užrašuose, knygose ar atmintyje šios 
stambesnės dovanos: 

Langų, išgražintų vitražais, fundatoriai yra — B. Tunylie- 
nė, E. Slakienė, E. Morkienė, Potter-Curtis, Fulco šeima, O. Sam- 
sonaitė, Juozas Petrauskas, Gallagher, Sr., Puccinelli šeima, J. 
McLunas, K. Nedvaraitė, E. Moroskienė ir Cash šeima. 


Didžiojo altoriaus fundatoriai: Pranciškus ir Marcelė Dir- 
gėlai, Jėzaus Širdies altoriaus ir varpo — Danielius ir Anelė 
Slėniai, Švč. Panelės altoriaus — Vincentas ir Emilija Mitkai, 
Aušros Vartų paveikslo virš didžiųjų bažnyčios durų — Anelė 
Gvaldaitė, Šv. Kazimiero statulos — Austin Johnson, Šv. Kazi- 
miero statulos bažnyčios bokšte — Kazimieras Lukšys, krikštyk- 
los — Ona Vilkienė, $vesto vandens baseinų — Juozas ir Marce- 
lė Petrauskai, monstrancijos — Pranciškus ir Stela Žukauskai, 
24 pėdų aukščio lietuviško kryžiaus — Joseph Fiedler ir Ieva 
Dambrauskienė, šv. Juozapo statulos — M. Varkalienė ir Bartkai. 

Vargonų fundatorių tarpe Naomi Roberts Knauer užima 
ypatingą aukos dydžiu vietą (1,500 dol.); kiti: Ieva Dambraus- 
kienė, Monika Slaterienė, Antanas Butkus, Ona Samsonaitė, 
Juozas Petrauskas, Bronė Starkienė, Elena ir Margarita Moros- 
ky, Ona Brizgelienė, adv. J. Grišius, Kazimieras Ačas, J. A. 
Casserly šeima, Juozas Augis, Ada Davidonis, Puccinelli šei- 
ma, Fulco šeima, Juozas Strazdas, Stasė Petrošienė, kun. J. Ku- 
čingis, parapijos choras. 


Šv. Kazimiero parapijos choras 


Choras savo talką parapijai pradėjo per pamaldas Šv. Povi- 
lo bažnyčios rūsyje. Nuo to laiko, tolydžio tobulėdamas, choras 
yra ištikimas sunkaus ir laimėjimų kupino parapijos veikimo pa- 
lydovas. 

Jau anksčiau šios knygos puslapiuose mes dažnai susiduria- 
me su choro nuveiktais darbais: koncertai, religinės muzikos 
plokštelės, gausus dainų ir giesmių repertuaras. Įžengdamas į pa- 
rapijos sidabrinį jubiliejų, choras, atrodo, pasiekė savo pajėgu- 
mo viršūnę. Chore yra 72 nariai; tai daugiausia jaunimas: stu- 
dentai ir studentės. Choro dirigentas kompozitorius Bronius Bud- 
riūnas. Jo rūpesčiu chore atrasta talentų — solistų. Gerais so- 

šv. Kazimiero parapijos choras, vedamas komp. B. Budriūno, dainuoja 1964 m. Statler Hotel salėje Lietuvos Vyčių seimo pro- 
ga. Prie royalo Raimonda Apeikytė. 


listais išaugo Rimtautas Dabšys, Birutė Reivydaitė-Dabšienė, Zi- 
na Kalvaitienė, Karolina Dambrauskaitė, Ilmara Mažeikaitė ir Vy 
tenis Dūda. Chorui labai daug padeda pianistė Raimonda Apeiky- 
tė ir varg. Ona Metrick. 


Choro vidaus tvarkymiusi nariai renka valdybą, kuriai 1966 
metais pirmininkauja Algis Raulinaitis. Kiti valdybos nariai: 
O. Razutienė, F. Prišmantas, B. Dabšienė ir A. Polikaitis. 

Choras turi neabejotiną našų poveikį ir lietuviškų šeimų 
susikūrimui. Daug gražių lietuviškų šeimų susikūrė choristų tar- 
pe. Bendras dalyvavimas choro veikloje suartina jaunuomenę, 
užsimezga pažintys ir santuokos. 


Daugelis choristų gyvena atokiau nuo bažnyčios, tačiau vi- 
si uoliai dalyvauja choro repeticijose ir pamaldų giedojime. 
Choras rengia savo gegužines, pobūvius. Taip pat retas iškiles- 
nis visuomeninis pobūvis ar minėjimas būna be choro pasirody- 
mo. Savo dalyvavimu visuomeniniuose pobūviuose choras pratur- 
tina menine programą. 

Į kultūrinį ir religinį Los Angeles lietuvių kolonijos gyve- 
nimą parapijos choras įnešė milžiniškos vertės įnašą. 


Vyčiai 


Klebono kun. J. Kučingio iniciatyva Lietuvos Vyčiai įsikūrė 
1947 m. vasario 23 d. Kuopos steigėjai — nariai buvo George 
Radauskas, Richard Mason, Natalie Kazy, J. Ramašauskas, Joan 
Bruzga, Cynthia Bruzga, Lucille Varkalis, Violet Dudor, Angeline 
Raclite, Ronald Pocius, George Barkauskas, Kathryn Macys, Ag- 
nes Naginis, Ray Rimdžius, prof. K. Pakštas. 

Pirmajai valdybai pirmininkavo Milton Stark ir nariais bu- 
vo: A. Kučinskaitė, G. Gilbert, St. Krencius, A. Regis, Stella 
Birbal, Helen Varkalis ir Lou Jocius. 

Vėlesniais kuopos pirmininkais buvo Petras Kupraitis ir adv. 
J. Peters. Pirmasis dvasios vadas buvo kun. J. Tamulis. 

Laikui bėgant buvo suorganizuota Lietuvos sendraugių vyčių 
133 kuopa. Jos tikslas — jungti visus Lietuvos vyčius, kurie jau 
savo amžiumi nebetinka prie reguliarių kuopų, kad jie ir toliau 
galėtų veikti pagal savo šūkį “Dievui ir Tėvynei". 

Sendraugių kuopa įsisteigė 1957 m. liepos 21 d. Steigėjai 
buvo Antanas Skirius, Jonas Puikūnas, Julius ir Mary Kiškiai. 

1966 m. Los Angeles Vyčių Seniorų suqpa su savo dvasios vadu kun. dr. P. 
Celiešiumi ir pirm. J. Andriumi. 


Pirmaja valdyba sudarë: A. Skirius — pirmininkas, Mary 
Kiškis — sekretorė, O. Vilkienė — iždininkė, M. Varkalis — fi- 
nansų sekretorė. Dvasios vadas buvo kan. Antanas Steponaitis. 

1957 m. kuopa talkininkavo surengti ir pravesti Vyčių seimą, 
1958 m. suorganizavo kan. A. Steponaičio 75 m. jubiliejui at- 
žymėti šventę, šiaip rengė metinius piknikus, demonstravo fil- 
mus. 

1965 m. valdybon įeina: pirm. J. Kiškis, S. Tiknis — vice- 
pirm., M. Kiškis — sekretorė, A. Skirius — finansų sekretorius, 
Е. Korsakaite — iždininkė. Dvasios vadas kun. dr. P. Celiešius. 

Visaamerikinis Vyčių seimas, stambus įvykis Lietuvos Vyčių 
veikloje, įvyko 1965 m. rugpiūčio 5-8 dienomis, gausus dalyviais, 
žymus gera meno programa, svarbus nutarimais. Čia vykusiai 
buvo įtrauktos žymios Kalifornijos politinio ir religinio gyve- 
nimo figūros ar garbės svečiais, ar pranešėjais. 

To stambaus įvykio akivaizdoje vyčių kuopa 1965 m. sau- 
sio mėn. išsirinko naują valdybą, kurion įėjo pirmininkų Leonar- 
das Valiukas, vicepirmininkais Edvardas Bartkus ir Bruno Ka- 
tauskas, sekretore Loretta Vyčius, kasininke Ann Laurinaitis. 
Dvasios vadas kun. A. Valiuška. 

Specialus organizacinis komitetas tvarkė seimo reikalus. Ko- 
mitetui pirmininkavo Leonardas Valiukas. Į komitetą įėjo 15 
asmenų. 


Svento Vardo Draugija 


Švento Vardo Draugija įsikūrė 1947 m. ir turėjo 14 narių, 
kurie dažniausiai jau buvo tos draugijos nariais kituose mies- 
tuose. Draugija įsikūrė kun. J. Kučingio iniciatyva. 


Pirmasis skyriaus pirmininkas buvo Vincentas Mitkus. М 
liau vadovavo 7. Kruminas, Edvardas Bartkus, V. Prižgintas ir 
adv. J. Grišius. | 

Palengva draugija didejo. Parapijos vikaras beveik visad bu- 
vo draugijos skyriaus dvasios vadas. Savo tarpe draugija turė- 
jo ir žymių lietuvių: generolą Tamašauską, adv. J. Grišių. 

Šv. Vardo draugija rūpinasi dažna religine praktika. Taip pat 
daug padeda parapijai darbu ir aukomis. Dabartinis dvasios va- 
das — kun. A. Valiuška, o pirmininkas — Pranas Speecher. Dran 
gija turi apie 50 narių. | 





1966 m. šv. Kazimiero parapijos šv. Vardo draugija. Centre sėdi pirm. Pranas 
Crcochor ir dvasios vadas kun, Ant. Valiuška. 

Skautai 


Skautų-skaučių vienetų steigėjais buvo s. Vladas Pažiūra. 
Skaučių vadovybę sudarė: I. Truškauskaitė, E. Truškauskaitė, 
I. Bertulytė, I. Pamataitytė. Meno vadovas — muz. A. Skridu- 
lis. Dvasios vadas kun. V. Šiliauskas. 


1952 m. lapkričio mėn. buvo pašventinta skaučių “Birutės” 
draugovės vėliava. 

Tunto vadovės, trumpiau ar ilgiau, iš eilės buvo: D. Pul- 
kauninkaitė, J. Varnienė, Ž. Balsytė, S. Dobkevičiūtė, D. Andra- 
šiūnaitė, D. Gustaitė. 1965 m. — A. Pažiūrienė. Dvasios vadas 
kun. A. Valiuška, L. S. B. Skautų “Kalniškiu” tunta sudaro vil- 
kiukų, skautų bei sk. vyčių vienetai. Tuntui vadovauja Jonas 
Navickas. 

Vyresnio amžiaus skautai yra apsijunge “ Židinyje"', kuris tu- 
ri per 30 narių. 1966 m. valdybą sudaro: Kazys Prišmantas, 
Elena Pažėrienė ir Jurgis Jakubauskas. 


Yra ir akademinis skautų sąjūdis. Los Angeles jo skyrius 
įkurtas 1954 m. gegužės 9 d. Tas skyrius išaugo į plačią korpo- 
racine draugove, kuriai priklauso per 160 narių. Skyriui vado- 





Los Angeles skautai - skautės su savo vadais stovyklos metu miške 

Los Angeles vyresniųjų skautų-čių “Židinio” vieneto dalis narių. 1 eilėje iš 
kairės: L. Vilimienė, E. Pažėrienė—sekretorė, M. Pužauskienė, J. Rukšėnienė, 
A. Palukaitienė; II eilėje: M. Kančauskienė, J. Jakubauskas—iždininkas, J. 
Pažėra, B. Vilimas, A. Mažeika, M. Sutkevičius, K. Prišmantas—seniūnas; 
111 eilėje: M. Palukaitis, P. Pakalniškis, J. Matulaitis. 


vauja Liudas Grinius. Taip pat veikia ir Jūros skautai. Jiems 
vadovauja Algis Raulinaitis. Dvasios vadas kun. Petras Celiešius. 
Bendras skautų ir skaučių skaičius apie 250. Rajono vadas Juo- 
zas Pažėra. 


Ateitininkai 


Ateitininkai įsikūrė parapijoje 1949 m. lapkričio 27 d. Tai 
buvo tada dar negausi grupė, nes dar nedaug buvo atvykusių 
iš Europos; nebuvo dar ir tos masinės imigracijos iš kitų mies- 
tų; ji prasidėjo po 1954 m. Tačiau ir tada apie 30 sendraugių, 
studentų ir moksleivių sudarė pirmąjį steigiamąjį susirinkimą. 
Dvasios vadas kun. L. Jankus buvo vienas iš organizatorių. Vė- 
liau, jam išvykus, dvasios vadu buvo kun. V. Siliauskas. 

Pirmasis skyriaus pirmininkas buvo J. Vitėnas, vicepirmi- 
ninkas Feliksas Kudirka, sekretorė Elė Truškauskaitė, iždinin- 
kas V. Prižgintas, valdybos narys P. Gasparaitis (Gasparonis). 

1951 m. tas sambūris persitvarkė į Sendraugių skyrių, ku- 
riame galėjo dalyvauti ir studentai. 

1951-52 m. valdyboje, jau persitvarkius, buvo pirmininke 
Elena Tumienė, sekretorium J. Vitėnas, iždininku F. Kudirka. 
Organizacinė skyriaus struktūra dažnai kito. Daugėjo narių. Vei- 
kimas kartais prigesdavo, netekus vadų, ir vėl pakildavo. Buvo 
įsteigtas studentų ateitininkų skyrius ir moksleivių ateitininkų 
kuopa. 

“Nuo 1951 m. iki 1955 m. beveik kasmet buvo “įkuriami"' 
moksleiviai ateitininkai“, rašo savo referate Dalilė Polikaitienė 
apie to periodo veiklos atnaujinimą ir gesimą. 

Nuo 1952 metų sendraugiams vadovavo J. Butkus, L. Valiu- 
kas, J. Kojelis, J. Vitėnas, J. Andrius, I. Medziukas (1957-1961). 

Tuo laiku ateitininkų daugėjo, nes prasidėjo didžioji lietu- 
vių imigracija į Los Angeles. 1957 m. šventė sutraukė apie 110 
dalyvių, įskaitant jaunius ir jaunučius. Nuo 1963 m., Juliui Jo- 
delei pirmininkaujant, ateitininkų veikla konsolidavosi, tapo re- 


Los Angeles Moksleivių Atei- 
tininkų Maironio kp. 1966 m. 
valdyba. Sėdi iš kairės: Mil- 
da Grušaitė ir Liucija Valai- 
tienė — globėjos. Stovi: Dai- 
na Kojelytė — izd., Ramūnė 
Motiejūnaitė — pirm. ir Dai- 
na Cingaité — sekr. 

guliari ir sistematizuota. Veikia visi padaliniai: sendraugiai, stu- 
dentai ir jaunučiai. Jaunučių ateitininkiškas auklėjimas vykdo- 
mas planingai, ne taip, kaip pirmomis organizavimosi dienomis. 

Ateitininkai įsitraukė į bendrą kultūrinę kolonijos veiklą 
viešais pasirodymais, žymiais paskaitininkais: prof. S. Sužiedė- 
liu, dr. J. Girniumi, prof. J. Eretu. 

Studentai ateitininkai savo atskirą vienetą sudarė 1956 m. 
Pirmoji pirmininkė buvo Dalilė Valančiūtė (Polikaitienė), dvasios 
vadas kun. dr. A. Bučmys. Tas studentų padalinys 1962 m. nu- 
stojo veikęs, nes visi jo nariai, mokslus baigę, perėjo į sen- 
draugių skyrių. Tik 1965 m. kovo mėn. kapelicno kun. dr. Pet- 
ro Celiešiaus iniciatyva buvo studentų ateitininkų veikla atgai- 
vinta, subūrus nariais ir kandidatais 16 studentų. 

Nuo 1964 m. rudens kun. dr. P. Celiešius buvo ir tebėra 
visų ateitininkų vienetų dvasios vadas. 

Daug vilčių į prieaugli dedama auklėjant jaunučius. 1963 
m. vaikų vasaros aikštelėje buvo per 40 vaikų. Su jais dirbo 
R. Bureikienė, J. Puškorienė, D. Polikaitienė ir M. Matulionis. 
Vaikų aikštelės buvo organizuojamos ir kitais metais. Vaikai 
nuc 3 iki 13 metų gali būti priimami i tą aikštelę. Jie mokomi 
piešti, dainuoti, žaisti. Paskutinei aikštelei vadovavo J. Ąžuo- 
laitis ir D. Polikaitienė. 


Kaialikės moterys 


Didžiojo organizavimosi metais, 1947, kun. J. Kučingio ini- 
ciatyva, isikūrė Katalikių moterų 74 kuopa. 

Jos pirmąją valdybą sudarė: pirmininkė Jadvyga Dovido- 
nienė (vėliau pakelta kuopos garbės pirmininke), vicepirminin- 
kė Zuzana Morkūnienė - Tiknienė, raštininkė Pranciška Bruz- 
gienė, iždininkė Martyna Miškienė, iždo globėja Ona Brizgelienė. 

Prie kucpos organizavimo daug prisidėjo Monika Slaterie- 
nė, Martyna Varkalienė, Ona Ačas, Barbora Tuynell ir Elzbieta 
Morkienė. Kitos veikėjos, labiau ar mažiau pasireiškusios vėliau 
kuopos veikloje, buvo: Pranciška Dabšienė, Adelė Deringienė, 
Stella Žukauskienė, Paulina Raulinaitienė, Della Jodelienė, Nan- 
cy Speecher'ienė. 

Kuopos narės daug dirba parapijos parengimuose, finansi$- 
kai remia parapijos planus, lanko ligonius ir juos remia, auko- 
ja Lietuvos reikalams іг labdarybei. 1966 m. pirmininkė „yra 
Nancy Speecher'ienė. Dvasios vadas — kun. A. Valiuška. 

Los Angeles Katalikių Moterų Sąjungos kuopa su savo dvasios vadu kun. Ant. Valiuška ir valdyba. Trečioji iš dešinės sėdi 
kuopos pirmininkė Anastazija Speecherienė. 


Birutietės 


Netoli nuo parapijos ir birutiečių būrelis. Tai moterų susi- 
būrimas labdarybės tikslams, palaikyti lietuviškoms tradicijoms, 
propaguoti tautiškiems rūbams, rūpintis jaunimu. 


Būrelis organizuoja bent porą balių per metus ir gautą iš 
tų balių pelną panaudoja siuntinėliams pagalbos reikalingiems 
lietuviams. 


1964 m. valdyboje buvo pirmininke J. Žilevičienė, sekreto- 
re S. Šakienė, vicepirmininke G. Raibienė, ižd. J. Radvenienė ir 
nare J. Landsbergienė. 1966 m. valdybą sudaro: pirmininkė Da- 
nutė Narbutienė, vicepirmininkė Jonė Peterienė, sekretorė Van- 
da Mažeikienė, iždininkė Juzefa Žilevičienė ir narė Sofija Pui- 
kūnienė. 


Birutietės aktyviai padeda ir parapijos parengimuose. 





1966 m. Los Angeles birutiečių būrelio valdyba. Iš kairės sėdi: ižd. J. Žilevi- 
éiené, narė S. Puikūnienė. Stovi: vice-pirm. J. Peterienė, sekr. V. Mažeikienė 
ir pirmininkė Danutė Narbutienė. 

Lietuvių R. K. Susivienijimas 


се Lietuvių R. K. Susivienijimo Amerikoje 42 kuopa įsisteigė 
prie parapijos 1947 m. kun. J. Kučingio iniciatyva. Pirmame 
posėdyje dalyvavo 12 asmenų. Pirmoji valdyba: pirmininkė Ona 
Vilkienė, sekretorė Zuzana Morkūnienė-Tiknienė, iždininkė Mar- 
tyna Varkalienė. 
"^ Ilgainiui kuopa padidėjo iki 150 narių (1966). 

Kuopa siuntė savo atstovus į visuotinius susivienijimo sei- 

mus: Martyną Varkalienę, Antaną Skirių, Bronę Skirienę. 


Narių vajuose kuopos finansų sekretorė B. Skirienė laimė- 
jo didžiausią 200 dol. premiją ir kelias mažesnes. Visos tos pre- 
mijos buvo dovanotos moksleivių stipendijoms. Susivienijimo 
rašinių konkurse kuopos sekretorius J. Puikūnas laimėjo vieną 
iš premijų. 

1965 m. kuopos valdybą sudarė: dvasios vadas prel. J. Ku- 
čingis, pirmininkė Bronė Skirienė, vicepirmininkas Jonas Puikū- 





B. Gediminas — studijoje veda lietuviškąjį pusvalandį. Los Angeleje lietuvių 
radijo programa veikia nuo 1952 m. gegužės 24 d. Prie programų vedimo, ypa- 
tingai daug darbu yra prisidėjęs, Vladas Bakūnas ir taip pat Bronius Dūda, D 
-Pulkauninkaitė-Bartkuvienė, VI. Miklius, V. Aleksandrūnas, Povilas Jasiuko- 
nis ir V. Plukas. B. Gedimino lietuviškoji radijo valandėlė yra didelė talkininkė 
visuose parapijos reikaluose. 

nas, finansų sekretorius Balys Graužinis, protokolų sekretorius 
Justinas Kalvaitis, iždininkas Bruno Papšys, iždo globėjai Pet- 
ras Gauronskis, Kazys Motušis ir Emilija Stirbienė. 


Kuopa nevengia nė visuomeninės - kultūrinės veiklos. Kas- 
met rengiami piknikai, pobūviai. Taip pat organizuojami suė- 
jimai ypatingomis progomis. Atvykus į Los Angeles Susivieni- 
jimo Centro Valdybos pirmininkui L. Šimučiui, kuopa surengė 
jam pagerbimo vakarą. Ilgametei kuopos veikėjai Z. Tiknienei, 
išvykstančiam kun. dr. A. Bučmiui, sidabrinio kunigystės jubi- 
liejaus sulaukusiam kun. J. Kučingiui kuopa arba surengė pri- 
ėmimus, arba iškilmingai įteikė lietuviškas dovanas. 


Gaunamos įplaukos iš piknikų ir parengimų dalinamos orga- 
nizacijoms ar spaudai remti. 

Parapijos sidabrinio jubiliejaus metais kuopos valdybą suda- 
ro: pirmininkė Bronė Skirienė, vice-pirm. Jonas Puikūnas, iždi- 
ninkas Bruno Papšys, finansų sekr. Balys Graužinis, protokolo 
sekr. Justinas Kalvaitis, iždo globėjai: Emilija Stirbienė ir Pet- 
ras Gauronskas. Dvasios vadas kun. prel. J. Kučingis. 


Balfo skyrius 


Daug kartų šioje parapijos istorinių bruožų knygoje skam- 
biau ar dusliau garsėjo Balfo vardas. 


Balfo 13 skyriaus metrikuose įrašyta jo steigimo data 1944 
m. spalių 15 d. 


Jo steigėjas buvo ir parapijos steigėjas prelatas Julius Ma- 
ciejauskas. Pirmieji organizacijos žingsniai buvo prelato žings- 
niai. Pirmosios siuntos nuo Ramiojo Vandenyno pakrantės buvo 
supakuotos parapijos įkūrėjo. 


Pirmon skyriaus valdybon įėjo steigėjas prelatas J. Macie- 
jauskas, K. Lukšys, B. Starkienė, P. Žilinskas ir J. Uždavinys. 


Parapija visad ir vėliau kooperavo su Balfu, teikdama nemo- 
kamai patalpas, talkininkaudama vajams, rinkliavoms prie baž- 
nyčios durų, skelbimais savo biuletenyje ar iš sakyklos. 


"Ypaciai didelės paramos ir globos sulaukėme iš parapijos 
klebono kun. J. Kučingio", rašo skyriaus pirmininkas V. Pažiū- 
ra, atsakydamas į šios studijos anketą. “Jam priklauso didžiau- 
sia Balfo padėka”. 

Los Angeles BALF'o 13 kp. 
1966 m. valdyba. Sėdi iš kai- 
rės: sekr. Salomėja šakienė, 
pirm. Vladas Pažiūra ir I-ji 
vice-pirm. Paulina Raulinai- 
tienė. Stovi: narys Romas 
Bureika ir ižd. Jonas Motie- 
jūnas. Trūksta II-jo vice- 
pirm. Albino Markevičiaus. 





1946 metais Balfo 13 skyrius užėmė trečią vietą visoje 
Amerikoje tiekime maisto ir drabužių, tada išrūpinęs iš vyskupi- 
jos tų gėrybių rinkimą daugelyje atjaučiančių kitataučių para- 
pijų. Dėl to skyrius turi geroką skaičių atsidavusių Balfo veikė- 
jų, pakeltų į garbės narius: kleboną prel. J. Kučingį, dr. J. 
Bielskį, K. Lukšį, J. Kumetą, N. Mickų, Br. Starkienę, J. 
Uždavinį ir P. Žilinską. 

Klebonas prelatas J. саша taip раї іг Balfo centro pa- 
keltas garbės nariu. 

Kalbant apie parapijos labdarybės veiklą, reikia pridurti, 
kad ji remia ne tik Balfą, bet žymias sumas skiria Lietuvių Re- 
liginei Šalpai (pav., 1964 m. aukojo 1,009 dol.), lietuvių vienuo- 
lynams ir misijoms palaikyti, saleziečių ir Vasario 16 gimnazi- 
joms ir kitoms įstaigoms. 

Los Angeles šv. Kazimiero šeštadieninės mokyklos mokiniai ir mokytojai 1966 metais. Iš kairės į dešinę sėdi šie moky- 
tojai: D. Razutytė, N. Grakauskienė, A. Balsienė, kapel. kun. A. Valiuška, mokyklos vedėjas Ignas Medziukas, ses. 
M. Jacinta, ses. M. Vincenta, O. Razutienė ir D. Polikaitienė. Trūksta M. Matulionio ir J. Puškorienės. 


Seimininkes 


Suminint visas parapijines ar artimas parapijai organizaci- 
jas, tenka sustoti prie esminės parapijos veikloje "neorganizuo- 
tos organizacijos”. Tai yra parapijos parengimų šeimininkių gru- 
pė. Tai nepaprasto pasišventimo moterys. Jos organizuotai daly- 
vauja daugelyje kitų sambūrių. Tačiau, kada reikia atlikti es- 
mingiausią parengimo dalį — virti, kepti, aptarnauti svečius, 
tvarkyti stalus, dovanoti valgius — jų pagalba darosi tikras viso 
parapijos parengimo pagrindas. 

Šeimininkių darbas sunkiausias ir mažiausiai pastebimas. 
Parapijos vadovybė visad respektavo savo ištikimas talkininkes, 
dėkodama joms už darbus. Ta “neorganizuota organizacija”? visai 
nusipelnytai gali būti įrašyta į parapijos geradarių skaičių. 

Čia ypačiai paminėtinos buvusios ir esančios šios parapijos 
talkininkės - šeimininkės: Ona Ačienė, M. Miškienė-Christ, Emi- 
lija Mitkienė, Morta Dirgėlienė, Monika Slaterienė, U. Naginienė, 
Viktorija Gražienė (mirusi), O. Kruminienė, F. Bruzgienė, J. Do- 
vidonienė, Elena Moroskienė (mirusi), Rozalija Janušauskienė, 
Emilija Masoniene, K. Malinauskiene, Z. Tiknienė, Barbora Tu- 
nilienė, Ona Žadvydienė, S. Leonavičienė, Ona Papšienė, Ona Mi- 
kuckienė, E. Grasska, R. Banionienė, Angelė Raulinaitienė, Leo- 
kadija Strupienė, F. Karcblienė. U. Ališauskienė, S. Zukauskis- 
nė, V. Dudorienė, O. Macenienė, V. Kazlauskienė, Ona Samsonaitė 
Ona Kocaitė, N. Speecher'ienė, A. Ąžuolaitienė, S. Sakiene, D. 
Narbutienė, I. Oksienė, A. Deringienė, Jadvyga Stočkienė, Pauli- 
na Bričkienė, Adelė Norkienė, M. Palaikienė, S. Puikūnienė, Ele- 
na Bartkienė, O. Brazauskienė, Matilda Berniškienė, M. Migli- 
nienė, F. Visbarienė, M. Moroskytė, J. Zilevičienė, O. Arnashienė 


in k 


Gyvojo Rožančiaus Ratelis 


Šis būrelis įkurtas 1964 m. Jam vadovauja Emilija Mitkienė. 


Mėlynosios Armijos Būrelis 


1965 metais įkurtas Janinos Puškorienės. Tikslas: melstis ir 
dirbti pagal Fatimos Marijos pageidavimus. 
1966 m. būreliui vadovauja Kostas Paulius. 

Los Angeles Katalikų Federacijos valdyba: Iš kairės į dešinę: Ignas Medziu- 
kas, pirm. Vincas Kazlauskas, prel. J. A. Kučingis ir Leonardas Valiukas. 


Visas katalikų organizacijas apjungia ir koordinuoja Los An- 
geles R. K. Federacijos skyrius, kuriam 1966 metais vadovauja 
teis. Vincas Kazlauskas. Kiti valdybos nariai: Ignas Medziukas 
ir Leonardas Valiukas. Dvasios vadas prel. J. Kučingis. 


Baigdamas šį skyrių, autorius turi pažymėti, kad visa ta 
margoji ir įdomioji įvairių organizacijų veiklos santrauka pada- 
ryta remiantis suteiktomis šiam reikalui anketomis. Kai kurių an- 
ketos buvo pilnesnės, kitų labai suglaustos. Datos, vardai ir pa- 
minėjimo tvarka padaryta remiantis anketų daviniais. 


182 


MOKYKLOS STATYBOS PABAIGA 


Reikia pilnos mokyklos 


Į 1963 metus mokykla įžengė su 260 mokiniais; jų tarpe bu- 
vo 62 lietuviukai. Kasdien lietuvių vaikai buvo mokomi lietu- 
vių kalbos, istorijos ir geografijos. Dabar ėmė ryškėti tikros, pa- 
stovios, lietuviškos mokyklos pranašumas prieš atsitiktinę, kur 
vaikai susitinka su lietuviu mokytoju tik kartą savaitėje, kur 
kartu su mokančiais lietuvių kalbą sueina ir nemokantieji lietu- 
viškai ir kur dėstymo laikas toks trumpas — trys valandos sa- 
vaitgalyje. Parapijos mokykloje vaikų mokėjimas lietuvių kal- 
bos lygus. Dėstymas netrukdomas dėl kalbos nemokančiųjų da- 
lyvavimo pamokoje greta toli pažengusiųjų. 

Mokinių vis daugėjant, mokyklos sienos nesiplėtė. Tebuvo 
tos pat penkios klasės. 

1963 m. veiklos plane tai tapo skubiai išspręstina proble- 
ma. Parapijos skola buvo 88,000 dol., tačiau tvirtai nusistatyta 
plėsti mokyklą iki pilno jos komplekto — statyti paskutinįjį mo- 
kyklos korpusą. 

Kaip visada, pasitikėta aukomis, fundacijomis ir parapijos 
parengimų pelnais. Antroji parapijos rinkliava bažnyčioje buvo 
paskirta mokyklos praplėtimo fondui. 

Vasario 3 d. buvo paskelbtas mokyklos statymo vajus. Buvo 
susitarta su tuo pat architektu ir statytoju, kurie projektavo ir 

Los Angeles Jaunimo Ansamblis. Viduryje sėdi ansamblio vedėja Ona Razutienė, muz. G. Gudauskienė ir Ona Barauskienė. 


statė pirmąjį mokyklos pastatą. Projekto kaina buvo 36,750 dol. 
Ryžtasi statybą pradėti birželio mėn., kad rudenį jau galėtų 
dirbti papildomos klasės ir mokykla būtų pilno komplekso. 

Vajaus garsinimo metu kazimieriečių seselių viršininkė se- 
suo M. Adorata, kartu su savo asistente seserimi M. Korintija, 
vizitavo Šv. Kazimiero parapijos mokyklą ir išreiškė pasigėrėji- 
mą susitvarkymu mokykloje ir vienuolyne. 


Statyba pradėta 


Gegužės 20 d., dalyvaujant mokytojams, tėvams ir moki- 
niams, buvo prakasta ir pašventinta žemė, ant kurios stovės ka- 
talikiškojo švietimo namai. Žemę prakasė penktojo skyriaus mo- 
kinys Jonas Žukas. Klebonas kun. J. Kučingis pašventino. 


Tačiau radosi nelaukta problema: bestatant mokyklai papil- 
domąsias klases, pastatui buvo atimta žemė, ant kurios buvo 
statomi automobiliai. Statybai sunaudotas plotas turėjo būti 
kompensuotas kitu. Gelbstint padėti, buvo nupirkta gretima 
nuosavybė, kuri suėjo su parapijos žeme už pravažiavimo prie 
salės pietinės sienos. Už tą nuosavybę užmokėta 40,000 dol. Tai 
buvo didelis sklypas (50 ant 169 pėdų). Stovis čia pastatas bu- 
vo nugriautas, žemė užpilta asfaltu, aptverta vieline tvora, išgra- 
fuota auto statyklai ir mokslo dienomis skirta vaikų žaidimo 
aikštelei. 


Mokykla atidaro savo duris 


1963 m. rugsėjo 10 d. naujoji mokykla atidarė duris moki- 
niams. Tai buvo pilno komplekto, 8 klasių, pradžios mokykla, 
lengvo, kaliforniško, stiliaus, su lietuvišku plataus vestibiulo 
įėjimu; vestibiulio sienose iš gatvės pusės įmūrytos šv. Kazimiero 
ir Vyties freskos. 

Mokinių skaičius pasiekė 300; jų trečdalis buvo lietuvių vai- 
kai. “Jeigu lietuviai, turintieji mokyklinio amžiaus vaikų, kur- 
tusi Šv. Kazimiero parapijos artumoje, 100 procentų mokinių ga- 
lėtų būti lietuviai, nes mokinių priėmimo primatas skiriamas 
lietuviams”, skelbė parapijos laikraštėlis. 

Dabar tapo realybe parapijos steigėjo prelato J. Maciejaus- 
ko pageidavimas ateičiai: auklėti savo vaikus lietuviškai, kad 

1965 m. lietuviai, baigusieji šv. Kazimiero parapijos mokyklos pirmąją laidą ir gavusieji lietuvių 8 skyrių pažymėjimus. Iš 
kairės į dešinę sėdi: Ramona Narkevičiūtė, Ona Razutienė—lietuvių kalbos mokytoja, mokyklos vedėja Ses. M. Alfreda, kun. 
kleb. J. A. Kučingis, 8-jo skyriaus mokytoja Ses. M. Ignatia, Regina Safrončikaitė. Stovi: Vyt. Sakalauskas, Gintaras Saka- 
lauskas, Petras Norkus, Blažys, Arthur Lynn, R. Narkevičius,8lažys, Kukanauza ir V. Karazija. 


jie mokėtų lietuvių kalbą ir mylėtų Lietuvą; kitaip, senesnie- 
siems išmirus, lietuviai išnyks Amerikoje. 

Baigus pilnąjį mokyklos korpusą, parapijos pastatai sudarė 
įdomų architektūrinį kompleksą. Bažnyčia, senesnieji pastatai ir 
naujieji — visi yra vienodai lengvi, stucco struktūros ir kali- 
torniško pobūdžio. Kadangi jie labai panašūs vienas į kitą, tai 
sudaro tam tikrą santykiavimo harmoniją. Krūmai, gėlės ir ža- 
liatvorės supina juos visus į dar glaudesnį vienetą. 

Mokyklos vestibiulis, platus ir atviras tolesnei perspektyvai 
į Los Feliz kalvas, suteikia erdvės ir jaukumo įspūdį. 

Dvi reikšmingos freskos: šv. karalaičio su lelijomis ir dina- 
miškos Vyties raudoname fone — puošia mokyklos fasadą. Kie- 
mo viduryje, kur nuolat būriuojasi daug lietuvių, iškilo aukštas 
stiebas vėliavai (P. Speecher'io dovana). Su J. A. V. žvaigždė- 
tąja vėliava lietuviams reikšmingomis progomis iškyla ir lietu- 
vių trispalvė. 

Kartą, trispalvei kylant į dangų, klebonas tarė lakų posa- 
kj: “Jei žinai lietuviškesnę parapiją, pasakyk man jos adresa”. 

Parapijos mokyklos vedėja sesuo M. Alfreda ir mokytojos 
vienuolės M. Chrisostoma, ses. M. Lurda, ses. M. Vincenta, ses. 
M. Grasilda, ses. M. Ignacia — sudarė pagrindinį mokomąjį per- 
sonalą. Dirbo dvi nelietuvės mokytojos: C. Wyman ir M. Mat- 
hews. Lituanistinius dalykus dėstė mokytoja Ona Razutienė, ti- 
kybą — kun. Antanas Valiuška, mokyklos chorą tvarkė muz. 
Bronius Budriūnas. 

Iš 1965 m. pavasari baigusiųjų, kurie sudarė pirmąją Šv. 
Kazimiero pradžios mokyklos absolventų laidą, buvo 10 lietuvių 
iš 24 absolventų. 

Daugelis lietuvių tėvų kartu su kitataučiais yra susibūrę į 
mokyklos motinų klubą. Klubas reiškiasi organizuodamas finan- 
sine paramą mokyklai, padeda įsigyti mokymosi priemones, 
diskutuoja auklėjimo klausimus, dirba artimai su parapija ir mo- 
kytojais. Klubo pirmininkės yra buvusios šios: Cecila Rendon, 
Mary Seelos, Eleonora Harrington, Theresa Distaso. 1966 m. klu- 
bo pirmininkė yra Rosalie Portillo. 

1965 m. seselės mokytojos parengė turiningą vasario 16 d. 
minėjimą mokykloje. Visi aštuoni skyriai išpildė po programos 
dalį. Tai buvo pynė iš dainų, tautinių šokių ir paskaitėlių apie 
Lietuvą. Vyresnės klasės savo patalpose irengė lietuviškų daiktų 
parodėles. Programoje dalyvavo ne tik lietuvių vaikai, bet visi 
mokyklos mokiniai. Daugelis jų lanko ir vaikų parapijos chorą. 

Los Angeles šv. Kazimiero parapijos mokyklos Motinų Klubo buvusios pirmininkės su 1965/66 mokslo metų pir- 
mininke Mrs. Joseph A. Portillo, antroji pirmoje eilėje. Jos dešinėje yra Mrs. Art Rendon ir kairėje Mrs. Robert 
W. Seelos. Antroje eilėje iš kairės į dešinę stovi: Mrs. Frank Distasso, Mrs. S. John Wengler, Mrs. Grace Hirsch- 


man 1966/67 mokslo metų pirmininkė ir Mrs. Eugene M. Harrington. 


Jų tarpe radosi kinietis, meksikietis, indėnas, švedas ir japonas. 
Jie visi išmoko dainuoti lietuviškai ir šokti lietuvių tautinius 
šokius. 

Mokykla turi daug lietuviško prieauglio — trečdalį, kuris 
vis didės, tėvams su mokyklinio amžiaus vaikais kuriantis netoli 
Šv. Kazimiero parapijos. 

Parapijos mokykla ir šiaip įdomiai reiškėsi visuomenėje. Už 
pasidarbavimą labdaringosios organizacijos March of Dimes rink- 
liavoje mokykla gavo pagyrimo lapus, kurių išdalinti į mokyk- 
lą atvyko žinomos televizijos aktorės Gigi Perrau ir Jane 
Wyatt. 

Šv. Kazimiero parapijos mokykla įkurta 1955 m. (tik vaikų 
darželis). Dekados bėgyje, 1965 m., išaugo į pilną mokyklą ir 
išleido pirmąją savo laidą. 

1965-66 m. mokyklą lanko 385 mokiniai; jų tarpe 30 proc. 
lietuvių kilmės vaikų. Kasdien jiems dėstoma lietuvių kalba, Lie- 
tuvos istorija ir geografija. Mokyklos vedėjos yra buvę sesuo 
M. Ancilla ir sesuo M. Alfreda. 

Šiais metais mokyklos vedėja yra sesuo M. Agnetta. 

Mokykloje dirba šie mokytojai: sesuo M. Vincenta, sesuo 
M. Chrysostoma, sesuo M. Jacinta, sesuo M. Ignatia, sesuo M. 
Alicia, Marjorie Mathews, Vivian Aguilar, Dalilė Polikaitienė, Ona 
Razutienė, kun. Antanas Valiuška. 

Dainavimą ir giedojimą veda komp. B. Budriūnas. 


Seštadieninė mokykla 


Šešioliktuosius metus einanti parapijos šeštadieninė mokyk- 
la, kurią lanko vaikai, neturį sąlygų lankyti бу. Kazimiero pra- 
džios mokyklą, turėjo 70 mokinių. Abiejų mokyklų (pradžios ir 
šeštadieninės) apie 200 lietuvių vaikų sėmėsi lituanistinį švieti- 
mą po parapijos pastoge. Čia jie sėmėsi lietuvių kalbos, Lietu- 
vos geografijos ir istorijos Žinias. 

Kada kaimyninėje Santa Monikoje (12 mylių nuo parapi- 
jos) buvo įsteigta atskira Santa Monikos apylinkėje gyvenančių 
lietuvių vaikų lituanistinė mokykla, klebonas kun. J. Kučingis 
savo laikraštėlyje pareiškė atskirą nuomonę (Lietuvių Žinios, 
nr. 15-16 (272-273): “Lietuvių didžiausia yda dalintis. Kur su- 
sirenka būrelis lietuvių, ten tuojau reikia net kelių organizaci- 
jų ir draugijų. Mums reikia ne dalintis ir skirstytis 1 gabaliu- 

1966 m. lituanistinė klasė šv. Kazimiero parapijos mokykloje. Iš kairės į dešinę sėdi: mokyklos vedėja Ses. M. Agnetta, kun. 
A. Valiuška, prel. J. A. Kučingis, kun. P. Celiešius ir mokytoja Ona Razutienė. 


kus, bet jungtis geresniam darbui. Skilimo linkme rikiuojasi ir 
Santa Monikos lietuvių būrelis, nuo šio rudens steigdamas atski- 
rą šeštadieninę mokyklą. Nesant tam nei lietuviškos aplinkos, nei 
mokyklos tęstinumo užtikrinimo bei ateities perspektyvų, šis jų 
užsimojimas laikytinas mėgėjų darbu. Jie daug daugiau savo 
vaikams pasitarnautų, jei neplėštų jų nuo bendro kolonijos jun- 
ginio”. 

Santa Monikos mokykloje tikybą dėstė kun. dr. P. Celiešius. 

Parapijos šeštadieninei mokyklai vadovavo senas jos vedė- 
jas Ignas Medziukas. Mokomąjį personalą sudarė mokytojai: O. 
Razutienė, A. Balsienė, M. Matulionis, J. Puškorienė, N. Grakaus- 
kienė, kun. A. Valiuška, sesuo M. Alfreda ir sesuo M. Lurda. 

Būdingu lituanistinio auklėjimo svarbos įvertinimu galima 
laikyti inž. Liūto Griniaus pavyzdį: jis reguliariai veža savo su- 
nų į mokyklą iš Riverside miestelio, 60 mylių nuo Los Angeles. 

1965-66 metais mokyklai vadovauja ilgametis jos vedėjas 
Ignas Medziukas. Mokyklos tėvų komitetui vadovauja inž. Jo- 
nas Puškorius. 

Mokyklos personalą sudarė: Ona Razutienė, Adelė Balsienė, 
Janina Puškorienė, Margis Matulionis, Nijolė Grakauskiene, Dan- 
guolė Razutytė, kun. Antanas Valiuška, sesuo M. Vincenta ir se- 
suo M. Jacinta. 

Mokykloje yra 8 skyriai ir 72 mokiniai. 

Iš reguliarios ir šeštadieninės Šv. Kazimiero mokyklų lankan- 
čių mokinių yra sudarytas Jaunimo ansamblis, kuriam nuo 1949 
m. sėkmingai vadovauja mokyt. Ona Razutienė. Ansamblis daž- 
nai pasirodo lietuvių ir nelietuvių parengimuose. Ansambliui 
priklauso per 100 šaunaus jaunimo. Iš šio Jaunimo ansamblio 
yra išaugusi ir dabartinė L. A. Tautinių Šokių grupė, vadovau- 
jama Egedijaus Radvenio. 

JUBILIEJAUS ISVAKARESE 


Parapijos sidabrinio jubiliejaus nesulaukė keli su parapija 
susiję jos kūrėjai. Mirtis išplėšė juos iš gyvųjų tarpo. 


Mire Juozas Strongis 


1963 m. balandžio 15 d. mirė parapijos komiteto veiklos ve- 
teranas Juozas Strongis, buvęs komiteto pirmininkas ir nuola- 
tinis komiteto narys. Jis daug atsidavusiai dirbo ir stipriai rė- 
mė parapiją jai kuriantis, prelato J. Maciejausko dienomis. 


Mirė Kazimieras Lukšys 


Lapkričio 12 d. mirė Kazimieras Lukšys, gimęs 1892 m. Va- 
renos parapijoje. 

K. Lukšys buvo spalvinga asmenybė lietuviškame gyveni- 
me. Gabus verslininkas, bet nesitenkino vien savo bizniu. Jis ėjo 
į lietuviškąjį gyvenimą nuo pat jaunumės. Jis lietuviškos kino 
kronikos pionierius. Su savo filmais (Genovaitė, Lietuviškos ves- 
tuvės, Lietuvos gyvenimo vaizdai) Lukšys aplankė per 100 lie- 
tuviškų vietovių Amerikoje. Bent 15 kartų jis keliavo per At- 
lantą ir atgal, Lietuvoje filmuodamas, Amerikoje demonstruo- 

damas savo filmus. Turtingai įsikūręs Lietuvoje, jis visko nete- 
ko per komunistinę okupaciją. Atbėgęs Amerikon be cento, jis 
čia praturtėjo iš nekilnojamo turto prekybos. 

I jo visuomeninės veiklos balansą įeina ALT, Balfas, SLA, 
Piliečių klubas. Daug kur jis buvo steigėjas; kitur pirmininkas, 
nuolatinis valdybų narys. 

Jo mirties proga Lietuvių Žinios rašė: 

“Lukšys paliko neišdildomus pėdsakus Los Angeles lietuvių 
parapijos istorijoje. Jisai kūrė ir organizavo šią parapiją, ją re- 
mė stambiomis aukomis, surado dabartinę parapijos vietą, jo do- 
vanota šv. Kazimiero statula puošia bažnyčios bokštą”. 


Mirė Viktorija Masiliūnaitė 


1964 m. sausio 1 d. po sunkios ligos mirė Mission sanatori- 
joje Viktorija Masiliūnaitė (Moss), didelė parapijos geradarė, pa- 
grindinė parapijos steigėja. Savo santaupomis ji įgalino nupirk- 
ti pirmąją bažnyčią prie Trečiosios gatvės (2511 Third Ave.). 
Ji paskolino prelatui J. Maciejauskui 4,000 dol. tai nuosavybei 
nupirkti. Jos dėka prelato sumanymas turėti savo maldos na- 
mus tapo realybe. 

Viktorija Masiliūnaitė buvo viena iš reikšmingiausių talki- 
ninkių parapijai. Ji talkino pirmoji, neabejodama parapijos įkū- 
rimu, nors ankstesnieji nepasisekimo pavyzdžiai kitiems kėlė ir 
stiprių abejonių 

Jeigu kada nors kas nors praskleis netolimos praeities rū- 
kus ir įtvirtins parapijoje marmurinę ar bronzinę lentą su pa- 
rapijos geradarių vardais, Viktorijos Masiliūnaitės vardas bus įra- 
šytas pirmuoju. 


Jubiliejinės knygos sumanymas 


Mirčiai nukirtus daugelio parapijos kūrėjų gyvybes, gyvie- 
ji nesustojo ruoštis sidabriniam parapijos jubiliejui, kuris po 
poros metų turėjo ateiti. 

Jau 1951 metais išleistame pirmajame parapijos veiklos kro- 
nikiniame leidinyje 'DeSimtmetyje" randame daug parapijos is- 
torijos duomenų nuo 1941 iki 1951 m. 1964 metais, sidabrinio 
jubiliejaus akivaizdoje, imta ruoštis atžymėti ta 1966 metais 

Dail. Adomas Galdikas, dalyvavęs 1964 m. parapijos rengiamoje Lietuvių Die- 
noje su savo kūrinių paroda. Iš kairės stovi: poetas Bernardas Brazdžionis, 
A. Galdikas ir dail. Pautienius. 


ateinantį jubiliejų knyga, kurioje atspindėtų dvidešimt penkeri 
parapijos gyvavimo metai. 


Anketa, skirta visų Los Angeles lietuvių katalikiškųjų or- 
ganizacijų dėmesiui, 1964 m. rugsėjo 24 d. buvo pranešta apie 
sumanymą parašyti parapijos istorinių bruožų knygą. Toje kny- 
goje turėtų rasti vietą visas parapijos gyvenimas, visi sudėtingo 
gyvenimo reiškiniai, dideli ir smulkūs. Dvidešimt penkeri me- 
tai dar nėra tikra istorija, didesnė dalis to laikotarpio dalyvių 
dar gyvi, pilni energijos, kuria gyvenimą. Tačiau to laikotarpio 
įvykiai buvo tokie gausūs, spalvingi, įvairūs, kai kada jau pu- 
siau primiršti, kad vis dėlto mes drįstame išgyventą laiką pava- 
dinti istorija. Parapijos istorija čia tampa didelio lietuvių kolek- 
tyvo Los Angeles mieste gimimo, brendimo ir stiprėjimo istorija. 


Dinamiškasis Los Angeles miestas savo dinamika atspindė- 
jo ir Šv. Kazimiero lietuvių parapijoje. Kūrimasis ir organizaci- 
nė iniciatyva, plėtra ir jos kliūtys, lietuviškoji imigracija ir di- 
dėjanti lietuviškoji visuomenė, visos kasdienės gyvenimo deta- 
lės, kurios atskamba klebono savaitiniuose parapijos laikraštė- 

lio įvaduose, minimos iš sakyklos, aprašomos platesnėje lietu- 
vių spaudoje — viskas tai lyg srautas, kuris neša įvykius ir 
vardus, datas ir žmones ... іг dingsta kasdienybės rutinoje. 


Tik stebint tai istoriografo arba kronikininko akimis, pa- 
rapijos veiklos gairės ir kryptys lyg nusivalo nuo kasdienos ir 


lyg nukelia į aukštesnę fazę. Gėlė dykumos žemėje — Šv. Kazi- 
miero parapija — išaugo, sutvirtėjo ir ėmė skleistis puošniais 
žiedais. 


Nepalaužiama parapijos klebono energija, lyg laivo vairavi- 
mas audringoje jūroje, lyg šturmano rankos ant vairo ir Zzvilgs- 
nis, įsmeigtas į akiratį virš bangų keterų, paragino daugelį lie- 
tuvių suprasti prasmingiau, kas yra parapija, kas buvo Junipe- 
ro Serra misija, kas yra Jono Kučingio misija. 

KLEBONO PURPURAS — 
PARAPIJOS SIDABRAS 


Naujas kunigas parapijoje 


Kanauninkui Antanui Steponaičiui mirus, parapijos asisten- 
tu ar rezidentu buvo pakviestas kun. dr. Petras Celiešius. 

Dirbęs pastoracinį darbą Putnam, Conn., pas lietuvaites se- 
seles, jis sutiko vykti pastoracijos darbui į Los Angeles, į Sv. 
Kazimiero parapiją. Tuoj atvykęs, įsitraukė į platų parapijos 
pastoracijos darbą. 

Gimęs 1906 m. Apušotos kaime, Jiezno valsč., kun. P. Ce- 
liešius baigė Prienų gimnaziją ir 1933 m. Kauno kunigų semi- 
nariją. 1950 m. Bonos universitete gavo filosofijos daktaro laips- 
nį. Savo darbą jis pradėjo vikaraudamas 1933-35 m. Giedraičiuo- 
se. Kapelionavo 1935-40 m. Aukštadavio mergaičių ūkio mokyk- 
loje. Buvo klebonu ir dekanu Merkinėje 1941-44 m. 1950 m. jis 
apsigyvena East Chicago, Ind. lietuvių parapijoje. Vėliau Putnam, 
Dainavoje. Jis mokytojauja, dirba visuomenėje.  Filosofiniais, 
kultūros ir meno klausimais rašo Aiduose, Drauge, Tėviškės Ži- 
buriuose; bendradarbiauja Lietuvių Enciklopedijoje. 

Dr. P. Celiešius redaguoja Lietuvių kunigų vienybės leidžia- 
mą žurnalą “Lux Christi". Kartu su savo atvykimu jis perkėlė 
i Los Angeles ir to žurnalo redakciją. Tam anksčiau tik konfe- 

Kun. dr. Petras Celiešius, ke- 
lių organizacijų dvasios va- 
das ir uolus talkininkas pas- 
toracijos darbuose. 





siniam žurnalui jis suteikė naują veidą, rišdamas žurnalą su vi- 
suomene: atidarė žurnalo skiltis kultūrinio gyvenimo temoms, 
meno ir literatūros apžvalgoms. 


Los Angeles lietuvių visuomenėje kun. P. Celiešius tapo sa- 
vu Zmogumi visuose parengimuose, kultūriniuose sambūviuose. 


Svečias iš Europos 


1965 m. pradžioje prof. J. Eretas (Los Angeles ateitininkai 
parėmė jo kelionę į Los Angeles) atnešė naujo lietuviško entuziaz- 
mo iš “old country”. 

Svečias čia turėjo paskaitų, rinko medžiagą apie prof. K. 
Pakštą savo rašomai Pakšto biografijai. 

Parapijos vikaro jubiliejus 


Gegužės mėn. parapijos salėje įvyko parapijos vikaro kun. 
A. Valiuškos sidabrinio kunigystės jubiliejaus minėjimas. Mi- 
nėjimą surengė A. L. K. Moterų kuopa, skautai ir Šv. Vardo 
draugija. 


Mišias celebravo pats jubiliatas, asistuojamas kun. V. Siliaus- 
ko ir kun. A. Olšausko. Pamokslą pasakė kun. Kaunas, juozapie- 
tis. Tuoj po jubiliejaus iškilmių (banketo su kalbomis ir dova- 
nomis sukaktuvininkui) kun. A. Valiuška išvyko kelionėn aplink 
pasaulį: Roma, Šventoji Žemė, Australija... 


Dvidešimt penkerių metų darbo santrauka 


1965 metų kalėdinė rinkliava atnešė parapijos iždan 8,000 
dolerių ir tuo labai apmažino parapijos skolą. Parapijos žinioje 
sidabrinio jubiliejaus akivaizdoje buvo 1,000 įsiregistravusių šei- 
mų. Lietuvių Žinių laikraštėlis lankė 1100 pastogių. Parapijos mo- 
kyklą lankė 386 mokiniai, šeštadieninę — per 70 mokinių. Trys 





Kun. Antanas Valiuška švenčia savo kunigystės 25-rių metų jubiliejų. Jam 
pagerbimą surengė skautai. Cia matomas garbės stalas. Viduryje—jubilijatas. 

kunigai, šešios seselės ir devyni pasauliečiai tarnautojai dirbo 
parapijoje. 

Imigracija į Los Angeles labai ryški parapijos sąrašuose. Per 
1964 metus į parapiją įsijungė pastoviai 78 lietuviškos šeimos, 
tai yra po šeimą kas ketvirtą dieną. 

Per parapijos gyvavimo metą, 1941-1965, buvo 422 krikštai, 
150 jungtuvės ir 239 laidotuvės. 

Per vienerius metus parapijos salėse (didžiojoje ir mažojo- 
je) buvo per 220 lietuvių susirinkimų. Per metus buvo 36 di- 
deli parengimai. Parengimų ir susirinkimų dalyvių, peržengusių 
parapijos pastatų slenksčius, per 25,000. Bažnyčios lankytojų per 
metus 108,000, komunijų per metus išdalinta 60,000. 

“Kviečiame ir toliau neatplėšiamai glaustis prie savo pa- 
rapijos", ragino per parapijos laikraščio ivadus parapijos klebo- 
nas. “Jūsų rankose yra parapijos progresas“ (Lietuvių Žinios, 
nr. 3-284). “Jūsų gera širdis — parapijos aukso kasykla”. 

Parapijos komitetas perrinko vienuoliktą kartą savo pirmi- 
ninku Pranciškų Speecher'i. Leonas Oksas buvo išrinktas vice- 
pirmininku. Kiti komiteto nariai: R. Bureika, inž. A. Kiškis, J. 
Dzenkaitis, E. Bartkus, K. Sakys, J. Savickas, J. Žukas, B. Pap- 
šys, P. Marčiuška, P. Gražis, V. Mikuckis, J. Bričkus, M. Oksas, 
A. Bačkauskas ir Pranas Mason. 


Jo Sventenybes rūmų prelatas 


Šis komitetas sutiko vieną iš šauniausių parapijos gyveni- 
me įvykių: parapijos vadovas klebonas kun. Jonas Kučingis bu- 
vo pakeltas Jo Sventenybes Rūmų prelatu Right Reverend titulu. 

Su atvirumu įvykio faktui, su nusilenkimu aukštai apašta- 
lavimo misijai ir su įprastu jo būdui humoristiniu intymumu 
naujasis prelatas kreipėsi į savo parapiečius; 

“1965 m. kovo 25 d. Los Angeles arkivyskupijos laikraštis 
The Tidings J. E. kardinolo McIntyre įsakymu paskelbė, kad Jo 
Šventenybė popiežius Paulius VI Los Angeles Šv. Kazimiero pa- 
rapijos kleboną kunigą Joną Kučingi pakėlė į prelatus Right 
Reverend Monsignor titulu”. 

“Šis Šv. Tėvo man suteiktas titulas yra didelė garbė ne 
tik man, bet visiems Los Angeles lietuviams, su kuriais per 18 
metų teko man dirbti ir kurti. Dievo Apvaizda, vedusi mane 
per karo audras, skyrė man darbuotis Amerikos Vakaruose. Čia 

Prel. kun. Jono A. Kučingio į prelatus pakėlimo šventės dalyvių dalis. Pirmoje eilėje iš kairės į dešinę stovi: kun. Salinas, 
kun. B. Uždavinys, Bernardine M. Donohue, vysk. J. Ward, Daniel J. Donohue, vysk. P. Brazys ir kun. Biedermann. 


prelato Juliaus Maciejausko sunkiai pradėtą darbą pavyko išug- 
dyti į didelę ir šakotą įstaigą, po kurios sparnu šiandien randa 
sau religinę ir tautinę globą tūkstančiai lietuvių. Tik jūsų darbš- 
tumo ir pasiaukojimo dėka Los Angeles Šv. Kazimiero parapija 
tiek iškilo, kad jūsų klebonas tapo atžymėtas prelato titulu. Ta 
garbe ir džiaugsmu mielai dalinuosi su visais lietuviais, kurie, 
nepaisydami mano žmogiškų ribotumų, paklausė mano balso, ir 
Hollywood'o kalnų papėdėje iškilo bažnyčia, mokykla, vienuoly- 
nas, salė ir klebonija” (Lietuvių Žinios, nr. 8-289). 

Vėliau, kalbėdamas salėje, klebonas pasakė: 

“Jūs vadinate mane dabar įvairiai — prelatu, monsignoru, 
pralotu; vadinkite mane, kaip vadinote anksčiau — klebonu”. 


Pakėlimo įsakymas buvo duotas Vatikane 1965 m. vasario 11 
d. Lotyniškai rašytame pargamente, kurį pasirašė Vatikano už- 
sienio reikalų tvarkytojas kardinolas Cicogniani, pasakyta: “Mes 
išrenkame, keliame ir skiriame tave, Jonas Kučingi, iš Los An- 
geles arkivyskupijos, Kalifornijoje, Romos dignitoriumi arba 
Mūsų Rūmų prelatu su visomis teisėmis, kurios priklauso šiam 
titului“. 


Investitūros iškilmės 


Gegužės 23 d. vyko investitūros iškilmės. Pamaldose daly- 
vavo Los Angeles arkivyskupijos kardinolo J. McIntyre atstovas 
vyskupas J. Ward ir lietuvis vyskupas Pranciškus Brazys iš Ro- 
mos. Vyskupas J. Ward atliko investitūros apeigas ir kreipėsi į 
pamaldų dalyvius, dėkodamas jiems už suprastą pareigą remti 
bažnyčią ir tikėjimą. Jis nurodė, kad naujo prelato pakėlime yra 
dalis visos parapijos nuopelnų. 


Vyskupo P. Brazio pamokslas buvo skirtas aptarti įvykio 
prasmei, susijęs su bendrais nurodymais, kaip veikti gyvenant 
už Lietuvos sienų. 


Vyskupas ragino neužsidaryti savybėje, negyventi vien ego- 
istiškai tik sau; reikia eiti į plačią visuomenę, įsigyti ten nuo- 
pelnų, būti naudingam kraštui, kur gyveni; tada rasi draugų ir 
rėmėjų. Pavyzdžiu jis nurodė prelatą J. Kučingį, kuris, praradęs 
savo žemę, susilaukė triumfo, nes supratęs savo misiją. Jis pir- 
masis visose Suvienytose Amerikos Valstybėse tremtinys lietuvis 
kunigas, pakeltas į aukštą prelato laipsnį. Lietuvio dvasiškio no- 

Juozas ir Ona Kaributai, padovanoję parapijai puošnų ir brangų betliejų, 
dalyvauja investitūros iškilmėse. Iš kairės į dešinę stovi: Juozas Kaributas, 
vysk. P. Brazys, Ona Kaributienė, A. Vosilienė, prel. J. Kučingis ir Pranas 
Speecher, parapijos Komiteto pirmininkas. 


minavimas prelatu rodo ir didžiulį arkivyskupijos palankumą, 
ir Vatikano respektą lietuviams, ir klebono apaštalavimo veik- 
los įvertinimą. 


Pamaldoms pasibaigus didžiojoje parapijos salėje buvo nau- 
jo prelato sveikinimas ir vaišės, kurias surengė mokyklos mo- 
tinų klubas. Vietinių organizacijų ar sambūrių atstovai ir atski- 
ri asmenys kupinai užpildė salę, sveikindami naująjį prelatą ir 
svečią lietuvį vyskupą. 


Tas įvykis plačiai ir stipriai nuskardėjo visame lietuvių pa- 
saulyje, net pavergtojoje Lietuvoje. Lietuvių spauda šiltai suti- 
ko Šv. Kazimiero klebono nominaciją prelatu. Įvykio aprašymai 
ir nuotraukos paženklino daugelio leidinių pirmuosius puslapius. 
Paminėjo įvykį ir plačioji Los Angeles spauda. 


Iš Lietuvos gautoje telegramoje atskambėjo ir džiaugsmas, ir 
skausmas kartu: 


“Priimkite šiuos žodžius, apipintus tylia malda, iš visų Tel- 
šių vyskupijos kenčiančių žmonių, kurie šiandien negali būti su 
р ų ; 

kun. Ant. Valiuška 


Ju 


ijos mokyklos Mišiu patarnautojai su savo mokyto 


„ Kazimiero parapij 


Šv 


Jumis, o tik slapta iš skausmo suspaustomis lūpomis prašo Jums 
Dievo palaimos. Šis vienintelis rožinis žiedas tai Jūsų brangios 
motinėlės. . .”. 


Vėliau teko patirti, kad pavergtos Lietuvos žmonės sužinojo 
kun. J. Kučingio pakėlimo prelatu naujieną iš Voice of America 
radijo pranešimo. 


Gausybė sveikinimų, nuo lakoniškų telegramų iki plačių 
ir šiltų laiškų, užtvindė tomis dienomis parapijos raštinę. Svei- 
kino visa eilė aukštųjų Los Angeles miesto asmenų, pradedant 
miesto burmistru S. Yorty. Sveikino Bažnyčios dignitoriai: kar- 
dinolas J. McIntyre, arkivyskupai J. McGucken (San Francis- 
co), A. Samore (Roma); vyskupai — T. Manning, V. Brizgys, 
Ch. Salatka, A. J. Bell, P. Brazys, Renato Luisi; prelatai: J. 
Balkūnas, P. M. Juras, I. Albavičius, J. Končius, A. Bačkys, 
L. Tulaba, V. Mincevičius, J. Tadarauskas. Sveikino Kunigų Vie- 
nybė, Čikagos ir Argentinos kazimierietės, pranciškonai, mari- 
jonai, Nekalto Prasidėjimo seserys, Balfas, A.L.R.K. Susivieni- 
jimas, A. L. T. valdyba, daugelio laikraščių štabai, Lietuvos at- 
stovas Washington'e J. Kajeckas. Tai buvo Bažnyčios dignitorių 
ir stambiųjų katalikiškųjų organizacijų vadovybių džiaugsmin- 
ga reakcija į įvykį. 


Rašytojas ir lotynistas Juozas Tininis pasveikino prelatą lo- 
tynišku, varpu skambančių madrigalu: 


“Quam rosa tempore verno erubescit, sic vos obtinetis pal- 
lium purpureum pro meritas amplis in vineto Christi. Hac vestrae 
promotionis in prealaturam occasione capio licentiam gratulari 
vobis, optans successum belissimum in vestra parochia lituana, 
a sancto Casimiro protecta sub umbra palmarum Californien- 
sum et ante preasentiam montium mirificorum ...”. 


Visų sveikinimų reikšmė buvo ryški: “Tai ne tavo vieno 
šventė, tai visų lietuvių šventė" (vysk. V. Brizgys). 


Investitūros iškilmės buvo svarbios ir tuo faktų, kad tai 
buvo vietinio kalibro darbų transformacija į plačios reikšmės 
nuopelnus. Tai buvo įvertinimas to, kas nepastebima dienų ruti- 
noje. Tai buvo tikras referendumas, kas autoritetas. Ir kartu 
tai viskas buvo lietuvių triumfas už tėvynės sienų. Investitūros 
iškilmėms atminti geri lietuvių draugai Mr. ir Mrs. M. Harring- 
ton Šv. Kazimiero klebonijos sodelyje pastatė gražią Marijos 
Dievo Motinos marmurinę statulą. 

1966 m. Los Angeles šv. Kazimiero parapijos mokykla su mokytojais ir mokiniais. Iš kairės į dešinę sėdi: O. Razutienė, M. 
Mathews, Ses. M. Jacinta, Ses. M. Chryzostoma, mokyklos vedėja Ses. M. Agnetta, kun. A. Valiuška, prel. J. A. Kučingis, kun. 
P. Celiešius, Ses. M. Vincenta, Ses. M. Ignatia, Ses. M. Alicia, V. Aguilar ir D. Polikaitienė. 


Ateities ženkle 


Birželio 13 d. buvo išdalinti mokyklos mokiniams mokslo 
pažymėjimai. Šeštadieninę mokyklą baigę mokiniai tą dieną 
turėjo savo šventę. Dovanų įteikimo aktas buvo baigtas Lietuvos 
himnu. 

Tai tipiškas lietuviškojo švietimo reiškinys, kasmet pasikar- 
tojas parapijos salėje. Tik mokiniai vis kiti, vis priauga kiti są- 
moningi jauni lietuviai, į gyvenimą išeina vis naujos jų gretos, 
supažindintos su visu tuo, o reikia pagrįstai jaustis sąmoningu 
lietuviu katalikų Amerikos žemėje. 


Gegužės 31 d. 14 vaikų priėmė pirmąją komuniją. Įvykis 
svarbus atžymėti, nes pasiruošimas toms apeigoms buvo lietuviš- 
kas, maldos buvo išmoktos lietuviškai. 

“Pasiruošti religinei praktikai lietuviškai ir tuo išsiskirti iš 
dominuojančios anglų kalbos religinėje praktikoje", rašė Drau- 
go korespondentas Vn., “yra labai reikšmingas faktas. Juk tų vai- 
kų tėvai priklauso už tėvynės ribų išaugusiai ir subrendusiai 
lietuvių kartai. Jie turi daugiau pagundų “generacijos solida- 
rumo” vardan dėmesį nuo lietuviškųjų idealų perkeltį į šio kraš- 
to “laiko problemas", tačiau jie maldos reikšmę tėvų kalba ge- 
riau supranta net už vyresniąją kartą. Prieš 5-8 metus tik vie- 
nas kitas tremtinių vaikas pirmajai išpažinčiai būdavo paruo- 
šiamas lietuvių kalba. Dabar tokių skaičius didėja, ir tai reikia 
laikyti viltingu ženklu” (Draugas, nr. 139-1965). 

Jeigu pirmoji imigrantų banga, laužydama svetimumą nau- 
jose gyvenimo aplinkybėse, stengiasi, savisaugos instinkto ve- 
dama, sutapti su aplinka, antroji karta, jau sutapusi su ta ap- 
linka, ima domėtis savo tautiniu palikimu, jį vertinti ir pra- 
deda tautinį renesansą, perteikdama jį savo vaikams ir net to- 
liau. Tai patvirtina ir Lietuvos Vyčių atkaklus sugrįžimas į lietu- 
viškumo sferą; ir trečiosios kartos lietuviai turi sentimento sa- 
vo kilčiai. 

Šv. Kazimiero parapija, iš anksto parūpinusi lituanistiniam 
švietimui mokyklą, sales, lyg įspėjo tos generacijos dėmesį lie- 
tuviškam švietimui. Jaunesnioji lietuvių karta, dažnokai vaikin- 
gos šeimos, aomu-- lietuvybe, ir jų vaikų laukia Šv. Kazimiero 
mokyklos, vaikų darželiai, vaikų aikštelės. Dabar lietuviškas mo- 
kyklas pripildo ne iš Lietuvos atvežtieji vaikai, bet tų vaikų 
vaikai — jauniausioji lietuviškoji generacija. 

šv. Kazimiero parapijos mokyklos Seselės mokytojos. Iš kairės į dešinę stovi: Ses. M. Ignatia, Ses. M. Vincenta, Ses. M. Ali- 
cia, prel. J. A. Kučingis, vedėja Ses. M. Agnetta, Ses. M. Chrysostoma ir Ses. M. Jacinta. 


Sidabrinic jubiliejaus dieną parapija sustojo lyg atsigrįžti 
atgal į išgyventą laiką, kuriame buvo tiek daug dramatiškų die- 
nų ir tiek daug šviesių momentų. Viską užlieja pasiryžimo, iš- 
tvermės ir apaštalavimo šviesa. 


Ateitis sustoja prieš sidabrinį jubiliejų švenčiančią parapiją. 
Ateitis visad turi būti verta jos pranokėjų darbų. Neužtenka tik 
džiaugtis praeities darbais, reikia juos įvertinti ateityje. 


Didžiulis yra parapijos vaidmuo lietuvių visuomenėje. 


Prie savos parapijos reikia pririšti jaunąją kartą, įtraukti 
ją į natūralų tėvų darbų tęsimą. 
Sidabrinis parapijos jubiliejus yra tik pradžia jos tobulėji- 
mo, jos naujų darbų. 


D ——— —————————— 8 


NAUDOTOS SIAI KNYGAI MEDZIAGOS SARASAS 


1. Parapijos skelbimu knygos nuo 1946 m. sausio 13 d. iki 1964 m. 
gegužės m. 3 d. Iš viso — 13 knygų. 
2. Ledger 1941 m. sausio 2 d. — 1949 m. vasario 2 d. 
3. Parapijos komiteto protokolų knyga 1947 m. gegužės 1 d. — 1962 
m. spalių 5 d. 
4. Parapijos Lietuvių Žinios Nr. 1 - Nr. 294/295. Iš viso 3 tomai. 
5. Kalifornijos lietuvis 1946 vasaris - 1949 gruodis. 
6. Catholic Directory 1964-1965. 
T. Lietuvių Enciklopedija. 
8. Lietuvių Sv. Kazimiero parapijos “Dešimtmetis” (1941-1951). 
9. Kan. A. Steponaičio “Tėvynėje ir Pasauly'', 1962. 
10. Simo Sužiedėlio “Šventas Kazimieras”, 1947. 
11. Kun. K. Matulaičio, M.I.C. “šventųjų Gyvenimai”, 1949. 
12. Žurnalo “Į Laisvę" 1961 m. nr. 24/61. 
18. Atsakymai į Lietuvių Žinių 1964 m. rugsėjo 9 d. paskelbtą anketą 
"Los Angeles katalikiškųjų organizacijų Ziniai'. 
14. Kalifornijos Lietuviu Almanachas, 1963. 
15. Testimonial Dinner (Silver Jubilee of the holy priesthood), 1962. 
16, Paskiri periodinės spaudos numeriai: Draugas, Tėviškės Žiburiai, 
Vienybė, Naujienos. 
17. Stasio Ylos “Dievas sutemose"', 1964. 
18. Privatūs laiškai knygoje liečiamomis temomis (vyskupo V. Briz- 
gio, kun. J. Vaško etc.). 
19. Pasihkalbéjimai su klebonu prel. J. Kučingiu. 

SVARBESNIEJI PARAPIJOS ĮVYKIAI IR DATOS 


1. 1940 metais pavasarį Prel. Julius Maciejauskas atvyksta 
į Los Angeles steigti lietuviams parapiją. 

2. 1941 metais birželio mėn. 1 d. pašventinama pirmoji lie- 
tuvių bažnytėlė ir suteikiamos misijinės parapijos teisės. 

3. 1946 metais spalių 3 dieną kun. Jonas A. Kučingis at- 
vyksta į Los Angeles ir paskiriamas lietuvių parapijos vikaru. 

4. 1947 metais kovo 2 dieną prel. Julius Maciejauskas gau- 
na širdies ataką. 

5. 1947 metais balandžio 11 dieną kun. Jonas Kučingis pa- 
skiriamas klebonu. 

6. 1947 metais gegužės 14 dieną miršta prel. Julius Macie- 
jauskas. 

т. 1948 metais pavasarį parduodama pirmoji prel. Macie- 
jausko pirktoji lietuvių bažnytėlė ir 1948 m. kovo 7 dieną pa- 
šventinama naujai įsigyta presbiterionų bažnyčia, dabartinė pa- 
rapijos salė. 

8. 1949 metais rugsėjo mėn. 15 dieną prie parapijos įku- 
riama Sv. Kazimiero vardo Šeštadieninė Lituanistikos Mokykla. 

9. 1951 metais lapkričio 4 dieną pašventinta pirmoji nau- 
jai statyta šv. Kazimiero Lietuvių Bažnyčia. 

10. 1952 metais spalio mėn. 22 dieną išleidžiamas pirmasis 
“Los Angeles Šv. Kazimiero Parapijos Lietuvių Žinių“ numeris. 

11. 1954 metais parapija pradeda organizuoti “Lietuvių Die- 


nas”. 
12. 1955 metais rugpiūčio 31 dieną atvyksta Šv. Kazimiero 


Seserys iš Chicagos, Ш., ir atidaromas Vaikų Darželis. 


13. 1956-57 mokslo metais atidaromas pirmasis Šv. Kazimie- 
ro Parapijos Pradžios Mokyklos Skyrius. 

14. 1959 metais gegužės 15 dieną lietuvių parapijai pride- 
damos teritorinės parapijos teisės. 

15. 1960 metais kovo 20 dieną pašventinama nauja Šv. Ka- 
zimiero Parapijos Mokykla. 

16. 1965 metais vasario 11 dieną kun. Jonas A. Kučingis pa- 
keliamas į Šv. Tėvo Rūmų Prelatus. 

17. 1965 metais pavasarį išleidžiama pirmoji parapijos mo- 
kyklos laida. 

18. 1966 metais birželio 19 dieną parapija iškilmingai pa- 
mini savo įkūrimo 25-rių metų jubiliejų. 

Tok elteny be Paulius у Ж 1 ome REL S ДОРООС РЫР МЕ: 
ЛЕ s Kardinolas: James Егапсіѕ Мстюуге меш 
[R VySkupas' Vincentas. Brizgys ub ЕТК A 
Prelatas Julius Maciejauskas 
Prelatas Jonas A. Kučingis 
Sekso Mažas cia у ын р т DAS 
Bronės Starkienės ir Jean Gražis-Šliakienės chorelis ............ 
Мета Masinate гоу а нй u ы бесш 
Pirmoji Los Angeles šv. Kazimiero parapijos baZznycia... 
1941 m. Los Angeles šv. Kazimiero bažnytėlės pašventinimas 
Pirmosios Los Angeles šv. Kazimiero bažnytėlės vidus........ 
Rranciskus RIRO BlZbietas Morkai з ee и АН 
Prel. J. Maciejauskas, Juozas Strongis іг p. Strongienė ... 
Prel. J. Maciejauskas su Balfui paruoštais siuntiniais .......... 
Prel. J. Maciejauskas, kun. J. Tamulis, kun. J. Kučingis ...... 
Prel. J. Maciejauskas su šv. Pranciškaus Seserimis ............ 
Kazimieras Lukšys kalba parapijos piknike ..........................- 
посвете pacapijos" Komitetas 70. 09 ИЛЗ uL. 
Antroji Los Angeles šv. Kazimiero parapijos bažnyčia ... 
1948 m. po paskutinių pamaldų prie pirmosios 

Hetuviu ралпу ее” о Lt Moon ED ыо йы, 
1948 m. antrosios lietuvių bažnyčios vidus ........................ 
Pirmoji Los Angeles šv. Kazimiero parapijos klebonija .... 
rogom 15у. Kazimiero: parapijos choras зм n M Ss 
1949 m. J. E. vysk. Т. Manning vizituoja šv. Kazimiero 

Балауса a NL a r a NA AA 
950 m *Sv. Kazimiero parapijossehoras аи или 
1951 m. prakasama Zeme, ant kurios bus statoma naujoji 

Sv azmreproiDazmycla k E qu dE 

